মেজিৰ ধোঁৱা ( চন্দ্ৰমা কলিতা ) - সাহিত্য ডট অৰ্গ\n“মা দাদাই ফোন কৰিছিল?”,স্কুললৈ ওলাই খোৱা মেজত বহিয়ে কঁহুৱাই প্রথমে মাকক সুধিলে।\n“অ’ কৰিছিল । বাবা বিহুত আহিব পাৰিব হেনো । মাজতে দেওবাৰটো মিলাই তিনিদিনৰ বাবে আহিব। শুক্রবাৰে পুৱা আহি পাব আৰু দেওবাৰে ৰাতিৰ বাছত যাবগৈ।“\n“শুক্রবাৰে?”,খোৱাবস্তু সোমাই থকা মুখখন মেলি কঁহুৱাই মাকৰ কথাৰ মাজতে\nচিঞৰি উঠিল।কেলেণ্ডাৰখনলৈ চাই তাই হিচাপ এটা কৰিলে আৰু হেপাঁহেৰে মাকক উদ্দেশ্যি ক’লে,”তোৰ দিন খতম বুজিছ?আৰু ছয় দিন পাছত তোক কোনে পাত্তা দিয়ে ? শুক্রবাৰ মানে মাঘবিহুৰ উৰুকা ।মই যে ভাবিয়ে আছিলোঁ , সি আহিব নোৱাৰিলে বিহুটো তামাম ব’ৰিং হ’ব বুলি । তিনিদিন খুব কম সময় বাৰু তথাপিও সি যে আহিব । মা , তই সি ভালপোৱা বস্তু আটাইবোৰ কৰিবি দেই এইবাৰ” । স্কুললৈ বুলি ওলোৱাৰ ব্যস্ততাৰ মাজতেই কঁহুৱাই মাকক ক’লে । ককায়েক আহিব বুলি নিশ্চিন্ত হোৱাৰ বাতৰিটো তাইৰ বাবে পুৱাটোৰ ভাল খবৰ হৈ পৰিছে।\nকঁহুৱাজনীৰ আনন্দখিনি দেখি মাকৰো মনটো ভাল লাগিল । ল’ৰা-ছোৱালীহালৰ মাজৰ টান দেখি তেওঁৰ মনটো ভৰি উঠে । কমদিনৰ বাবে হ’লেও ল’ৰাটো এইবাৰ বহুদিনৰ মূৰত ঘৰলৈ আহিব । যোৱাবাৰ বহাগ বিহুৰ সময়তে যি অহা । তাৰপাছত সি আহিবই পৰা নাই । উৎসৱবোৰত একমাত্র ল’ৰাটো নাহিলে কিবা ভাল নালাগে । চাকৰিসূত্রে আত্মীয়-স্বজনৰ পৰা দূৰৈত থাকিবলগীয়া হোৱা এই সৰু চহৰখনত\nতেওঁলোকৰ সৰু পৰিয়ালটো মৃণ্ময় নাথাকিলে আৰু বেছি সৰু হৈ পৰে । ককায়েক মৃণ্ময় মেডিকেল পঢ়িবলৈ যোৱাৰে পৰা কঁহুৱাজনীও ঘৰখনত অকলশৰীয়া হৈ পৰিছে । আগতে মৃণ্ময়ৰ লগত কোঠাত সোমাই ফুচফুচীয়া মেল মাৰি থাকিছিল তাই। স্কুলৰ আৰু টিউচনৰ কিমান যে কথা থাকে তাইৰ ককায়েকক ক’বলৈ । ককায়েকে কিবা এটা ক’লেও তাইৰ শুনাৰ সময় নাথাকে । নিজৰখিনিয়েই যে কৈ\nশেষ নহয় । সিহঁতৰ সেইবোৰ মেলত বেছিভাগ সময় মাক অথবা দেউতাকৰ প্রৱেশ নিষিদ্ধ । এতিয়া স্কুলৰ পৰা আহি পঢ়া-শুনা কামখিনি ঠিকমতে কৰি শেষ হোৱাৰ পাছৰ এনেই থকা সময়খিনিত অকলশৰীয়া কোঠাটোত তাইৰ কিবা অখজা লাগে । মৃণ্ময়ক দৈনন্দিন কথাবোৰ ক’বলৈ নাপাই তাইৰ মনটো খচখচাই থাকে । ককায়েক আহিব বুলি গম পাই কহুঁৱাৰ মনটোও সেয়ে আনন্দই নধৰা হৈছে।কিমানযে কথা আছে তাইৰ তাক ক’বলৈ।\n“মাঘৰ বিহুটো এইবাৰ ভালকৈ পাতিব লাগিব।”—জপিয়াই , জপিয়াই চিৰিকেইটাৰে নামি ওলাই যোৱা কঁহুৱালৈ চাই চাই মাকে মনে মনে ভাবিলে।\nবৃহস্পতিবাৰে পুৱা মৃণ্ময়ে আকৌ ঘৰলৈ ফোন কৰিলে।বুঢ়াপাহাৰ মাজত ৰাষ্ট্রীয় ঘাইপথেৰে চলাচল কৰা নৈশ-বাছসমূহলৈ কোনোবাই গুলিচালনা কৰা বাবে এদিনলৈ তিনিচুকীয়া আৰু গুৱাহাটীৰ মাজৰ নৈশ বাছৰ চলাচল বন্ধ কৰি দিয়া হৈছে। গতিকে সি উৰুকাৰ দিনা অর্থাৎ শুক্রবাৰে পুৱাৰ বাছতহে ঘৰলৈ আহিব।দুৰাতি ঘৰত থাকি আকৌ দেওবাৰে নিশাৰ বাছত গুৱাহাটীলৈ ঘূৰিব । সোমবাৰে হেনো তাৰ কিবা এখন দৰকাৰী চেমিনাৰত যোগদান কৰিবলগীয়া আছে।\n“এই উগ্রপন্থীবোৰৰ বেলেগ কাম নাই নেকি বাৰু ? বিহুৰ সময়ত এইবোৰ গুলিয়াগুলি কৰি কেনে জাতিপ্রেম দেখুৱাবলৈ আহিছে ? এনেই দাদা ইমান কমদিনৰ বাবে আহিব । তাতে আকৌ এটা বেলা নষ্ট কৰিলেই এইচবে?”,দেউতাকৰ মুখত কথাবোৰ শুনি মাকক লাৰু বান্ধিবলৈ নাৰিকল এটা ৰুকি দিবলৈ লৈ কঁহুৱাই বিৰক্তিৰে ক’লে।\nউৰুকাৰ নিশা জুইকুৰাৰ কাষত বহি কহুঁৱাৰ দেউতাকে পুনৰ হাতৰ ঘড়ীটোলৈ চালে । নিশা ১০বাজি ৪১মিনিট গৈছে । মৃণ্ময় অহা বাছখন এতিয়ালৈ তিনিচুকীয়া পোৱাহি নাই। গুৱাহাটীৰ পৰা আহোতে বাছখন ঠিক সময়তে আহিছিল । আবেলি ৪মান বজাত বাছখন আহি ডিব্রুগড় পাওঁতে মৃণ্ময়ে ঘৰলৈ ফোন কৰি কৈছিলো যে আৰু এঘণ্টাৰ পাছতে সি ঘৰ পাবহি । পিছে আধা ঘণ্টামানৰ পাছত আকৌ সি ফোন কৰি জনালে যে চাবুৱাত কোনোবা যুৱক এজনক মিলিটেৰীয়ে বিনাদোষত বন্দী কৰি নিয়াৰ প্রতিবাদত\nসমবেত ৰাইজে ৰাষ্ট্রীয় ঘাইপথ অৱৰোধ কৰি থৈছে । কেতিয়া বাট মুকলি হ’ব একো নিশ্চয়তা নাই।সেই তেতিয়াৰে পৰা এতিয়ালৈকে মৃণ্ময় অহা বাছখন চাবুৱাতে ৰৈ আছে।এইফালে ঘৰত কহুঁৱাহঁতে চোতালত খৰিৰ জুইত উৰুকাৰ ভাত ৰান্ধি শেষ কৰি ৰৈ আছে মৃণ্ময় আহি পোৱালৈ । আমনজিমন কৈ জুইৰ কাষত বহি থকা কঁহুৱা এসময়ত ঠাণ্ডা লাগিছে বুলি ভিতৰলৈ উঠি গ’ল।\n“দাদা আহিলে মাতি দিবি মোক।”,যোৱাৰ আগেয়ে তাই মাকক কৈ গ’ল।\nকঁহুৱাক ভাত কেইটা খাই শুই থাক গৈ বুলি ক’বলৈ মাকৰ সাহস নহ’ল । তাই শুই পৰাৰ দুঘণ্টাৰ পাছত অর্থাৎ নিশা ১বাজি৩০মিনিট যোৱাতহে মৃণ্ময় আহি ঘৰ সোমাল । খৰিৰ জুইত হেপাঁহেৰে ৰন্ধা ভাত-আঞ্জাবোৰ আকৌ গেছ-ষ্টোভত গৰম কৰি কঁহুৱাক নজগোৱাকৈয়ে মাক,দেউতাক আৰু ভাগৰুৱা মৃণ্ময়ে শেষ নিশা মাঘ বিহুৰ উৰুকাৰ ভাতসাজ খালে । ইমান দেৰিকৈ ভাত খাবলৈ বুলি কঁহুৱাক জগাবলৈ কাৰো সত নগ’ল।\n“পাগলী নুঠ নেকি ? ৰাইজে মেজি ফুৱাই শেষ কৰিলেই।”,শুই থকা কঁহুৱাজনীৰ গাত ঠেলা এটা মাৰি মৃণ্ময়ে ক’লে।\n“ঐ তই কেতিয়া আহিলি ? ৰাতি নাহিলি নেকি ? এতিয়াহে মাতিছ যে ? মোৰ কাৰণে কি আনিছ ? ”, একেলগে কেইবাটাও প্রশ্ন একেলগে কৰি কহুঁৱাই চকু মেলিলে।\n“কানিয়া কালি ৰাতিয়েই আহিলো । তইহে শুই থাকিলি । এতিয়া বস্তু খুজিবলৈ লাজ লগা নাই তোৰ ? উঠ না । এনেই ইমান কম সময়ৰ বাবে আহিছো , তই আকৌ শুই দেখুৱাইছ।“,মৃণ্ময়ে ক’লে।\n“উঠিম নহয় । তই আগতে ক’ মোলৈ কি আনিছ ? আৰু এইবাৰ মোক মাগুৰি বিললৈ চৰাই দেখুৱাবলৈ নিবি নাই ক’ । মই কেমেৰাটো লুকুৱাই থৈছোঁ । তই নিলেহে উলিয়াই দিম।” — কঁহুৱাই লেনিয়াই কৈ উঠিল।\n“লাজ নাপাৱ নিলাজ ? চা , তোৰ চকুত ফেঁচকুৰি লাগি আছে আৰু নাকৰ পাহিত সেইবোৰ কি লাগি আছে ক’লা ক’লা ? আগতে এইবোৰ ধুই মেলি চাফ-চিকুণ হৈ ল । তাৰপাছত হে দিয়া-লোৱা কামটো হ’ব।“,মৃণ্ময়ে হাঁহি হাঁহি ক’লে।\nকঁহুৱাই গাৰ লেপখন পেলাই এইবাৰ ককায়েকলৈ চোঁচা ল’লে।\n“বাবা , দেউতাৰে মেজিৰ গুৰিত কাঠ-আলু পুৰিছে । তোক মাতি আছে যা আকৌ । মাজনী তই উঠিবি নে মই যাব লাগিব?”,মাকৰ আকস্মিক কিন্তু প্রত্যাশিত চিঞৰটোত দুয়োৰে দবৰা-দবৰি যুঁজখন আৰম্ভ হোৱাৰ ঠিক প্রাক-মুহূর্তত থমকি ৰ’ল । ভনীয়েকক আকৌ এটা ঠেলা দি মৃণ্ময় বাহিৰ পালেগৈ।\nসিহঁতৰ সৰু চোতালখনতে এইবাৰো দেউতাকে সৰু মেজি এটা সাজিছে । চুবুৰিৰে ডেকা খুৰা,গগৈ নিচাদেউ আৰু ৰাজবংশী মামাহঁত আহিছে মেজি সেৱা কৰি বিহুৰ পিঠা-লাৰু খাবলৈ । সিহঁতৰ ঘৰৰ কাষৰে জৈন আংকল আৰু টোডীজীও আহিছে । আটাইকেইজনে অকণমানি মেজিটোৰ চাৰিওফালে বহি কথাৰ মহলা মাৰি আছে । মকৰ সংক্রান্তিৰ পুৱাটোৰ সতেজ ৰ’দখিনিত জ্বলি থকা মেজিটোৰ ধোঁৱাবোৰে নাচিব ধৰিছে । দৃশ্যটো দেখি মৃণ্ময়ৰ মনটো ভাল লাগি গ’ল । গুৱাহাটীৰ পৰা তিনিচুকীয়ালৈ বাৰ ঘণ্টাৰ ঠাইত উনৈছ ঘণ্টাৰ দীঘলীয়া বাছ যাত্রাৰ বিৰক্তিখিনি যেন সিহঁতৰ চোতালৰ দৃশ্যটোৱে একে পলকতে মচি দিলে।\n“হো ল’ এইখন আৰু এইখিনি জুইত দি সেৱা এটা কৰ।“,মৃণ্ময়ৰ কান্ধত নতুনকৈ ভাঁজ খোলা গামোচা এখন আৰু হাতত তিল আৰু চাউল অলপ গুজি দি মাকে ক’লে।\nআঠুকাঢ়ি সেৱাটো কৰিবলৈ লওঁতেই তাৰ পকেটৰ মোবাইল ফোনটো বাজি উঠিল । লৰালৰিকৈ অগ্নি দেৱতাক সেৱা কৰি সি ফোনটো উঠালে।লগৰ অবিনাশৰ ফোন।অবিনাশৰ সৈতে কথা পাতি উঠাৰ পাছতে অলপ আগতে ফৰকাল হৈ থকা মৃণ্ময়ৰ মুখখন অন্ধকাৰ হৈ থাকিল ।\n“কি হ’ল?কাৰ ফোন আছিল?”,তাৰ মুখৰ পৰিৱর্তন দেখিয়ে মাকে উৎকন্ঠাৰে সুধিলে।\n“চাচোন এই সংগঠনবোৰৰ কাৰবাৰ ! কালি যে উঠাই লৈ গৈছিল ল’ৰাটো,তাৰ ডেডবডি আজি পুৱতি নিশা পুলিচ থানাৰ সন্মুখত পেলাই থৈ গৈছে মিলিটেৰীয়ে । দুটামান সংগঠনে মিলি প্রতিবাদৰ নামত কাইলৈ চৌব্বিশ ঘণ্টীয়া অসম বন্ধ দি দিলে।“মৃণ্ময়ে কৰ্কশ মাত এটাৰে ক’লে।\n“অহ…!পিছে তই ইমান খং কিয় কৰিছ?”,আচৰিত হৈ মাকে মৃণ্ময়ক সুধিলে।\n“আৰে তহঁতে বুজা নাই নেকি?কাইলৈ অসম বন্ধ মানে মই আজি গধূলিয়ে গুৱাহাটীলৈ ঘূৰিব লাগিব।সোমবাৰৰ চেমিনাৰখন মই কোনোপধ্যে মিছ কৰিব নোৱাৰো।“,মৃণ্ময়ে অলপ ডাঙৰকৈয়ে ক’লে।কিবা এটা অজানা উত্তেজনাত সি অলপ কঁপি উঠিছে।\n“উগ্রপন্থীৰ গুলিয়াগুলি,ৰাইজৰ পথ-অৱৰোধ,অসম বন্ধ আৰু কি কি নহ’ল এইকেইদিনতে ? বিহুটোও ভালকৈ উপভোগ কৰিবলৈ নিদিয়ে এইচবে।আজি যাবই লাগে যদি মই কালি আহিছিলো কিয় উনৈছ ঘণ্টা বাছত বহি ?”,একে উশাহতে আকৌ কথাখিনি কৈ সি গোঁ-গোঁৱাই ঘৰৰ ভিতৰত সোমাবলৈ ঘূৰিল । ঘৰলৈ আহিবলৈ লোৱাৰে পৰা ঘটি থকা বেমেজালিবোৰলৈ তাৰ হঠাৎ এক বুজাব নোৱাৰ খং উঠি আহিল।\nমেজিটোলৈ পিঠি দি এখোজ দিয়ে সি ৰৈ দিলে।তাৰ সন্মুখত এয়া ভনীয়েক কঁহুৱা ৰৈ আছে। লৰালৰিকৈ গা ধুই তায়ো মেজি সেৱা কৰিবলৈ আহিছে । থমকি ৰৈ ভনীয়েকলৈ চাওঁতেই তাইৰ দুচকুৰে চকুপানী বৈ আহিল । মৰমৰ ককায়েকটো আজিয়ে যাবগৈ বুলি তাই সপোনটো ভবা নাছিল।\n“তোৰ আকৌ কি হ’ল?”,খং মিহলি মাতটোৰেই মৃণ্ময়ে তাইক সুধিলে। আচম্বিতে এনেকৈ বিহুৰ দিনটোতে ঘৰ এৰি যাবলগা হোৱাত উঠা তাৰ খংটো কঁহুৱাক দেখি ক’ব নোৱাৰাকৈ বাঢ়ি গ’ল।\n“ক’ত কি হোৱা দেখিলি ? চাওঁ , আগৰ পৰা আতৰ ।মেজিৰ ধোঁৱাই চকুত ধৰিছে মোৰ ।“, আজলি কঁহুৱাই গহীনাই কথাখিনি কৈ ককায়েকৰ পৰা চকু আঁতৰাই সেৱা কৰিবলৈ আঠুকাঢ়ি বহিল । মৃণ্ময়ৰ খং উঠা দেখি গহীন হৈ পৰা দেউতাকহঁতৰ মুখ কেইখন তাই এবাৰ চাই ল’লে । অলপ সময় মনে মনে থাকি কহুঁৱাই এইবাৰ মেজিটোলৈ চাই কান্দি দিলে।\n← তুহিনাৰ তিনিটা সপোন ( অজয়লাল দত্ত )\nজীৱন, ব্ৰহ্মাণ্ড আৰু সকলো ( উদ্দীপ তালুকদাৰ ) →


জাতীয়তাবাদ কি?৷৷ টুনুজ্যোতি গগৈ৷৷ – বৌদ্ধিক বিচাৰ\nচ’ৰাঘৰ / টুনুজ্যোতি গগৈৰ ৰচনা সম্ভাৰ / জাতীয়তাবাদ কি?৷৷ টুনুজ্যোতি গগৈ৷৷\nমে 15, 2018\tটুনুজ্যোতি গগৈৰ ৰচনা সম্ভাৰ, সমকাল মন্তব্য কৰক 286 দৰ্শন\nইংৰাজী ভাষাৰ Nation আৰু Nationalism শব্দ দুটা অসমীয়া ভাষাত ‘জাতি’ আৰু ‘জাতীয়তাবাদ’ হিচাবে ব্যৱহৃত হৈ আহিছে। ইংৰাজী ভাষাত Nationalism বুলিলে ‘‘Ideology of Nationhood’ বুজোৱাৰ দৰে অসমীয়া ভাষাত জাতীয়তাবাদ বুলিলে জাতি সম্পৰ্কীয় মতবাদকে বুজায়। কোনো ব্যক্তি বা সমষ্টিয়ে আত্ম পৰিচয়ক ত্যাগ কৰি আত্ম স্বাৰ্থ থিৰাং কৰিব নোৱৰাৰ দৰে কোনো জাতীয়তাবাদ জাতি পৰিচয় আৰু জাতি স্বাৰ্থক জলঞ্জালি দি গঢ় লৈ উঠিব নোৱাৰে।\nনক’লেও হয় যে এক নিৰ্দিষ্ট ভূখণ্ডত দীৰ্ঘ কাল জুৰি বসবাস কৰি থকা বিভিন্ন জনসমষ্টি ঐতিহাসিক পৰিক্ৰমাৰ জৰিয়তে এটা উমৈহতীয়া চেতনা-ভাৱনাৰ অধিকাৰী হৈ উঠে। বিভিন্ন দিশত সাদৃশ্য থকা এক বৃহত্তৰ সাংস্কৃতিক জীৱন তেওঁলোকৰ মাজত উমৈহতীয়া সাঁচেৰে গঢ় লৈ উঠাৰ ফলতেই তেওঁলোকে ভাবিবলৈ লয়–‘আমি একে জাতিৰ মানুহ।’ এই ভাবনাই হ’ল জাতীয় চেতনা– যি চেতনাই জন্ম দিয়ে জাতীয় পৰিচয় অথবা জাতীয় সত্তা। এনেকৈয়ে একোখন সামন্তীয় অথবা অৰ্ধ জনজাতীয় সমাজত ওচৰা-উচৰিকৈ বহুকাল ধৰি বসবাস কৰা বিভিন্ন জনসমষ্টিয়ে এক উমৈহতীয়া চিনাকিৰ জৰিয়তে সৃষ্টি কৰে একোটা জাতিৰ। সেই জাতিৰ আৱেগ-অনুভৱ, আশা-আকাংক্ষা এক আদৰ্শবাদত প্ৰোথিত হৈ মতাদৰ্শৰ ৰূপ লয় আৰু সেই মতাদৰ্শই জাতীয়তাবাদ ৰূপে পৰিচিত হয়।\nএক নিৰ্দিষ্ট অঞ্চলত বসবাস কৰা বিভিন্ন জনসমষ্টি একীভূত হ’বলৈ হ’লে প্ৰথমেই ইটো জনসমষ্টিয়ে সিটো জনসমষ্টিৰ সৈতে ভাব বিনিময় কৰাটো প্ৰয়োজন হৈ পৰে। ভাব বিনিময়ৰ বাবেই প্ৰয়োজন হয় এটা উমৈহতীয়া ভাষাৰ। ধ্ৰুপদী সাঁচৰ জাতি গঠন প্ৰক্ৰিয়াত উমৈহতীয়া ভাষাই সবাতোকৈ গুৰুত্বপূৰ্ণ ভূমিকা গ্ৰহণ কৰে। এই উমৈহতীয়া ভাষাটো প্ৰথমাৱস্থাত সংশ্লিষ্ট জনসমষ্টিসমূহৰ মাজত সংযোগী ভাষা ৰূপে বিকাশিত হৈ পৰৱৰ্তী সময়ত জাতীয় ভাষালৈ পৰিণত হয় আৰু লাহে লাহে জাতীয় সংস্কৃতি, সাহিত্য, শিক্ষা আদিৰ চৰ্চাৰ মাধ্যম হৈ পৰে। সাধাৰণতে জনসমষ্টিসমূহৰ মাজৰ সবাতোকৈ বৃহৎ আৰু প্ৰভাৱশালী জনসমষ্টিটোৰ ভাষাকে অন্য জনসমষ্টিবোৰে সংযোগী ভাষা হিচাপে গ্ৰহণ কৰি ভাব বিনিময় কৰিবলৈ লয়। কেতিয়াবা বিভিন্ন জনসমষ্টিৰ ভাষাৰ উপাদানৰ সহায়ত এটা নতুন সংযোগী ভাষাৰো উৎপত্তি হয়।\nশেহতীয়াকৈ সাম্ৰাজ্যবাদ সৃষ্টি ঔপনিৱেশিক পৰিৱেশ-পৰিস্থিতিত উমৈহতীয়া নৃ-গোষ্ঠীগত চিনাকিয়ে একোটা জাতীয় সত্তাৰ জন্ম দিয়া পৰিলক্ষিত হৈছে। এনে জাতিসত্তাৰ জাতীয়তাবাদক নৃ-গোষ্ঠীভিত্তিক জাতীয়তাবাদ বোলা হয়। কেতিয়াবা আকৌ উমৈহতীয়া ধৰ্মীয় পৰিচয়কো জাতীয় সত্তা নিৰ্মাণৰ উপাদান হিচাবে প্ৰক্ষেপ কৰা হয়। দৃষ্টান্ত স্বৰূপে, ইজৰাইলী জাতীয় পৰিচয়, পাকিস্তানী জাতীয় পৰিচয় আদিৰ কথা ক’ব পাৰি। এয়াই হৈছে ধৰ্মভিত্তিক জাতীয়তাবাদ।\nলক্ষণীয় যে ভাষাভিত্তিক ধ্ৰুপদী সাঁচৰ জাতি গঠনৰ প্ৰক্ৰিয়া সদায়ে বৰ্হিমুখী আৰু গতিশীল। ইয়াত সকলো সময়তে অন্য জনসমষ্টিৰ পৰা নতুন নতুন মানুহ আহি গণতান্ত্ৰিক প্ৰমূল্য আৰু মানৱীয় ভ্ৰাতৃত্ববোধৰ জৰিয়তে জাতীয় জীৱনত প্ৰৱেশ কৰাৰ সুবিধা থাকে। ফলত জাতীয় জীৱনৰ পৰিসীমাও প্ৰসাৰিত হৈ থাকে। কিন্তু, নৃ-গোষ্ঠীভিত্তিক বা ধৰ্মভিত্তিক জাতিগঠনৰ প্ৰক্ৰিয়া অন্তৰ্মুখী। সেই প্ৰক্ৰিয়াত নিৰ্দিষ্ট নৃ-গোষ্ঠী বা নিৰ্দিষ্ট ধৰ্মক জাতীয় পৰিচয়ৰ আওতালৈ অনা হয় বাবে জাতীয় জীৱনৰ পৰিসীমাও ধৰা-বন্ধা হয়। তেনে জাতিসত্তা বা জাতীয়তাবাদত গণতান্ত্ৰিক প্ৰমূল্য আৰু ভ্ৰাতৃত্ববোধৰ অৱকাশ তেনেকৈ নথকাৰ ফলত উগ্ৰ সাম্প্ৰদায়িকতা বা উগ্ৰ ধৰ্মান্ধতাই মূৰ দাঙি উঠাৰ সম্ভাৱনা প্ৰকট হৈ পৰে।\nধ্ৰুপদী সাঁচৰ জাতিসত্তা বা জাতীয়তাবাদ ভাষা আৰু ধৰ্মক আধাৰ কৰিও গঢ় লৈ উঠিব পাৰে। কিন্তু, সময়ৰ গতিত ইয়াৰে কোনো এক উপাদান, বিশেষকৈ ধৰ্ম নিস্ক্ৰিয় আৰু অলাগতিয়াল হৈ পৰাৰ সম্ভাৱনা থাকে। সেইদৰে, ধ্ৰুপদী সাঁচৰ জাতিসত্তা বা জাতীয়তাবাদত সততে গণতান্ত্ৰিক প্ৰমূল্য পৰিলক্ষিত হ’লেও তাৰ মাজত অগণতান্ত্ৰিক ৰূপ এটাও সুপ্ত হৈ থাকে। জাতীয়তাবাদৰ গণতান্ত্ৰিক ৰূপটোক সুস্থ জাতীয়তাবাদ আৰু অগণতান্ত্ৰিক ৰূপটোক উগ্ৰ জাতীয়তাবাদ বুলি কোৱা হয়। সুস্থ জাতীয়তাবাদৰ চৰিত্ৰ সহিষ্ণু, উদাৰ, যুক্তিনিৰ্ভৰ আৰু গঠনমুখী হোৱাৰ বিপৰীতে উগ্ৰ জাতীয়তাবাদৰ চৰিত্ৰ অসহিষ্ণু, সংকীৰ্ণ, আৱেগনিৰ্ভৰ, দমনীয় আৰু ভাঙোনমুখী।\nজাতিসত্তাৰ ভেটিত গঢ় লৈ উঠে জাতীয়তাবাদ। কিন্তু, জাতীয়তাবাদৰ গঠন প্ৰক্ৰিয়া স্বতঃস্ফূৰ্ত নহয়; একোটা জাতিৰ শিক্ষা-দীক্ষাত আগবঢ়া, সচেতন আৰু প্ৰভাৱশালী শ্ৰেণীটোৱে, বিশেষকৈ মধ্যশ্ৰেণীয়ে জাতীয় সমলবোৰৰ সহায়ত পৰিকল্পিত বৌদ্ধিক প্ৰচেষ্টাৰে জাতীয়তাবাদ গঠন বা নিৰ্মাণ কৰে। কোনো জাতিৰ অন্তৰ্গত এক বিশেষ জনসমষ্টিৰ মাজত বহু প্ৰচলিত আৰু অন্য জনসমষ্টিৰ দ্বাৰাও সমাদৃত লোক উৎসৱ, লোকবাদ্য, লোকবস্ত্ৰ, ঐতিহাসিক বীৰ-বীৰাংগনা আদিকে জাতীয় সমল বুলি অভিহিত কৰিব পাৰি। বিশ্বৰ প্ৰতিটো জাতিৰ ইতিহাস অধ্যয়নে এয়া স্পষ্ট কৰি আহিছে যে একোটা জাতিৰ মাজত উত্থানশীল মধ্যবিত্ত শ্ৰেণীয়েই জাতীয়তাবাদৰ নিৰ্মাণ প্ৰক্ৰিয়া আৰম্ভ কৰে। অৰ্থাৎ এটা জাতিৰ মাজত এক মধ্যবিত্ত শ্ৰেণী উত্থান হোৱাৰ পাছতহে জাতীয়তাবাদৰ নিৰ্মাণ প্ৰক্ৰিয়া আৰম্ভ হয়। সমাজ বিজ্ঞানীসকলে আধুনিক জাতি এটাক অৰ্ধকৃত্ৰিম নিৰ্মাণ বুলি অভিহিত কৰি কৈছে যে বৌদ্ধিক চিন্তা-চৰ্চাৰ জৰিয়তে জাতি গঠনৰ বাবে প্ৰয়োজনীয় মতাদৰ্শও নিৰ্মাণ কৰি ল’ব পাৰি। অৱশ্যে, জাতি বা জাতীয়তাবাদ শূন্যত নিৰ্মাণ কৰাটো সম্ভৱপৰ নহয়। বাস্তৱত পৰিলক্ষিত কিছুমান আধাৰৰ ওপৰত নিৰ্ভৰ কৰিয়েই জাতি বা জাতীয়তাবাদ নিৰ্মাণৰ প্ৰচেষ্টা চলোৱা হয়।\nসি যি নহওক, এটা জাতিৰ মাজত পুঁজিবাদী সমাজ ব্যৱস্থাৰ সা-সুবিধাবোৰ (চাকৰি, ব্যৱসায়, ঠিকা-ঠুকলি আদি) উপলব্ধ হোৱাৰ পাছতে মধ্যবিত্ত শ্ৰেণীৰ উত্থান হয়। পুঁজিবাদৰ প্ৰবক্তাসকলে পুঁজিবাদৰ বিকাশৰ স্বাৰ্থতে জাতিটোৰ নতুন প্ৰজন্মৰ মাজত আধুনিক শিক্ষা ব্যৱস্থা প্ৰসাৰত গুৰুত্ব দিয়ে আৰু আধুনিক শিক্ষাৰে শিক্ষিত প্ৰজন্মটোৱে বহিৰ্বিশ্বত নিজৰ স্থিতি সবল কৰিবৰ বাবে জাতীয় পৰিচয়ৰ সন্ধানত ব্ৰতী হয়। তেওঁলোকে জাতীয় সমলবোৰ বাচি-বিচাৰি উলিয়াই জাতীয়তাবাদ নিৰ্মাণৰ প্ৰক্ৰিয়া আৰম্ভ কৰে। লক্ষণীয় যে বিভিন্ন জন সমষ্টিৰে গঠিত এটা জাতিৰ দুটামান নিৰ্দিষ্ট জনসমষ্টিয়ে পুঁজিবাদী ব্যৱস্থাৰ সা-সুবিধাবোৰ প্ৰথমে উপভোগ কৰাৰ সুবিধা পালে বা সেই জন সমষ্টিৰ মাজৰ নতুন প্ৰজন্মটো আধুনিক শিক্ষাৰে শিক্ষিত হ’লে জাতীয়তাবাদৰ নিৰ্মাণ প্ৰক্ৰিয়া আৰম্ভ হোৱাৰ সময়ত সংশ্লিষ্ট জনসমষ্টিসমূহৰ লোক-সাহিত্য বা লোক-সংস্কৃতিৰ উপাদানসমূহ জাতীয় সমলৰূপে প্ৰক্ষেপিত হোৱাৰ সম্ভাৱনা থাকে।\nআধুনিক সমাজবিজ্ঞানীসকলে জাতীয়তাবাদক মূলতঃ দুই ভাগত ভগাইছে– (১) নাগৰিক জাতীয়তাবাদ আৰু (২) নৃগোষ্ঠীগত জাতীয়তাবাদ। বেছিভাগ সমাজ বিজ্ঞানীয়েই মতপোষণ কৰে যে নাগৰিক জাতীয়তাবাদ ধ্ৰুপদী সাঁচৰ আৰু নিৰ্ভেজাল চৰিত্ৰৰ জাতীয়তাবাদ। এই জাতীয়তাবাদ এক ৰাজনৈতিক সামাজিক মতাদৰ্শ হিচাপে ফৰাচী বিপ্লৱৰ পাছতে ফ্ৰান্সত উদ্ভৱ হয়। আমেৰিকা যুক্তৰাষ্ট্ৰ গঠনৰ সময়ত গৃহীত হোৱা সংবিধানতেই নাগৰিক জাতীয়তাবাদৰ মৰ্মবস্তু প্ৰতিষ্ঠিত হোৱা বুলি চৰ্চিত হৈ আহিছে। ঐতিহাসিক ই.জে. হ’বচবামৰ মতে, উল্লিখিত দুই ঐতিহাসিক ঘটনাৰ জৰিয়তে ১৭৮০ চনত আধুনিক জাতীয়তাবাদৰ উন্মেষ ঘটে। নাগৰিক জাতীয়তাবাদৰ কেতবোৰ সীমাবদ্ধতাও আছে। প্ৰথম সীমাবদ্ধতা হ’ল, ই এক সুষম নাগৰিক সমাজ গঠন কৰিবলৈ যাওঁতে সমাজৰ বিভিন্নতা আৰু পাৰ্থক্যবোৰক কম স্বীকৃতি দিয়ে। এই বিভিন্নতা আৰু পাথৰ্ক্যবোৰ ভাষা, ধৰ্ম, জাতি, বৰ্ণ, সংস্কৃতি সকলো ধৰণৰ হ’ব পাৰে। (বৰা, ডাঃ ধ্ৰুৱজ্যোতি; জাতীয়তাবাদ (২য় খণ্ড) – http://muktosinta.org/jatiyatabad-ii/)\nইপিনে, নৃগোষ্ঠীগত বা এথনিক জাতীয়তাবাদৰ ‘এথনিক’ শব্দটো গ্ৰীক ‘এথনচ্’ শব্দটোৰ পৰা আহিছে। ইয়াৰ অৰ্থ হ’ল, একে ৰক্তৰ সম্পৰ্কৰে সম্পৰ্কিত সদস্যসকলক লৈ গঠিত এটা জনগোট। কিন্তু, বৰ্তমান এই অৰ্থ সম্প্ৰসাৰিত হৈছে। বৰ্তমান নৃগোষ্ঠী বুলিলে এক উমৈহতীয়া বা একে উৎসৰ পৰা উৎপত্তি হৈ¸ বিকাশ লাভ কৰা গোটকহে বুজা যায়। ডাঃ ধ্ৰুৱজ্যোতি বৰাৰ মতে–‘ এই একে উৎসৰ পৰা উদ্ভৱ হোৱাৰ ধাৰণাটোৰ লগতে উমৈহতীয়া ভাষা, উমৈহতীয়া সংস্কৃতি, পৰম্পৰা, ঐতিহ্য, ঐতিহাসিক অভিজ্ঞতা তথা এক বা একাধিক অঞ্চলত পৰম্পৰাগতভাৱে বসবাস কৰাৰ বাবেও এটা জনগোষ্ঠীৰ মাজত গোষ্ঠীচেতনা আৰু জাতীয়তাবাদী ধ্যান-ধাৰণা বিকশিত হোৱাত সহায় কৰে। … আধুনিক যুগৰ এই আদিম গোষ্ঠীচেতনাই পৰিস্থিতি সাপেক্ষে অধিক বিকশিত হৈ আধুনিক জাতীয়তাবাদী চিন্তা-চেতনা আৰু মতাদৰ্শৰ ৰূপ গ্ৰহণ কৰিছে। … ইউৰোপত জাৰ্মানসকলৰ মাজতেই পোন প্ৰথমবাৰৰ বাবে এনে এথনিক বা নৃগোষ্ঠীগত জাতীয়তাবাদৰ উন্মেষ ঘটা বুলি কোৱা হয়।’ (পূৰ্ব উল্লিখিত প্ৰবন্ধ)\nজাতীয়তাবাদ মূলতেই হ’ল এক ৰাজনৈতিক প্ৰকল্প। অৰ্থাৎ জাতীয়তাবাদৰ মাজত সদায় এক ৰাজনৈতিক লক্ষ্য থাকে। এক নিৰ্দিষ্ট ভূ-খণ্ডত এটা জাতিৰ ৰাজনৈতিক অধিকাৰ প্ৰতিষ্ঠা কৰাটোৱেই সহজ অৰ্থত ৰাজনৈতিক লক্ষ্য বুলি অভিহিত কৰিব পাৰি। এই লক্ষ্য এখন স্বাধীন দেশ গঠনো হ’ব পাৰে, পৰিস্থিতি সাপেক্ষে বিভিন্ন ধৰণৰ স্বায়ত্বশাসনো হ’ব পাৰে। এটা জাতিৰ মধ্যবিত্ত শ্ৰেণীয়ে জাতীয়তাবাদী মতাদৰ্শৰ সহায়তে নিজৰ স্বাৰ্থ আৰু ৰাজনৈতিক আকাংক্ষা পূৰণৰ বাবে প্ৰয়াস কৰে। এই প্ৰসংগতে এ ডি স্মিথৰ মন্তব্য এটি প্ৰণিধানযোগ্য–‘… nationalists haveavital role to play in the construction of nations, not as culinary artists or social engineers, but as political archaeologists rediscovering and reinterpreting the communal past in order to regenerate the community. Their task is indeed selective – they forget as well as remember the past – but to succeed in their task they must meet certain criteria. Their interpretations must be consonant not only with the ideological demands of nationalism, but also with the scientific evidence, popular resonance and patterning of particular ethnohistories. Episodes like the recovery of Hatsor and Masada, of the tomb of Tutankhamun, the legends of the Kalevala, and the ruins of Teotihuacan, have met these criteria and in different ways have come to underpin and define the sense of modern nationality in Israel, Egypt, Finland and Mexico. Yigal Yadin, Howard Carter, Elias Lonnrot and Manuel Gamio form essential links in the complex relationship between an active national present and an often ancient ethnic heritage, between the defining ethnic past and its modern nationalist authenticators and appropriators. In this continually renewed two-way relationship between ethnic past and nationalist present lies the secret of the nation’s explosive energy and the awful power it exerts over its members.’ [Gastronomy or geology? The role of nationalism in the reconstruction of nations, https://onlinelibrary.wiley.com.]\nটেগঅসমীয়া জাতীয়তাবাদ টুনুজ্যোতি গগৈ\nপূৰ্বৱৰ্তী লেখা নাগৰিকত্ব সংশোধনী বিধেয়ক-বিৰোধী প্ৰতিবাদ আৰু প্ৰাসংগিক কিছু প্ৰশ্ন ৷৷ জিতেন বেজবৰুৱা৷৷\nপৰৱৰ্তী লেখা নিতুপৰ্ণ ৰাজবংশীৰ চেঙাতেল


আলহীহে, যাবই এদিন।\nসৰুতে ঘৰলৈ থকাকৈ আলহী আহিলে ভাইটি আৰু মোৰ স্ফুৰ্টিৰ শেষ নাছিল। কথাটো এনেকুৱা নাছিল যে আমি বৰ অকলশৰীয়া আছিলো। মা দেউতা,বাই ভাইৰে আমাৰ সাতজনীয়া পৰিয়াল। ঘৰৰ শোৱনিকোঠাৰ পৰা চ'ৰাঘৰ, পাকঘৰলৈকে মানুহৰ অভাৱ নাছিল। তথাপি আলহী বুলি ক'লে ক'ব নোৱৰা হৈ থাকিছিলো। আলহী হৈ কোনোবা আহিব বুলি খবৰটো পোৱাৰ পৰাই আমাৰ উত্তেজনা আৰম্ভ হয়। কোনটো কোঠাত থাকিব, কি খাব ,কাৰ লগত বেছিকৈ কথা পাতিব, কাৰ লগত ফুৰিবলৈ যাব- অনাদি অনন্ত কল্পনা জল্পনা ভাইটি আৰু মোৰ। আলহী আহে। আমি চাও ডাঙৰ বেগ আনিছে নে সৰু বেগ! মানে কিমান বেছি দিন থাকিব তাৰ এটা অনুমান কৰো। থকা আলহীৰ কাৰণে যেন অকণমান বেছি আন্তৰিকতা। কিবা কাৰণত নাথাকে বুলি গম পালে জোটা চেণ্ডেল, ঘড়ী,চচমা যি পাওঁ সৱ লুকুৱাও। কেতিয়াবা আমাৰ উৎপাতত আলহী সচাকৈয়ে থাকিযাব লগা হয়। এটা নিৰ্দিষ্ট সময়ৰ পিছত লুকুৱাই থোৱা স্থানৰ পৰা বস্তুবোৰ উলিয়াই দিওঁ।\nকিছুমান আলহী দুদিনমান থকাকৈ আহে। মনটো বেছি ভাল লাগি থাকে। মই আৰু ভাইটি দুয়োটাই খুব কম কথা কৈছিলো। নক'লে নোহোৱা কথাখিনিহে আমি কৈছিলো। তথাপি আলহীৰ সৈতে আমাৰ আন্তৰিকতাৰ আদান প্ৰদান চলিছিল। আলহীক কিবা লাগিব নেকি, শুবৰ সময়ত পানী গ্লাচ, বিচনাত গাৰু আছেনে (লাগিলে নিজৰটোকে দি দিম), আলহীয়ে কিবা অসুবিধা পাইছে নেকি-এইবোৰ আমি বৰ সুক্ষ্ম ভাৱে লক্ষ্য কৰিছিলো। সৰহ দিন থকা আলহীৰো এদিন যাবৰ হয়। আমি আৰু দুদিনমান থাকিবলৈ কুটুৰি থাকো। নাই, আলহী যায়গৈ।\nকি আচৰিত ধৰণেৰে মনটো ৰিঙা ৰিঙা লাগে আলহী গুচি যোৱাৰ পিছত। বুকুৰ ভিতৰত কিবা যেন এটা আচৰিত খালী খালী ভাব। কান্দোন এটা উজাই আহে। ভাইটি আৰু মই আমন জিমনকৈ থাকো। মায়ে কয়- ' আলহীহে, যাবগৈ এদিন। সদায় লোকৰ ঘৰত থাকিব নেকি ? ' মালৈকে খং উঠে। ইমাননো কিয় বুজিব লাগে।\nএতিয়া ভাবিলে অবাক লাগে, আলহী আহিলে ইমান বেছি ভাল পাইছিলো যে ঘৰলৈ ভিক্ষা খুজিবলৈ অহা মাগনী বুঢ়ীজনীকো মই মাজে মাজে ভাত ৰান্ধি খুৱাইছিলো। মা- দেউতা স্কুলত থকা সময়ত মই ঘৰত অকলে থাকিলে তেনেকুৱা আলহী প্ৰায় আহিছিল। কিমান যে কথা কয় মানুহজনীয়ে। খুজি মাগি অনা চাউল ভৰাই অনা জুলাটোত সুমুৱাই অনা হালধীয়া হালধীয়া খেজুৰবোৰৰ এমুঠিমান মোক দি যায়। মই ৰ লাগি চাই থাকো - বাৰাণ্ডাৰ এচুকত কাহীখনত ওখ হৈ থকা ভাতখিনিত ডাইলৰ বাতিটোৰ পৰা ডাইলকণ ঢালি কাহীৰ কাষৰ ভাজিখিনিৰে সৈতে সানি , আমাৰ গাধোৱা ঘৰৰ কাষৰ মেম জলকীয়া জোপাৰ পৰা ছিঙা জলকীয়া দুটা তিনিটা মচক কৈ কামুৰি পৰম তৃপ্তিৰে ভাত খাই থকা মাগনী বুঢ়ীক। সৰহ সৰহ টেপাৰে ভাত খোৱা মাগনী বুঢ়ীয়ে তেতিয়া কেনিও নাচায়। হোপা হোপে ভাত খায়। সেই তৃপ্তি ভৰা মুখখন কাহানিও পাহৰিব নোৱাৰো। ৰণজিতেও তেনেকৈ ভাত খায়। ৰণজিত আছিল আমাৰ ঘৰৰ এজন। নেঘেৰীটিং বাগানৰ পৰা সৰুতে আহি আমাৰ ঘৰত থাকিছিল। ভাইটি আৰু মোৰ লগত খেলিছিল। আমাৰ ঘৰৰ পিছফালে সৰু চালি দিয়া কোঠা এটাত ৰণজিত থাকিছিল। কোঠাটোত এখন বাহৰ চাং। মায়ে লেপ তোছক সুকীয়াকৈ বনাই দিছিল। ৰণজিৎ খুব পৰিপাতি আছিল। আমাৰ গৰু, ছাগলী, বাৰী ঘৰ সকলো ৰণজিতে চাইছিল। সেই ৰণজিতেও মাগনী বুঢ়ীৰ নিচিনাকৈ বাৰাণ্ডাত বহি ভাত খাইছিল, তৃপ্তিৰে, হোপা হোপে। মই তেতিয়াও মনে মনে চাইছিলো- ভাত খাই ইমান ভাল লাগেনে ?\nসেই ৰণজিত এদিন মাকৰ অসুখৰ বাবে ঘৰলৈ গুচি গৈছিল। কিমান যে কান্দিছিলো ভাইটি আৰু মই। মাজে মাজে কেতিয়াবা টেঙা মৰ্টনৰ টোপোলা লৈ ৰণজিৎ আহিছিল। মায়ে জোৰ কৰি ভাত খুৱাই পঠিয়াইছিল। এদিন খবৰ পালো - ৰণজিৎ নোহোৱা হ'ল। কোনোবাই বাগানৰ লাইনত মাৰি পেলালে। কাহানিও খং এটাও কৰিব নজনা, মিহি হাঁহি এটা অহৰহ লৈ ফুৰা ল'ৰাটোৰো কোনোবা শত্ৰু আছিল। এতিয়াও চেৰেং চেৰেং মনত পৰে ৰণজিতলৈ।\nজেঠাইৰ ল'ৰা মাইনা দা আছিল আমাৰ খুব পচন্দৰ আলহী। মাইনা দা আহিলে আমি উৰুলিকৃৎ হৈ থাকিছিলো। মাইনা দাই আমাৰ লগত লুডু খেলিছিল, ডবা খেলিছিল, চাইকেলৰ আগত গাৰু বান্ধি আমাৰ দুয়োটাকে ফুৰাই ফুৰিছিল। ভন বা, মাইনা বা , ববি বা, জিণ মামা,জান দা, টুমনি দা , অকণ মামা, মামি, টুটু, মুনু দা, জোনটি, মাইনা, ভন মাহী, নকুল মামা, দিদি, ৰুমি ,মমি, বাপু, আৰু পিছলৈ পিকুলী ,চুমু এই আটাইবোৰে আমাৰ ঘৰ ভৰি থাকিছিল। আমাৰ ঘৰতে থাকি পঢ়া শুনা কৰিছিল অপূ দাৰ পৰা পিকুলীলৈকে। দেউতাক মানুহে জোকাইছিল- ' নিজৰ পাচোটা ল'ৰা ছোৱালীয়ে নাটে হ'বলা'। পূজাই, বিহুৱে আমাৰ ঘৰত প্ৰায় মাটিত ঢালাই পাৰিব লগা হৈছিল। আমি গোটেই জাক একেলগে শুইছিলো। কিমান যে হেপাঁহৰ সময় আছিল সেইবোৰ।\nশৈশৱৰ সেই দিনবোৰতে আলহীৰ সৈতে সন্মুখীন হৈছিলো অকল্পনীয় পৰিস্থিতিৰ। মানুহৰ ওপৰত বিশ্বাস হেৰাই যাব পৰাকৈ নিকৃষ্ট আলহীও দেখিছিলো শৈশৱৰ সেই দিনবোৰতে। নিজকে বেছিকৈ ভালপোৱাৰ এহেজাৰ এশ এটা কাৰণ দি থৈ গৈছে সেই ভয়ংকৰ আলহীবোৰে। সেইবোৰ আলহীক আজিও ঘীণ কৰো যি তেজ মঙহৰ আপোন হৈও আটাইতকৈ বেছি শত্ৰু আছিল। সেয়া জীৱনৰ অন্য এক শিক্ষা বুলি আজি গ্ৰহণ কৰো।\nআজি ইমান বছৰীয়া হোৱাৰ পিছতোচোন আলহীয়ে নামুৱাই মোক। অহৰহ ঘৰখন আলহীৰে ভৰি থাকিলে মনটো ভাল লাগে। ঘৰত সদায় থকা ঘৰৰ দৰে হৈ পৰা ভাইটিটো দুদিন ঘৰলৈ গ'লে আজিও খালী খালী লাগে। ফোন কৰি কৰি হাহাকাৰ কৰো সোনকালে গুচি আহিবলৈ।\nতথাপি এতিয়া সময়ে বহুত শিকাইছে। দুখ লাগিলেও হাঁহি থাকিবলৈ শিকাইছে। আলহীয়ে যাওগৈ আৰু বুলি ক'লে ,যোৱাৰ কাৰণবোৰ বুজি পোৱা হৈছো। বুকুত কান্দোন লৈও হাঁহি হাঁহি আলহীক বিদায় দিব পৰাকৈ টান হৈছো। নিজৰ প্ৰিয় বায়েক এজনী এৰাতি থাকি গুচি যাওঁতে ফেকুৰী থকা মোৰ ছবছৰীয়া ল'ৰাটোক মাৰ কথাষাৰেৰে বুজাবলৈ চেষ্টা কৰো-' আলহীহে, এদিন যাবই লাগিব। সদাইৰ কাৰণে আলহী নাথাকে নহয়।'


কৰতোৱা নদী - অসমীয়া ৱিকিপিডিয়া\nমহাস্থানগড়ৰ কাষেৰে বৈ যোৱা কৰতোৱা নদী\nৰংপুৰ বিভাগ, জলপাইগুড়ি বিভাগ\nজলপাইগুড়ি জিলা, পঞ্চগড় জিলা, দিনাজপুৰ জিলা\n১৮৭ কিমি (১১৬ মাইল)\nকৰতোৱা নদী (ইংৰাজী: Karatoya River) ভাৰত আৰু বাংলাদেশৰ মাজেৰে বৈ যোৱা এখন আন্তঃসীমান্ত নদী। নদীখন ভাৰতৰ পশ্চিম বংগৰ জলপাইগুৰি জিলা আৰু বাংলাদেশৰ উত্তৰ-পশ্চিম অংশৰ পঞ্চগড় আৰু দিনাজপুৰ জিলাৰ মাজেৰে বৈ গৈছে। নদীখনৰ বাংলাদেশ অংশৰ দৈৰ্ঘ্য ১৮৭ কিলোমিটাৰ, গড় প্ৰস্থ ১৩৫ মিটাৰ আৰু নদীখনৰ প্ৰকৃতি সৰ্পিল আকৃতিৰ। নদীখনৰ বাংলাদেশৰ পানী উন্নয়ন ব'ৰ্ড বা "পাউবো"ৰ দ্বাৰা প্ৰদান কৰা পৰিচয় নম্বৰ হৈছে উত্তৰ-পশ্চিম অঞ্চলৰ ১৩ নং নদী।\n3 বৰ্তমান প্ৰবাহ\n4 নদীৰ গতিপথৰ পৰিৱৰ্তন\nনদীখনৰ নাম দুটা সংস্কৃত শব্দ কৰ অৰ্থাৎ হাত আৰু তোৱা অৰ্থাৎ পানীৰ দ্বাৰা গঠিত। হিন্দু পৌৰাণিক কাহিনী অনুসৰি শিৱ আৰু পাৰ্বতীৰ বিবাহৰ সময়ত নদীখন শিৱৰ হাতত ঢালি দিয়া পানীৰ দ্বাৰা সৃষ্টি হৈছিল।\nকৰতোৱা নদী প্ৰধানকৈ ৰাজশাহী আৰু ৰংপুৰ বিভাগৰ অন্তৰ্গত এখন সৰু নদী যি এসময়ত এখন ডাঙৰ আৰু পৱিত্ৰ নদী আছিল। ইয়াৰ এচোৱা প্ৰবাহক বৰ্তমান কৰতোৱা নিম্ন নদী বুলি কোৱা হয়। এই নদীখন বগ্ৰা জিলাৰ মহাস্থানগড়ৰ মাজেৰে বৈ গৈছে। মহাস্থানগড় পুন্দ্ৰনগৰ আৰু প্ৰাচীন পুন্দ্ৰবৰ্ধন চহৰৰ ৰাজধানী বুলি জনা যায়। কৰতোৱাৰ মাহাত্ম্যয়ে ইয়াৰ অতীত পৰম্পৰা প্ৰমাণ কৰে। মহাভাৰতত উল্লেখ থকা মতে তিনিদিন উপবাস ৰখাৰ পিছত কৰতোৱা নদীত ভ্ৰমণ কৰাটো অশ্বমেধা যজ্ঞৰ গুণৰ সমান। আন এখন প্ৰাচীন চহৰ শ্ৰাৱস্তী সম্ভৱতঃ মহাস্থানগড়ৰ উত্তৰে কৰতোৱাৰ পাৰত অৱস্থিত আছিল। অৱশ্যে শ্ৰাৱস্তীৰ সম্ভাব্য স্থিতিৰ ওপৰত এক বিতৰ্ক আছে। যোগিনী তন্ত্ৰ অনুসৰি কৰতোৱা নদী প্ৰাচীন কামৰূপ ৰাজ্যৰ সীমা আছিল। কৰতোৱা নদীৰ উল্লেখ পুৰাণত পোৱা যায় আৰু নদীখন পৱিত্ৰতাৰ বাবে উচ্চ প্ৰতিষ্ঠিত হৈছিল। ই আছিল প্ৰাচীন পুন্দ্ৰবৰ্ধন ৰাজ্যৰ পূব সীমা আৰু কামৰূপ ৰাজ্যৰ পশ্চিম সীমা।\nইয়াক ভান ডেন ব্ৰুকৰ বংগৰ মানচিত্ৰত (১৬৬০) গঙ্গা নদীলৈ প্ৰবাহিত হোৱা বুলি দেখুওৱা হৈছে। ১৭৮৭ চনৰ ধ্বংসাত্মক বানপানীৰ আগতে ই আত্ৰাই আৰু গঙ্গালৈ যথেষ্ট পৰিমাণৰ তিস্তা নদীৰ পানী কঢ়িয়াই আনিছিল। ১৭৮৭ চনত তিস্তাৰ মূল সোঁতটো পূবদিশে পৰিৱৰ্তন কৰাৰ পিছত কৰতোৱা আৰু ফুলঝুৰ ক্ৰমান্বয়ে গেদ পৰিবলৈ আৰম্ভ কৰিছে।\nবৰ্তমান প্ৰবাহ[সম্পাদনা কৰক]\nফুলঝুৰ নামেৰে জনাজাত কৰতোৱা নদী জলপাইগুড়ি জিলাৰ চৰম উত্তৰ-পশ্চিমৰ বৈকুণ্ঠপুৰ জংঘলত উৎপত্তি হৈছে। কিছু দূৰত্বৰ বাবে দিনাজপুৰ আৰু ৰংপুৰ জিলাৰ মাজৰ সীমা গঠন কৰে। ই তেতিয়া ৰংপুৰ আৰু বগুৰাৰ মাজেৰে ঘূৰি যায়। বগুৰা জিলাৰ দক্ষিণত ই হলহলিয়া নদীৰ সৈতে যোগ হয় আৰু সংযুক্ত নদীখনক তেতিয়া ফুলঝুৰ বুলি জনা যায়। ই বগুৰাক চন্দা কোনাত এৰি ৰায়গঞ্জৰ মাজেৰে দক্ষিণ দিশত বৈ গৈছে আৰু শুজাপুৰৰ সৈতে নলকাত ইচ্ছামতীৰ সৈতে যোগ হৈছে। ফুলঝুৰ তাৰ পিছত উল্লাপাৰানামৰ গুৰুত্বপূৰ্ণ গাওঁখনৰ মাজেৰে দক্ষিণলৈ বৈ যায়, যাৰ পৰা কেইমাইলমান পিছত ই এই জিলাখনত প্ৰায় ৬৪ কিলোমিটাৰ পথৰ পিছত নাৰ্নিয়াৰ হুৰাসাগৰত পৰে। ইয়াৰ পিছত ই হুৰাসাগৰৰ নাম লয় আৰু চাজাদপুৰৰ ওচৰৰ পৰা পাৰ হৈ যায় আৰু হেৰাই বেৰাৰ ওচৰৰ যমুনাত পৰে।\nনদীৰ গতিপথৰ পৰিৱৰ্তন[সম্পাদনা কৰক]\nৰংপুৰৰ কাঞ্চদাহাৰ কৰতোৱা নদীৰ ওপৰত অৱস্থিত ড° এম এ ৱাজেদ মিয়া দলং\n১৫০০ খ্ৰীষ্টাব্দত বংগ আৰু ইয়াৰ কাষৰীয়া অঞ্চলৰ নদীপথৰ আমূল পৰিৱৰ্তন হৈছিল। সুদুৰ অতীতত এনে পৰিৱৰ্তন ঘটিছে যদিও কোনো সঠিক প্ৰমাণ নাই। কৰতোৱা নদীৰ পৰিৱৰ্তন বহু বছৰধৰি হৈ আহিছে।\nফলক বিৱৰ্তনৰ বাবে কৰতোৱা নদী চাৰিটা পৃথক অংশত বিভক্ত হৈছে। দিনাজপুৰ-কৰতোৱা নামৰ উত্তৰ অংশটো আত্ৰাই নদীৰ মুখ্য উৎস। এই নদী জলপাইগুড়ি জিলাৰ বৈকুণ্ঠপুৰৰ এটা জলাশয়ৰ পৰা উৎপন্ন হৈছে আৰু ই ভূগৰ্ভস্থ সোঁতৰ পৰাও পানী প্ৰাপ্ত কৰে। খানচামা উপজিলাত ই ইয়াৰ নাম সলনি কৰি আত্ৰাই হৈ পৰে। দ্বিতীয় শাখাৰ ক্ষেত্ৰত দিনাজপুৰ-কৰতোৱা খানচামাৰ উত্তৰে ৰংপুৰ-কৰতোৱাৰ সৈতে একত্ৰিত হৈছিল কিন্তু বৰ্তমান এই পথত অতি কম পৰিমাণৰ পানী প্ৰবাহিত হয়। ৰংপুৰ-কৰতোৱাৰ ওপৰৰ অংশ জলপাইগুড়ি জিলাত উদ্ভৱ হৈছিল আৰু গোৱিন্দগঞ্জ উপজিলালৈকে দিওনাই-যমুনেশ্বৰী নামেৰে জনাজাত। তৃতীয় শাখা যমুনেশ্বৰী-কৰতোৱা গোৱিন্দগঞ্জ উপজিলাৰ দক্ষিণ-দক্ষিণপূবত বৈ গৈছে আৰু মুখ্য পথটো কাটাখালিৰ মাজেৰে বঙালী নদীলৈ গৈছে। পূৰ্বৰ নদীখনৰ এটা অংশ শিৱগঞ্জ উপজিলাৰ মাজেৰে বৈ গৈছে আৰু ইয়াৰ বেছিভাগ বৰ্তমান প্ৰায় গোটেই বছৰ শুকান হৈ থাকে। ই কাৰ্যকৰীভাৱে ৰংপুৰ-কৰতোৱাক বগ্ৰা-কৰতোৱাৰ পৰা পৃথক কৰে আৰু বগ্ৰাৰ দক্ষিণ ফালৰ পৰা প্ৰবাহিত হয় আৰু বাঙালীৰ সৈতে ফুলঝুৰ নদী নামৰ হুৰাসাগৰলৈ একত্ৰিত হয়। চতুৰ্থ অংশটো হৈছে পাবনা-কৰতোৱা হাণ্ডিয়ালৰ ওচৰত এটা মৃত নদীৰ তল। আন বহুতো প্ৰবাহক পুৰণি কৰতোৱাৰ অংশ বুলি গণ্য কৰা হয়।\nভেন ডেন ব্ৰুকৰ মানচিত্ৰ\nপ্ৰাচীন কালত তিস্তা নদী জলপাইগুড়িৰ দক্ষিণৰ পৰা তিনিটা পথেৰে প্ৰবাহিত হৈছিল। ইয়াৰ পূবে কৰতোৱা, পশ্চিমে পূৰ্ণভবা আৰু কেন্দ্ৰত আত্ৰাই আছিল। এই তিনিটা গতিপথসম্ভৱত "ত্ৰিৰস্তা" নদীৰ নাম হয় যি পিছলৈ চুটি হৈ তিস্তালৈ পৰিৱৰ্তন হয়। এই তিনিখন নদী মহানন্দাৰ সৈতে মিলিত হয়। আত্ৰাই চলন বিলৰ মাজেৰে বৈ যায় আৰু কৰতোৱাৰ সৈতে লগ হয়। তাৰপিছত দুয়ো একেলগে জাফৰগঞ্জৰ ওচৰত পদ্মা নদীত পৰে। ১৭৮৭ চনৰ প্ৰলয়ংকৰী বানপানীৰ পিছত তিস্তাই ইয়াৰ পুৰণি পথ ত্যাগ কৰি ব্ৰহ্মপুত্ৰ নদত যোগদান কৰে।\nচিয়াৰ-আল-মুতাক্কিৰিনে লিপিবদ্ধ কৰিছিল যে ১১১৫ চনত বখতিয়াৰ খিলজীয়ে বংগৰ উত্তৰ অংশ দখল কৰাৰ সময়ত কৰতোৱা গঙ্গাৰ তিনিগুণ আছিল। ভেন ডেন ব্ৰুকৰ ১৬৬০ চনৰ বংগ মানচিত্ৰ অনুসৰি কৰতোৱাক এক ডাঙৰ গতিপথ হিচাপে দেখুওৱা হৈছিল। ৰেনেলে ১৭৬৪ চনৰ পৰা ১৭৭৭ চনৰ ভিতৰত এক সমীক্ষা চলাইছিল আৰু বংগৰ আটাইতকৈ পুৰণি মানচিত্ৰসমূহৰ এটা প্ৰস্তুত কৰিছিল। এই মানচিত্ৰবোৰত উত্তৰ বংগৰ তিস্তা, পূৰ্ণভবা, আত্ৰাই, কৰতোৱা আদিৰ কেইবাটাও শাখাৰ মাজেৰে বৈ যোৱা দেখুৱাইছিল। এই শাখাবোৰ মহানন্দা তলৰ প্ৰান্তত মিলিত হয় যি এতিয়া বংগৰ পশ্চিমে এখন নদী আৰু অৱশেষত গঙ্গাৰ বৰ্তমানৰ গোৱালেণ্ডৰ ওচৰত পৰে আৰু হুৰাসাগৰ নাম গ্ৰহণ আছে। হুৰাসাগৰ নদী এতিয়াও বাৰালৰ সৈতে আছে আৰু ই গঙ্গাৰ এক পৰিত্যক্ত শাখা। আনহাতে আত্ৰাই, যমুনা বা যমুনেশ্বৰী, যি এতিয়া গঙ্গাৰ পৰিৱৰ্তে মুখ্য যমুনা বা ব্ৰহ্মপুত্ৰত পৰে। এই ঠাইখন গোৱালেণ্ডত পদ্মাৰ সৈতে যমুনাৰ মিলনৰ পৰা কেইমাইলমান ওপৰত অৱস্থিত।\nকোশি বা কৌশিকি নদী বৰ্তমান বিহাৰৰ উত্তৰ-পূবৰ অংশৰ পৰা বৈ গৈছে আৰু ৰাজমহলৰ বহু ওপৰত গঙ্গাত মিলিত হয়। আৰম্ভণিতে ই প্ৰথমতে পূৱলৈ বৈ গৈ ব্ৰহ্মপুত্ৰত পৰিছিল। কোশিৰ গতিপথ নিৰন্তৰ পশ্চিমদিশে আগবাঢ়ি আছে আৰু ই উত্তৰ বংগৰ এটা মূৰৰ পৰা আনটো মূৰলৈ গৈ আছে। এসময়ত কোশি আৰু মহানন্দা কৰতোৱাৰ সৈতে একত্ৰিত হৈ দক্ষিণৰ লোকসকলৰ মাজত কোচ আৰু কিৰাটসকলৰ উত্তৰৰ লোকসকলৰ মাজত সীমান্ত নিৰ্মাণ কৰিছিল।\nৱিকিমিডিয়া কমন্সত কৰতোৱা নদী সম্পৰ্কীয় মিডিয়া ফাইল।\n↑ মাণিক মোহাম্মদ ৰাজ্জাক (February 2015). বাংলাদেশেৰ নদনদী: বৰ্তমান গতিপ্ৰকৃতি. প্ৰকাশক ঢাকা: কথাপ্ৰকাশ. পৃষ্ঠা. ৯৫-৯৬. ISBN 984-70120-0436-4.\n↑ 2.0 2.1 2.2 Chowdhury, Masud Hasan (2012). "Karatoya River". In Islam, Sirajul; Jamal, Ahmed A.. Banglapedia: National Encyclopedia of Bangladesh (Second সম্পাদনা). Asiatic Society of Bangladesh. http://en.banglapedia.org/index.php?title=Karatoya_River.\n↑ 3.0 3.1 3.2 3.3 Majumdar, Dr. R.C., History of Ancient Bengal, First published 1971, Reprint 2005, p. 4, Tulshi Prakashani, Kolkata, আই.এচ.বি.এন. 81-89118-01-3.\n"https://as.wikipedia.org/w/index.php?title=কৰতোৱা_নদী&oldid=270621"ৰ পৰা অনা হৈছে\nএই পৃষ্ঠাখন ০৯ এপ্ৰিল, ২০২১ তাৰিখে ২০:৩২ বজাত অন্তিম সংশোধন কৰা হৈছিল।


শব্দৰ সমদল : May 2014\nতোমালোকৰ ঘৰলৈ বিহু খাবলৈ গৈছিলোঁ\n“তোমালোকৰ ঘৰলৈ বিহু খাবলৈ গৈছিলোঁ”\n“তোমালৈ বুলি সজাই থোৱা ডাঙৰ প্লেটখনত তিনিখন পুৰি থাকিব৷প্লেটৰ ওপৰৰ সৰু বাতিটোত কাবুলি বুট আৰু মটৰৰ ঘুগুনী থাকিব৷তাৰে কাষৰ সৰু বাতিটোত চিৰা-দৈ,মিঠৈ আৰু ডাঙৰ ৰচগোল্লা এটা থাকিব৷তাৰে কাষৰ মিডিয়াম চাইজৰ প্লেটত লাৰু,পিঠা,মিঠাই,কেক,বিস্কুট,চানা থাকিব৷”\n“শুনিয়েই মোৰ জিভাৰ পানী পৰিছে দেখোন৷”-প্ৰেমলতাৰ মুখত খাদ্যৰ তালিকাখন শুনি সঁচাকৈয়ে মোৰ জিভাৰপৰা পানী অকণমান সৰি সোঁভৰিৰ বুঢ়া আঙুলিত পৰিলগৈ৷ এটোপ-দুটোপ ডাৱৰৰ পানী পৰি সাগৰ ভৰি যোৱাৰ দৰে এটোপ-দুটোপকৈ মোৰ জিভাৰপৰা পানী পৰি মোৰ ভৰিৰ তলৰ মজিয়াখনত এটা সৰু পুখুৰীৰ সৃষ্টি কৰিলে৷\n“প্লিজ, ইমান এক্‌চাইটেদ্ নহ’বা৷ মোৰ বেষ্ট ফ্ৰেণ্ড‌্ আহিব আজি৷তাই তোমাক আজি অ’ৱচাৰ্ভ কৰিব৷মানে,কেনেকৈ কথা পাতা,কেনেকৈ খোৱা,তোমাৰ ব’ডি লেংগুৱেজ কেনেকুৱা, এইবোৰ আৰু৷ চোৱাৰ পাছত তাই তোমাক দহৰ ভিতৰত নম্বৰ দিব৷যদি তাই কেনেবাকৈ গম পাই তুমি মানুহৰ ৰূপ ধৰি থকা এটা বকাসুৰ,তেতিয়াতো ছেছেই৷মোৰ মান-সন্মান সকলোতো যাবই৷লগতে তুমিও দহৰ ভিতৰত জিৰ’ পাবা৷”\nবকাসুৰৰ দৰে দিনে-ৰাতিয়ে খাদ্যগ্ৰহণ কৰিব পৰা মোৰ বিশেষ প্ৰতিভাটোক উচিত স্বীকৃতি দি প্ৰেমলতাই মোৰ নাম ৰাখিছে-বকাসুৰ৷এৰা,নাম চাইহে কাম৷\n“তেন্তে আপোনৰ সন্মান ৰক্ষাৰ স্বাৰ্থত এই বকাসুৰে কি কৰা উচিত?”-মোৰ জানিবলৈ মন গ’ল৷\n“প্ৰথমতে তুমি এই জোখতকৈ বেছি অসমীয়া ফৰফৰাবলৈ বাদ দিব লাগিব৷”\n“সেইটো অসম্ভৱ৷তুমিতো জানাই অসমীয়া ভাষাৰ প্ৰতি মোৰ কিমান দুৰ্বলতা!”-অলপ দুখেৰেই ক’লো৷\n“হয় নেকি!তেন্তে,তুমি ডিচাইড কৰা-তোমাক কি লাগে?’অসমীয়া ভাষা’ক লাগে নে মোক লাগে?কাক বিয়া পাতিবা?অসমীয়া ভাষাক নে মোক?”\n“ধেইৎ!কি যে কোৱা!ভাষা হ’বলা বিয়া পাতিব পৰা বস্তু?”\n“তেন্তে মই যি কওঁ,দুয়োখন কাণ পাতি শুনি যোৱা৷”\n“ঠিক আছে মেডাম৷”-মই কাণদুখন থিয় কৰিলোঁ৷\n“ডায়ৰেক্ট আহি টেবলুত বহি নাযাবাহি৷প্ৰথমে বেচিনত হাতখন ডেটলৰে দুই-তিনিবাৰ ধুই হাৰ তলুৱা বগা গাখীৰৰ দৰে বগা কৰি ল’বা৷তাৰপিছত টাৱেলখনেৰে হাতখন মচি লাহে-লাহে চকীত আহি বহিবাহি৷বান্দৰৰ দৰে জপিয়াই চকীত পৰি নাযাবাগৈ৷”\n“তোমালোকৰ সেইফালে ক’লা গাখীৰো পাই নেকি?”\n“নহয় মানে তুমি যে ক’লা হাতখন ধুই ‘বগা গাখীৰ’ৰ দৰে বগা কৰি ল’বা ৷মই জনামতে গাখীৰৰ ৰং গোটেই পৃথিৱীতে এটাই৷বগা৷”\n“ইনচাল্ট নকৰিবা৷নহ’লে মই ফোন থৈ দিম এতিয়াই৷”\n“প্ৰথমতেই প্লেটকেইখনলৈ চাই তুমি ‘ইমানবোৰ বস্তু মই কেনেকৈ খাম খুৰী’ বুলি ডায়লগ এটা এৰিবা৷মায়ে ‘ একো নহয় ডেকা ল’ৰা৷পাৰিবা’ বুলি ক’ব৷তুমি তেতিয়া আৰু একো কোৱাৰ দৰকাৰ নাই৷মনে মনে খাবলৈ বহিবা৷ কিন্তু,পুৰি মাত্ৰ এখনহে ল’বা৷মায়ে বহুত জোৰ কৰিব৷তুমি ‘প্লিজ খুৰী নালাগে’বুলি ক’বা৷”\n“প্লিজৰ ঠাইত ‘অনুগ্ৰহ’ শব্দটো ব্যৱহাৰ কৰিলে কেনে হয়?”\n“একেবাৰেই ফটুৱা হ’ব৷তাৰপিছত শুনা৷ তুমি ঘুগুণী দুই-তিনি চামুচ খাবা৷”\n“এই গৰমৰ দিনত,ৰাস্তাৰ ধূলি-মাকতি খাই,ত্ৰিশহাজাৰ মিটাৰৰ দীঘলীয়া যাত্ৰা কৰি মাত্ৰ এখন লুচি আৰু দুই-তিনি চামুচ ঘুগুণী? তুমিতো জানাই মই পাঁচখনৰ কম লুচি কেতিয়াও পেটলৈ নিনিওঁ৷ আৰু ঘুগুণী খাই মই কিমান যে ভাল পাওঁ!!\n“তেন্তে তুমি ডিচাইড কৰা৷কাক বিয়া পাতিবা৷ফুলি থকা পুৰিকেইখনক নে মোক?”\n“ধেইৎৎ!!পুৰিক হ’বলা বিয়া পাতিব পাৰি!”\n“ডেটছ লাইক এ গুড বয়!”\n“চিৰা-দৈ কিন্তু মই খামেই৷চিৰা-দৈ নাখালে বিহু খোৱা যেনেই নালাগে৷”\n“খাবা৷কিন্তু মায়ে ন-দহবাৰমান জোৰ কৰাৰ পাছতহে খাবা৷কিন্তু জাষ্ট্ অকণমান খাবা৷ খোৱাৰ লোভত হাতখন বাতিটোত ভৰাই নিদিবা৷বাতিত চামুচ এখন থাকিব৷সেইখনৰ ব্যৱহাৰ কৰিবা৷ আৰু পটককৈ খাম বুলি কৈ নিদিবা৷বহুত জোৰ কৰিলেহে খাবা৷”\n“আৰু মিঠাই,লাৰু,পিঠা,কেক আদিবোৰ?”\n“লাৰু এটা খাবা৷বাকীবোৰ নাখাবা৷কিন্তু কণ্ডিছন সেই এটাই৷ন-দহবাৰমান জোৰ কৰাৰ পাছতহে মুখলৈ নিবা৷নহ’লে পুৰি আৰু ঘুগুণীকণ খাইয়েই ‘মোৰ খাই হৈ গ’ল’বুলি চকীৰ পৰা উঠি আহিবা৷”\n“মায়ে চাহ বেছিকৈ খোৱা ল’ৰা একেবাৰেই দেখিব নোৱাৰে৷তুমি ক’বা যে-‘মই চাহ নাখাওৱেই৷কেতিয়াবা বছৰেকত এবাৰ৷”\n“ইমান গোকাট মিছা কথা মই ক’ব নোৱাৰো৷”\n“প্লিজ সোণটো! আমাৰ ভৱিষ্যতৰ কথা আছে অ’ জান৷মোৰ বাবে তুমি এইকণো কৰিব নোৱাৰেনে?”\n“ঠিক আছে বাৰু৷একমাত্ৰ আমাৰ ভৱিষ্যতৰ কথা চিন্তা কৰিয়েই মই সকলো ত্যাগ আৰু কষ্ট স্বীকাৰ কৰিবলৈ সাজু হৈছোঁ৷পাছত কিন্তু লাট্ মাৰি নিদিবা৷”\n“বঢ়িয়া!!লাভ ইউ বেবি৷লাষ্ট এটা কথা কওঁ?”\n“আৰু কি ক’বলৈ বাকী থাকিল?”\n“বেছিকৈ অসমীয়া নক’বা প্লিজ প্লিজ৷নহ’লে ফ্ৰেণ্ডজনীয়ে গাঁৱলীয়া ভূত বুলি হাঁহিব৷ আৰু মোৰ একো সন্মান-চন্মান নাথাকিব৷”\n“হ’ব আৰু দিয়া ৷ তোমাৰ সুখেই মোৰ সুখ৷”-এটা দীঘল হুমনিয়াহ কাঢ়ি ফোনটো ৰাখিলো৷ আৰু প্ৰেমলতাৰ ঘৰলৈ যাবলৈ সাজু হ’লো৷\nপ্ৰায় বিশ ছেন্টিমিটাৰ ব্যাসাৰ্ধৰ ৰঙাবৰণৰ এখন ঘূৰণীয়া প্লেট,প্লেটৰ ওপৰতে এটা সৰু বাতি৷প্লেটত তিনিখন ফুলি থকা পুৰি৷পুৰিকেইখনৰ পৰা ধোঁৱা ওলায়েই আছে৷সিপিনে বাতিত মটৰ আৰু কাবুলি বুটৰ ঘুগুনী৷ঘুগুণীৰ মন মতলীয়া কৰা গোন্ধ আহি নাকত লাগিছেহি৷ প্ৰেমলতাই শিকাই থোৱা মতে প্ৰথমে হাত-মুখ ধুলো৷তাৰপিছত বুঢ়ামানুহৰ দৰে খোজ কাঢ়ি চকীত বহিলোহি৷মই বহো মানে মোৰ বন্ধুৱে এখন পুৰী উদৰস্থ কৰিছিলেই৷\n“ইমানবোৰ বস্তু কেনেকৈ খাম খুৰী?”-প্ৰেমলতাৰ মাকৰ সন্মুখত মোৰ এইয়া প্ৰথমটো মিছা কথা৷\n“ধেইইই!পাৰিবা৷ইমান ডেকা ল’ৰা হৈ যদি এইখিনি খাব নোৱাৰা কিহৰ ডেকা ল’ৰাহে!”-খুৰীয়ে মোৰ কোনো কথাই শুনিব নুখুজিলে৷সিপিনে,মোৰ সন্মুখতে বহি সুদূৰ ধুবুৰীৰ পৰা অহা প্ৰেমলতাৰ ‘বেষ্ট ফ্ৰেণ্ড’ তথা ‘অবচাৰ্ভাৰ’ গৰাকীয়ে মোৰ ভাৱ-ভঙ্গী ট-ট কৈ নিৰীক্ষণ আৰু পৰ্যবেক্ষণ কৰি আছে৷ হাতত এটুকুৰা কাগজ৷তাতেই মোৰ সকলো হিচাপ তেওঁ লিপিবদ্ধ কৰি গৈছে৷ হঠাৎ কিবা হেৰ-ফেৰ হ’লেই আজি মোৰ খেল ছেছ্!প্ৰেমলতাৰ মান-সন্মান ছেছ!!গতিকে,চাই-চিতি খোজ পেলোৱাৰ বাহিৰে মোৰ গত্যন্তৰ নাই৷\n“ঈশান,আৰু এখন লুচি খোৱা৷তুমি দেখোন এখন খায়েই হাত দাঙি দিলা৷”-কিছুসময়ৰ পাছত প্ৰেমলতাৰ মাক পাগঘৰৰ পৰা ওলাই আহি মোৰ প্লেটখনলৈ চাই দুখেৰে ক’লে৷ তেওঁৰ হাতত আৰু এখন প্লেট৷তাত লাৰু,পিঠাবোৰ ধুনীয়াকৈ সজোৱা আছে৷\n“নাই,নাই খুৰী৷নালাগে৷মোৰ বাবে দুখনেই যথে...মানে দুখনেই ‘এনাফ’৷”-‘যথেষ্ট’ বুলি ক’বলৈ বিচাৰিছিলোৱেই৷তেনেতে কোনোবাই মোৰ ভৰিত গচক এটা মাৰি দিলে৷লগে লগে মুখৰ পৰা ‘এনাফ’ ওলাই আহিল৷ প্ৰত্যাশিতভাৱেই মোৰ বন্ধুৱে কালোকৈ কেৰেপ নকৰি দ্বিতীয় বকাসুৰৰ ৰূপ ধাৰণ কৰিছে৷ছখন পুৰি আৰু দুই বাতি ঘুগুনী ইতিমধ্যেই তাৰ পেটত৷ পৰৱৰ্তী লক্ষ্য তাৰ চিৰা-দৈৰ বাতিটো৷\n“দৈকণ টেঙা নেকি বাৰু?”-খুৰীয়ে মোৰ বন্ধুক সুধিলে৷\n“নহয়,নহয়৷বিৰাট ধুনীয়া দৈ৷দৈত চেনি আপুনি নিদিয়াহেতেনো হয়৷ইমান যে মিঠা!!”বন্ধুৱে মূৰ নদঙাকৈয়ে কৈ গ’ল৷সি আকৌ মানুহক তেল মৰাত ভাল৷তাৰ মুখৰ মিঠাকথাষাৰে খুৰীৰ মুখখনত এমোকোৰা হাঁহি ছটিয়াই দিলে৷\n“তুমি দেখোন লাৰু,পিঠা খোৱায়েই নাই!”-খুৰীয়ে মোলৈ চাই ক’লে৷\n“লাৰু এটা খাম৷বাকীখিনি লৈ যাওক খুৰী৷”-বেদনাভৰা কণ্ঠেৰে ক’লো৷\n“চাহ কৰিছোঁ ৰ’বা ঈশান৷”\n“নালাগে খুৰী৷মই চাহ খাই সিমান এটা ভাল নাপাওঁ৷ বছৰেকত এবাৰ বা দুবাৰহে খাওঁ৷”\n“অ’ হয় নেকি!লাল চাহো নোখোৱা নেকি?”-খুৰীৰ চকুত আশ্চৰ্যৰ চিন৷\n“নাই খুৰী নালাগে৷লাল চাহ বেছিকৈ খালে মানুহ খিঙখিঙীয়া হয়৷”\n“ৱাহ! তুমি দেখিছো বহুত কথাই জানা৷”\n“মই আগতে এইবোৰ নাজানিছিলোয়েই৷আপোনালোকৰ ‘এই’হে মোক এইবিলাক শিকাই থাকে৷যি শিকিছোঁ,এইৰপৰাই শিকিছোঁ৷কিমান যে কথা জানে ‘এই’!”\n‘যিবোৰ মিছা কথা ক’লে প্ৰেমিকা আনন্দিত আৰু সুখী হোৱাৰ পূৰ্ণ সম্ভাৱনা থাকে,লগতে সম্পৰ্কটোও টনকিয়াল হয়;তেনেধৰণৰ মিছা কথা দিনটোত হাজাৰটা ক’লেও কোনো অপৰাধ নহয়৷ঈশ্বৰেও দায়-দোষ নধৰে৷’কথাষাৰ এজন মহান পুৰুষে কৈছিল৷সেইজন বীৰপুৰুষক স্মৰণ কৰি যোৱা দুঘণ্টাত মোৰ ‘মিছা কথা’ৰ গাড়ীখন প্ৰেমলতাৰ ঘৰৰ ভিতৰত তীব্ৰ বেগেৰে চলাই আছোঁ৷ এতিয়ালৈকে দূৰ্ঘটনাত পতিত হোৱা নাই৷\n“বাৰু হ’ব দিয়া৷তুমি অলপ বেছিকৈয়ে কৈছা৷আকৌ পিছে কেতিয়া আহিবা?”-আমি খাই-বৈ ইতিমধ্যে চকীৰ পৰা উঠিছো৷\n“আহিম দিয়ক কেতিয়াবা ৷আমাৰ ছুটী ইমানকৈ নিদিয়েই নহয়!পৰহিলৈ যামগৈ৷”-খুৰীক বুজাই দিলো৷\nকথা পাতি পাতি আমি আহি আগফালৰ কোঠালিটো পালোহি৷তেনেতে মনত পৰিল,বিদায় লোৱাৰ পূৰ্বে মাকক সেৱা এটা কৰিলে ভাল হ’ব৷ কিজানি,নম্বৰ কেইটামানো বেছিকৈ পাই যাওঁ৷ এই পৰিকল্পনা কাৰ্যকৰী কৰাৰ উদ্দেশ্যে খুৰীৰ ভৰিহাল স্পৰ্শ কৰিলোঁ৷\n“হ’ব,হ’ব উঠা৷সেৱা কৰিব নালাগে৷ভালকৈ থাকিবা দেই৷অৰুণাচলত মাজতে ঢেৰ হৈ-হাল্লা হৈছিল বুলি টিভিত দেখিছিলো৷”-মোক উঠাই দি খুৰীয়ে বিৰাট আন্তৰিকতাৰে কথাষাৰ ক’লে৷মনটো ভাল লাগিল৷যি কি নহওক,মোৰ বাবে ইমানখিনি যে চিন্তা কৰিছে!\n“হয় খুৰী৷ ভালকৈ থাকিম৷ এতিয়া যাওঁহে আৰু৷”-হাঁহি এটা মাৰি খুৰীক ক’লো৷\nপ্ৰেমলতা,প্ৰেমলতাৰ মাক,প্ৰেমলতাৰ বেষ্ট ফ্ৰেণ্ডক বিদায় সম্ভাষণ জনালো৷সিপিনে মোৰ বন্ধুৱে বাইক ষ্টাৰ্ট দিছেই৷মোৰো পেটত কিবা এটাই তেনেতে ষ্টাৰ্ট্ দিয়া যেন অনুভৱ হ’ল৷ ‘জানিছো,তোৰ ভোক লাগিছে৷কিবা এটা খুৱাব লাগিব ৰহ!’-পেটটোক মনে মনে কৈ থ’লো৷\nপ্ৰেমলতাৰ ঘৰৰ পৰা ওলাই আহি অলপ আঁতৰতে থকা হোটেলখনত সোমালো৷বন্ধুক মই বাইক ৰখাবলৈ ক’বলগীয়া নহ’ল৷মোৰ পেটটোৰ বেদনা সি ধৰিব পাৰিছে৷\n“ভাইটি,এক প্লেট চাওমিন দিবাচোন৷পটাপট দিবা দেই৷”-হোটেলৰ চকী এখনত বহি থকা সৰু ল’ৰাটোক উদ্দেশ্যি ক’লো৷ হোটেলত আন মানুহ নেদেখিলো৷\n“ভাইটি৷দুই প্লেট আনিবা৷মইয়ো খাম৷”-মোৰ পিছে পিছে আহি থকা বন্ধুৱে তেনেতে মাত লগালে৷\n“হেৰৌ ৰাক্ষস!তোৰ এইটো পেট নে কুঁৱা”?-অলপ খঙেৰেই সুধিলো বন্ধুক৷\n“যি বুলিয়েই ভাব৷”-সি মোৰ সন্মুখৰ চকীখনত আৰামেৰে বহি ল’লে৷মুখত চিৰপৰিচিত হাঁহিটো৷\n“চিকেন নে পনীৰ নে এগ নে ভেজ?”-তেনেতে ল’ৰাটোৱ আমালৈ চাই সুধিলে৷\n“ব্ৰইলাৰ চিকেন নে লোকেল চিকেন?”\n“যি আছে তাকে দিয়া হে৷তামাম ভোক লাগিছে৷সোনকালে দিয়া৷”\n“দহ মিনিট ৰ’ব দাদা৷”\nসোনকালে খাদ্য যোগান ধৰাৰ আশ্বাস প্ৰদান কৰি ল’ৰাটো হোটেলৰ সিটো কোঠালিৰ পাগঘৰটোত সোমাল৷মই আৰু মোৰ বন্ধুয়ে এখন টেবুল অধিকাৰ কৰিলোঁ৷\n‘মানুহে মানুহৰ বাবে.....’\nতেনেতে মোৰ ৰিং ট’নটো বাজি উঠিল৷ “লতা কলিং......”\n“আই লাভ ইউ চ’ মাচ্ছ৷তুমি দহৰ ভিতৰত নাইন পইন্ট ফাইভ পাইছা৷যদি তুমি সেইখন পুৰিও নাখালাহেতেন,তেন্তে ফুল মাকৰ্ছেই পালাহেতেন৷ মাক সেৱা কৰাৰ আইডিয়াটো তোমাৰ কিন্তু তামাম আছিল দেই৷ইউ ৰিয়েলি ৰকড্!!!”-ফোনৰ সিফালে লতাৰ চিঞৰ৷মানে প্ৰেমলতাৰ চিঞৰ৷\n“কি ৰক্ ? একো খাবলৈকে নিদিলা তুমি! পেটত মোৰ নিগনি-মেকুৰী দৌৰিছে এতিয়া!”\n“হ’ব দিয়া৷এদিনৰ বাবে যেনে-তেনে এদজাষ্ট কৰা আৰু৷”\n“জীৱনটো এনেকৈ এদজাষ্টয়েই কৰি থাকিম নেকি?”\n“বাদ দিয়া আৰু৷কোনখিনি পালাগৈ?তেলিয়াগাঁও পাৰ হ’লা নে?”\n“চিকেন চাউমিন খাবলৈ তোমালোকৰ ওচৰৰ হোটেলখনত সোমাইছো৷”\n“কি??????????তুমি পাগল হ’লা নেকি!কালি গেছট্ৰিকত চিঞৰি আছিলা দেখোন৷সাতবাৰ লেট্ৰিনলৈ গৈছিলা৷পাহৰিলা?আৰু এতিয়া চাওমিন খাবলৈ আহিছা?নামাতিবা মোক তুমি৷ আই হেট ইউ!!ৰিয়েলি,আই হেট ইউ!!”\nমোৰ সঁহাৰিলৈ বাট নাচাই সিফালে ফোন কাটিলেই৷\n“অ’ ভাইটি,চিকেন চাওমিন একপ্লেট হ’লেই হ’ব৷ মই নাখাওঁ৷”\n“আপুনি কি খাব?”-পাগঘৰৰ পৰ্দাৰ ফাঁকেৰে ভাইটিয়ে মোলৈ জুমি চালে৷\n“ঠাণ্ডা পানী আছে?”\n“এইয়া৷”-পানীভৰ্তি ৰঙা ৰঙৰ ঝাৰ এটা ল’ৰাটোৱে আনি মোৰ সন্মুখতে থ’লে৷\n“পানীখিনি মোৰ মূৰত ঢালি দেচোন৷মাঠাটো একেবাৰে গৰম হৈ গৈছে অ’৷”মোৰ মূৰটো ল’ৰাটোৰ ফালে আগুৱাই দিলোঁ৷সি এবাৰ মোলৈ চালে৷এবাৰ বন্ধুলৈ চালে৷\n“ঢালি দে আকৌ৷কি চাই আছ?দাদাৰ মাঠা ফাটি যাব এতিয়া৷”-বন্ধুৱে তাক মৃদু ধমক এটা দি পানীৰ ঝাৰটো তাৰ হাতত তুলি দিলে৷\nধমক শুনি ভাইটি আৰু ৰৈ নাথাকিল৷গোটেই ঝাৰৰ পানীখিনি মোৰ মূৰত ঢালি দিলে৷\nPosted by ঈশানজ্যোতি বৰা (Ishan Jyoti Bora) at 23:02 No comments:


বাৰ্তা:অসমৰ উল্লেখযোগ্য এলজিবিটিৰ তালিকা - অসমীয়া ৱিকিপিডিয়া\nবাৰ্তা:অসমৰ উল্লেখযোগ্য এলজিবিটিৰ তালিকা\nলেখাটোৰ কিবা প্ৰয়োজন আছে? — গীতাৰ্থ বৰদলৈ (talk) 14:03,9September 2020 (ইউ.টি.চি.)\n@সদস্য:Gitartha.bordoloiনিশ্চয় , প্ৰয়োজন আছে। এলজিবিটি প্ৰবন্ধ শৃংখলা দিয়া সাঁচ:এলজিবিটিত পূৰ্বতে এই প্ৰবন্ধ বিষয়ে দিয়া হৈছিল। তাৰোপৰি অন্য ৱিকিপিডিয়াত নিজৰ স্থানৰ এলজিবিটি লোকৰ তালিকা প্ৰবন্ধ ৰূপে প্ৰকাশ কৰিছে। যেনে:- ইংৰাজী ৱিকিপিডিয়াত List of LGBTQ people from New York City বা List of LGBT African Americans , তালিকাখনত আনুষ্ঠানিক ভাৱে ওলাই অহা সকলৰ নামহে উল্লেখ কৰা হব। লগতে উৎস প্ৰসংগও যোগদান কৰিম। ḱḩḭ-ḸḀN-ʈẐɛ̃ɛ̃ কথামেলপুথি-পাজী\nKhiLanTzi: এই লেখাটোৰ প্ৰয়োজন তেতিয়াহে থাকিব, যেতিয়া কোনো উল্লেখযোগ্য ব্যক্তিৰ নাম ইয়াত থাকিব। কেৱল এলজিবিটি হোৱাৰ বাবেই কোনো ব্যক্তিৰ নাম ৱিকিপিডিয়াৰ অন্তৰ্ভূক্ত হোৱাৰ যোগ্যতা কেতিয়াও লাভ নকৰে। এলজিবিটি হোৱাৰ ওপৰিও তেঁওৰ ৱিকিৰ অন্তৰ্ভূক্ত হ'ব পৰাকৈ অন্য যোগ্যতা থাকিব লাগিব। দিব্য দত্ত (বাৰ্তা) 12:52, 11 September 2020 (ইউ.টি.চি.)\nদিব্য দত্ত:সকলো এলজিবিটিৰ নাম প্ৰদান নিশ্চয় কৰা নাই আৰু এয়া সম্ভৱো নহয় কাৰণ প্ৰতিখন ঠাইতে বহুত সংখ্যক এলজিবিটি সদস্য আছে। যিসকলৰ নাম দিয়া হৈছে বা দিয়া হব তেওঁলোকৰ উৎস প্ৰসংগ আছে। উল্লেখযোগ্য ব্যক্তি যাৰ ৱিকি যোগদানৰ অৰ্হতা আছে তেওঁলোকৰ হে উৎস প্ৰসংগ থাকিব নিশ্চয়। বৰ্তমানলৈকে যোগদান কৰা , বেনজামিন দৈমাৰী এজন অসমীয়া অভিনেতা হয় যাৰ অসমীয়া চলচিত্ৰৰ বাবে তেওঁ দক্ষিণ এছিয়াৰ ভিতৰতে শ্ৰেষ্ঠ অভিনেতা স্থান পাইছে। ঠিক তেনেদৰে ৰাষ্ট্ৰীয় সংবাদ মাধ্যমত চৰ্চিত , ন্যায়াধীশ আদিৰ নাম উল্লেখ কৰাত নিশ্চয় বাধা থাকিব নালাগে। অইন ৱিকিত সাধাৰণভাবে কেৱল সদস্যৰ তালিকা বুলিয়ে আছে কিন্তু যদি আপোনালোকৰ বিশেষ অসুবিধা হৈছে তেন্তে নামটো অসমৰ উল্লেখযোগ্য এলজিবিটিৰ তালিকা বুলি কৰিব পৰা যাব। পিছে অইন ৱিকিত এলজিবিটি তালিকা বুলিয়ে আছে।ব্যক্তিগত ব্যস্ততাৰ বাবে উৎস প্ৰসংগ বা ৱিকি সম্পাদনা কৰিব পৰা নাই এইকেইদিনৰ ভিতৰতে উৎস আৰু বাকী অনুবাদসমূহ কৰা হব। ḱḩḭ-ḸḀN-ʈẐɛ̃ɛ̃ কথামেলপুথি-পাজী\nদিব্য দত্ত:, KhiLanTzi:: তেন্তে হ'ব। ৱিকি প্ৰৱন্ধ থকা লোকৰ নামহে এই তালিকাত থকা উচিত। "নিজকে চিনাক্ত কৰা" অংশ লাগেনে নাই বা "উল্লেখযোগ্য" বুলি লিখিব লাগেনে সেয়া আলোচনা কৰিব পাৰি। — গীতাৰ্থ বৰদলৈ (talk) 09:18, 13 September 2020 (ইউ.টি.চি.)\nGitartha.bordoloi: ok template lgbt টো translate কৰা জনে "নিজক চিনাক্ত কৰা এলজিবিটি তালিকা" বুলি দিছিল গতিকে এই নামত পৃষ্ঠাটো বনোৱা হল। মই সলনি কৰি "উল্লেখযোগ্য অসমৰ এলজিবিটিৰ তালিকা" কৰি দিছোঁ। ḱḩḭ-ḸḀN-ʈẐɛ̃ɛ̃ কথামেলপুথি-পাজী\nNayan j Nath (talk) নাম উল্লেখ কৰা ব্যক্তি দুজনৰ অনুমতি লোৱা হৈছিল নে?\nKhiLanTzi:, শিৰোনামটো সলাব লাগিব। 'অসম' উল্লেখযোগ্য নহয়, ব্যক্তিকেইগৰাকীহে উল্লেখযোগ্য। — গীতাৰ্থ বৰদলৈ (talk) 17:30, 16 September 2020 (ইউ.টি.চি.)\n"https://as.wikipedia.org/w/index.php?title=বাৰ্তা:অসমৰ_উল্লেখযোগ্য_এলজিবিটিৰ_তালিকা&oldid=246201"ৰ পৰা অনা হৈছে\nএই পৃষ্ঠাখন ১৭ ছেপ্টেম্বৰ, ২০২০ তাৰিখে ১০:০৪ বজাত অন্তিম সংশোধন কৰা হৈছিল।


কোহলি সৰ্বকালৰ শ্ৰেষ্ঠ :আখতাৰ - Olympia Sports\nHomeOur PrideCricketকোহলি সৰ্বকালৰ শ্ৰেষ্ঠ :আখতাৰ\nশচীনৰ অভিলেখ ভংগ হ’ব নেকি ? কোন ক্ৰিকেটাৰে আনিছে শচীনৰ অক্ষত দুৰ্গৰ প্ৰতি ভাবুকি ? মূৰ দোৱাব নেকি ক্ৰিকেটৰ ভগৱানে ? তেনে এক সম্ভাৱনাৰ এক স্পষ্ট ইংগিত দিলে পাকিস্থানৰ প্ৰাক্তন ক্ৰিকেটাৰ ছোৱেইব আখতাৰে ।\nশচীন তেণ্ডুলকাৰে অৱসৰ গ্ৰহণ কৰাৰ পিছত সকলোৱে ভাবিছিল যে তেওঁৰ অভিলেখসমূহ অক্ষত হৈয়ে ৰ’ব ৷ দুই শতাধিক টেষ্ট খেলাৰ অভিজ্ঞতাৰ লগতে আন্তৰ্জাতিক ক্ৰিকেটত আছে শতৰাণৰ ‘শতক ’ ৷ ৰাণ সংগ্ৰহৰ ক্ষেত্ৰত শচীনে নিজকে যি উচ্চতালৈ লৈ গৈছিল সেয়া স্পৰ্শ কৰাটো যিকোনো ক্ৰিকেটাৰৰ বাবে সপোনৰ বাদে আন একো নহয় ৷\nকিন্তু বিৰাট কোহলিৰ উত্থানৰ পিছতে শচীন তেণ্ডুলকাৰৰ ৰেকৰ্ডসমূহলৈ এক অনিশ্চয়তা নামি আহিছিল ৷ ২০১৪ ৰ পৰা ২০১৯ লৈ এই সময়ছোৱাত কোহলিয়ে যি দুৰ্দান্ত প্ৰদৰ্শন দাঙি ধৰিছিল তাৰ প্ৰতি লক্ষ্য ৰাখি শচীনৰ ৰেকৰ্ডসমূহ যেন কোহলিয়ে ভংগ কৰিব তেনে এক ধাৰণা সকলোৰে মনলৈ আহিছিল ৷ কিন্তু ২০১৯ ৰ নৱেম্বৰৰ পিছৰে পৰা দৃশ্যপট সম্পূৰ্ণ সলনি হ’ল ৷ লাহে লাহে অবনমিত হ’বলৈ ধৰিলে বিৰাটৰ প্ৰদৰ্শন ৷ ২০১৯ ত কলকাতাত বাংলাদেশৰ বিৰুদ্ধে দিবা-নৈশ টেষ্টখনৰ পিছৰে পৰা কোনো শৃংখলাতে শতৰাণ কৰিবলৈ সক্ষম হোৱা নাই কোহলি ৷\nসদ্যসমাপ্ত আই পি এলত কেৰিয়াৰৰ সকলোতকৈ দুৰ্বল প্ৰদৰ্শন দাঙি ধৰিলে বিৰাটে ৷ ১৬ খন মেচৰ পৰা সংগ্ৰহ মাত্ৰ ৩৪১ ৰাণ, গড় ২২.৭৩ ৷ ইয়াত আছে মাত্ৰ দুটা অৰ্ধশতকীয় ইনিংছ ৷ তিনিখন মেচত শূণ্য ৷ কোহলিৰ এনে দুৰ্বল প্ৰদৰ্শন কেতিয়াও প্ৰত্যক্ষ কৰা নাছিল ক্ৰিকেট বিশ্বই ৷ এনে পৰিস্থিতিত তীব্ৰ সমালোচনাৰ সন্মুখীন হৈছে বিৰাট কোহলি ৷ কাৰণ খেলুৱৈৰ মূল কথাটোৱেই হৈছে ফৰ্ম আৰু পাৰ্ফমেঞ্চ ৷ সেয়াই যদি নাথাকে তেনেহলে সমালোচনাৰ সন্মুখীন হোৱাটো স্বাভাবিক ৷\nসামাজিক মাধ্যমত চলিছে কোহলিৰ প্ৰদৰ্শনকলৈ অহৰহ ট্ৰল ৷ কিন্তু ইয়াৰ মাজতে কোহলিক এক বিশেষ বাৰ্তা প্ৰদান কৰিলে প্ৰাক্তন পাকিস্তানী স্পীডষ্টাৰ ছোৱেইব আখতাৰে ৷ ক্ৰিকেট এৰি বৰ্তমান নিজৰ ইউটিউব চেনেলত ব্যস্ত ৰাৱাল পিণ্ডি এক্সপ্ৰেছ ৷ সেই চেনেলৰ জৰিয়তে ছোৱেইবে কলে, “এজন পাকিস্তানী হিচাপে কৈছো–কোহলি সৰ্বকালৰ এগৰাকী শ্ৰেষ্ঠ ক্ৰিকেটাৰ ৷ তেওঁক প্ৰাপ্য সন্মান দিয়া উচিত ৷ মই নিশ্চিত যে কোহলিয়ে তেওঁৰ কেৰিয়াৰত ১১০ টা শতৰাণ কৰিবলৈ সক্ষম হ’ব ৷” ইয়াৰ লগতে কোহলিলৈ আখতাৰৰ আবেগপ্ৰবণ বাৰ্তা– “বিৰাট বৰ্তমানৰ মানসিক অৱস্থাই তোমাক ১১০ টা শতৰাণৰ বাবে সাজু কৰি তুলিব ৷ তুমি দুৰ্বল নহ’বা ৷ ৪৫ বছৰ পৰ্যন্ত খেলিব পাৰিবা তুমি ৷ ক্ৰিকেটপ্ৰেমীয়ে তোমাক নাকচ কৰিব বিচাৰিছে ৷ তোমাৰ সমালোচনাত সকলো ব্যস্ত ৷ দেৱালীত পোষ্ট দিলেও তোমাক সমলোচনা কৰে তেওঁলোকে ৷ তোমাৰ পৰিবাৰ আৰু কন্যাকলৈয়ো টুইট কৰিবলৈ এৰা নাই তেওঁলোকে ৷ এই অদৰকাৰী কথাবোৰৰ পৰা আঁতৰি তুমি ১১০ খন টেষ্ট আৰু শতৰাণৰ বাবে নিজকে সাজু কৰা ৷ তুমি শ্ৰেষ্ঠ আছিলা আৰু থাকিবা ৷” উল্লেখ্য যে ধাৰাবাহিক ব্যৰ্থতাৰ পিছত কোহলিক বিশ্ৰাম লোৱাৰ বাবে ইতিমধ্যে পৰামৰ্শ আগবঢ়াইছে ভাৰতৰ প্ৰাক্তন ক্ৰিকেটাৰ সঞ্জয় মাঞ্জেৰেকাৰ, বীৰেন্দ্ৰ সেহবাগ, ৰবি শাস্ত্ৰী আদি প্ৰাক্তন তাৰকা ক্ৰিকেটাৰে ৷\nঅনাগত সময়বোৰত জ্যেষ্ঠ ক্ৰিকেটাৰসকলৰ পৰামৰ্শ কিদৰে পালন কৰিব, সেয়া হ’ব লক্ষণীয় । ক্ৰীড়া অনুৰাগীৰ আশা — পূৰ্বৰ ছন্দলৈ প্ৰত্যাৱৰ্তন কৰক কিং কোহলিয়ে ।\nPrevious articleশ্ৰেয়াছ আয়াৰৰ জীৱনলৈ আহিল নতুন সংগী!\nNext articleনগাঁও টাইকোৱানডো একাডেমীৰ খেলুৱৈৰ সফলতা\nচতুৰ্থ এছ বি আই খেলো ইণ্ডিয়া য়ুথ গেমছত প্ৰথমবাৰৰ বাবে মণিপুৰী সমৰকলা থাং-টা\nপাবজি গ’ল, আহি আছে FAU-G


যিহি 8 - ইণ্ডিয়ান ৰিভাইচ ভাৰচন (IRV) আচামিচ - 2019\n1আমাৰ নিৰ্বাসনৰ ষষ্ঠ বছৰৰ ষষ্ঠ মাহৰ পঞ্চম দিনা, মোৰ ঘৰত মই বহি থাকোঁতে আৰু যিহূদাৰ পৰিচাৰকসকল মোৰ আগত বহি থাকোঁতে, সেই ঠাইত প্ৰভু যিহোৱাৰ হাত পুনৰায় মোৰ ওপৰত অৰ্পিত হ’ল।\n2তেতিয়া চোৱা! মই মনুষ্যৰূপে এক মূৰ্ত্তি যেন দেখা পালোঁ; আৰু তেওঁৰ কঁকালৰ তলৰ পৰা যেন অগ্নিৰ দৰে আৰু তেওঁৰ কঁকালৰ পৰা ওপৰ অংশ উজ্বল ধাতুৰ দৰে দেখা গ’ল!\n3তেতিয়া তেওঁ হাত এখনৰ আকৃতিৰে মোৰ মূৰৰ চুলি ঢুকি পোৱাকৈ ধৰিলে; সেই আত্মাই মোক ওপৰলৈ দাঙি নিলে আৰু ঈশ্বৰীয় দৰ্শনত যিৰূচালেমত, যি ঠাইত অন্তৰ্জ্বালাজনক অহঙ্কাৰী-মূৰ্ত্তিটো স্থাপিত হৈ আছিল, সেই ঠাইৰ উত্তৰ দিশে থকা ভিতৰ-চোতালৰ প্রৱেশ কৰা পথত, পৃথিৱী আৰু আকাশৰ মাজেদি মোক লৈ আহিল।\n4মই সেই উপত্যকাত যি অৱস্থাত সেই দৰ্শন দেখিছিলোঁ, সেইদৰে ইস্ৰায়েলৰ ঈশ্বৰৰ গৌৰৱো সেই ঠাইত আছিল।\n5তেতিয়া তেওঁ মোক ক’লে, “হে মনুষ্য সন্তান, তুমি চকু তুলি উত্তৰ ফালে চোৱা।” সেই কাৰণে মই উত্তৰ ফালে চকু তুলি চালোঁ আৰু যজ্ঞবেদীৰ উত্তৰফালে প্ৰৱেশ কৰা স্থানটোৰ ঠাইত সেই অহংকাৰী মূৰ্ত্তিটো আছিল।\n6পাছত তেওঁ মোক ক’লে, “হে মনুষ্য সন্তান, লোকসকলে কি কৰি আছে সেয়া তুমি দেখিছা নে? মোৰ পবিত্ৰ স্থানৰ পৰা মই আঁতৰ হ’বলৈ ইস্ৰায়েল-বংশই যিবোৰ বৰ বৰ ঘিণলগীয়া কাৰ্য কৰিছে, সেইবোৰ তুমি দেখিছা নে? কিন্তু তুমি ইয়াতকৈয়ো অধিক ঘিণলগীয়া কাৰ্য দেখিবলৈ পাবা!”\n7এই বুলি তেওঁ মোক চোতালৰ বাট-চৰাৰ দুৱাৰৰ ভিতৰলৈ লৈ গ’ল আৰু তাত মই চাই দেৱালত এটা বিন্ধা দেখিলোঁ।\n8তেওঁ মোক ক’লে, “হে মনুষ্য সন্তান, এই দেৱালখন খান্দি পেলোৱা।” তেতিয়া মই দেৱালখন খান্দোতে এখন দুৱাৰ দেখা পালোঁ!\n9তেতিয়া তেওঁ মোক পুনৰ ক’লে, “তুমি ভিতৰলৈ গৈ তেওঁলোকে তাত কৰি থকা ঘিণলগীয়া দুষ্কৰ্মবোৰ চোৱা।”\n10তেতিয়া মই ভিতৰলৈ গৈ চাই দেখিলোঁ যে, সকলোবিধ উৰগ জন্তুৰ আৰু ঘিণলগীয়া পশুৰ প্ৰতিমূৰ্ত্তি আৰু ইস্ৰায়েল বংশৰ প্ৰতিমাবোৰ চাৰিওফালে দেৱালত খোদাই কৰি থোৱা আছিল।\n11আৰু সেইবোৰৰ আগত ইস্ৰায়েল বংশৰ পৰিচাৰকসকলৰ সত্তৰজন পুৰুষ আৰু তেওঁলোকৰ মাজত চাফনৰ পুত্র যাজনিয়া থিয় হৈ আছিল। তেওঁলোক প্রতিজনে প্রতিমাবোৰৰ সন্মুখত থিয় হৈ হাতত এটা এটা ধূপৰ পাত্ৰ ল’লে যাতে সেই ধূপৰ সুগন্ধযুক্ত ধোঁৱা ওপৰলৈ উঠে।\n12তেতিয়া তেওঁ মোক ক’লে, “হে মনুষ্য সন্তান, ইস্ৰায়েল-বংশৰ পৰিচাৰকসকলে অন্ধকাৰত কি কৰিছে সেই বিষয়ে তুমি দেখিছা নে? এইদৰে প্রতিজনে নিজ নিজ গুপ্ত কোঁঠালিত প্রতিমাবোৰৰ সৈতে তেওঁলোকে কয়, ‘যিহোৱাই আমাক দেখা নাপায়! যিহোৱাই দেশখন ত্যাগ কৰিলে’!”\n13তেওঁ মোক পুনৰ ক’লে, “তুমি আকৌ ঘূৰি চোৱা, তেওঁলোকে কৰি থকা ঘিণলগীয়া কাৰ্যবোৰতকৈয়ো অতি বেছি দেখিবলৈ পাবা।”\n14তাৰ পিছত তেওঁ যিহোৱাৰ গৃহৰ উত্তৰফালৰ বাট-চৰাৰ দুৱাৰমুখলৈ মোক লৈ যাওঁতে মই দেখিলোঁ, আৰু চোৱা! সেই ঠাইত মহিলাসকলে বহি তম্মুজৰ বাবে কান্দি আছিল।\n15তেতিয়া তেওঁ মোক ক’লে, “হে মনুষ্য সন্তান, তুমি দেখিছা নে? তুমি ইয়াতকৈয়ো অধিক ঘিণলগীয়া কাৰ্য দেখিবলৈ পাবা।”\n16আৰু তেওঁ মোক যিহোৱাৰ গৃহৰ ভিতৰ চোতাললৈ লৈ গ’ল, আৰু চোৱা! মই দেখিলোঁ, যিহোৱাৰ মন্দিৰৰ দুৱাৰমুখত, বাৰাণ্ডা আৰু যজ্ঞবেদীৰ মাজ ভাগত যিহোৱাৰ মন্দিৰৰ ফাললৈ পিঠি দি পূৱফালে মুখ কৰি প্রায় পঞ্চাশজনমান লোকে সূৰ্যৰ আগত প্ৰণিপাত কৰি আছিল।\n17তেতিয়া তেওঁ মোক ক’লে, “হে মনুষ্য সন্তান, তুমি ইয়াক দেখিছা নে? ইয়াত যিহূদা বংশই যি যি ঘিণলগীয়া কাৰ্য কৰিছে, সেই সকলো কাৰ্য জানো তেওঁলোকলৈ লঘূ বিষয়? কিয়নো তেওঁলোকে দেশ অত্যাচাৰেৰে পূৰ কৰিলে আৰু মোক বেজাৰ দিবলৈ পুনৰায় ঘূৰিছে; আৰু চোৱা, তেওঁলোকে ডালবোৰ নাকত লগাইছে।\n18এই হেতুকে ময়ো কোপেৰে কাৰ্য কৰিম; কৃপাদৃষ্টি নকৰিম; আৰু দয়াও নকৰিম; আৰু তেওঁলোকে বৰ মাতেৰে মোৰ কাণত কাতৰোক্তি কৰিলেও মই তেওঁলোকৰ কথা নুশুনিম।”\n< যিহি 7\nযিহি9>


ছাকিৰা আহিব ফটাঢোলৰ বিহুলৈ (প্ৰথম খণ্ড) – হেমন্ত কাকতি – ফটাঢোল\nSeptember 1, 2018 ধাৰাবাহিক\t7 Comments\nছাকিৰা আহিব ফটাঢোলৰ বিহুলৈ (প্ৰথম খণ্ড) – হেমন্ত কাকতি\nআমেৰিকা ভ্ৰমণৰপৰা ঘূৰি আহি বহুত দিন বেকাৰ হৈ বহি আছিলোঁ৷ বেপাৰ বণিজো বেয়া৷ বাৰিষা অহাৰ লগে লগে জমা কৰি ৰখা আলু পিঁয়াজৰ বস্তাবোৰো পচিবলৈ ধৰাত কি কৰোঁ কি নকৰোঁ কৈ চিন্তাক্লিষ্ট হৈ বহি আছিলোঁ৷ আজিকালি গড়মাৰ্কাটোও অলপ বেছিকৈয়ে লগা হ’ল৷ দিন বাগৰাৰ লগে লগে পৰিমাণটোও বাঢ়ি আহিছে৷ গধূলি হ’লেই এটুপি নধৰিলে কিবা ইচাট-বিচাটখন লাগে৷ হ’ল বুলিনো মানুহজনীৰ সাঁচতীয়া টকাকেইটা কিমান দিনলৈ উৰোৱাম আৰু! মনৰ দুখতে কালি দুবটল একেলগে মাৰি দিলোঁ৷ ৰাতিপুৱা মাথাটোৰ টিংটিঙনিত সাৰ পাই উঠি জুপুকা মাৰি বহি কিবাকিবি ভাবি আছোঁ৷ ৰন্টুৱেও চাগে বেয়াই পালে, ফোন-চোন নকৰা হ’ল৷ বিজয়কো হেনো ঘৈণীয়েকে দম দি থৈছে মোৰ সঙ্গ নল’বলৈ৷ লাহে লাহে মানুহবোৰে মোক একাষৰীয়া কৰা হেন লাগিছে৷ অনুভৱ হ’ল টকা পইচা নাথাকিলে আজিকালি কোনেও পাট্টা নিদিয়ে৷ টকা পইচাইহে মান-সন্মান সকলো আনে৷ এইবোৰ ভাবি ভাবি এপাক মৰ্নিংৱাকতে ওলাই যাওঁ বুলি ৰাস্তাৰ ফালে খোজ দিলোঁ৷\nসিফালৰপৰা দেখিলো, ছোৱালী এজনী কাণত হেডফোন লগাই বৰ ষ্টাইলত কিবা গাই গাই খোজ কাঢ়ি (যেন নাচি বাগিহে) আহি আছে৷ লগত ল’ৰা এজনেও পিচে পিচে মোবাইলত গান লগাই আহি আছে৷ যিমানে ওচৰ পাইছে সিমানে তাইৰ চিঞৰটোও বেচিকৈ শুনা গৈছে৷\n“ৱাকা ৱাকা, এ এ! ৱাকা ৱাকা, এ এ! ডিচ টাইম ফৰ আফ্ৰিকা! ৱাকা ৱাকা, এ এ! ……”\nল’ৰাছোৱালীহাল লাহে লাহে মোৰ কাষেদি পাৰ হৈ গ’ল৷ অলপ সময় তাঁহাতৰ ফালে চাইয়েই থাকিলোঁ৷ ল’ৰাটোৰ পিন্ধনত আঠুৰ তললৈকে এটা হাফপেন্ট আৰু গাত ছে গুৱেভৰাৰ চিত্ৰ অকা টি চাৰ্ট, মুখত কাণৰ কাষৰপৰা থুতৰিলৈকে দীঘল দাড়ি, কাণৰপৰা মূৰটোৰ আধামান চুলি খুৰাই লৈছে৷ ওপৰৰ চুলিখিনি জোঙা হৈ ঠিয় ঠিয় হৈ আছে৷ যেন চেলুনৰপৰা আধাকটা চুলিৰে হঠাৎ মূৰৰ বিকৃতি ঘটাত পলাই আহিছে৷ হঠাৎ লাগিল ল’ৰাজনৰ অলপ-চলপ আমাৰ ডিম্পুৰ লগত মিল আছে, মাতো নেকি বুলি ভাবিও বাদ দিলোঁ৷ ছোৱালীজনী কোন ধৰিবই নোৱাৰিলোঁ৷ অলপ চিনাকি যেনো লাগিছিল৷ চশমা নিপিন্ধা বাবে পটকৈ মুখখন চিনি নোপোৱাত বাদ দিলোঁ৷ আজিকালি মানুহে মোক আগবাঢ়ি আহি কোনেও নামাতে৷ চিনাকিবোৰেও অচিনাকিৰ ভাও ধৰা হ’ল৷\nতেনেতে মবাইলটোত চিনাকি নম্বৰ এটাৰপৰা ৰিং আহিল৷ বিজিত কলিতা৷ বহুদিনৰ মূৰত তাৰ ফোন পালোঁ৷\n— দাদা, কি খৱৰ?\n— আছোঁহে৷ তোমাৰ কোৱা৷\n— কিবা এটা কৰিব লাগিছিলহে৷ ধামাকা এটাই কৰোঁ দিয়ক৷ চিকা মাৰি কি হাত গোন্ধাব?\nসি কিহৰ ইঙ্গিত দিছে বুজিব নোৱাৰি পুনৰ সুধিলোঁ,\n— কি ধামাকা কোৱাচোন?\n— ডাঙৰ ইভেন্ট এটাকে পাতো দিয়ক! ছাকচেছ হ’লে কিন্তু মালামাল হৈ যাম৷ আপুনি ইয়েছ ক’লে আগবাঢ়ো৷ বাকী চোৱাচিতা কৰিবলৈ বিজয়হঁতক লগাম, আপুনি আৰু মই ক্ৰিমখিনি খাই যাম৷\nবিজিতৰ স্বভাৱ মই জানোঁ৷ শেষত যে মোকো গাড্ডাৰি কৰি আচলতে পূৰা মালটো সিয়েই খোৱাৰ ধান্দা কৰিছে মই বুজি পাওঁ৷ কিন্তু যিকোনো ডাঙৰ কামত সি নহ’লে কামো নহয়৷ তাৰ আইডিয়া আছে, তাক বাদ দি ডাঙৰ কিবা কৰাৰ কথা ভাবিবই নোৱাৰি৷ আমেৰিকা ভ্ৰমণৰ সময়তো বিজইৰ বুদ্ধি শুনি তাক বাদ দিয়া বাবেই পূৰা ফ্লপ হৈছিলোঁ৷ গতিকে কি নো কৰিব ওলাইছে আইডিয়াটোৱেই শুনো বুলি পুনৰ সুধিলোঁ –\n— আচ্ছা, মূল কথাটো কোৱা৷ যদি ভাল লাগে চিন্তা কৰিম৷\n— দাদা, ফটাঢোলত বিহু পাতো আৰু ছাকিৰাক মাতো এজ গেষ্ট আৰ্টিষ্ট\nকথাটো শুনি চৰ্চৰনি খাই উঠিলোঁ৷ অলপ সহজ হ’বৰ চেষ্টা কৰি আকৌ সুধিলোঁ –\n— ছাকিৰা, মানে সেই বিশ্বকাপ ফুটবলত গান গাই তোলপাৰ লগোৱাজনী?\n— হয়, একদম অৰিজিনেল ছাকিৰাজনীৰে কথা কৈছোঁ৷ এইবোৰ জুবিন পাপনক লৈ আৰু কিমান খেলিব? ছাকিৰাক যদি আনিব পাৰো বচ হৈ গ’ল আমাৰ, লাইফ বনি যাব৷ দুই কোটি টকা লাগে৷ মোৰ চেনেল আছে৷ ডেৰ কোটিত ফিটিং কৰিম৷ বাকী ইভেন্ট মেনেজমেন্ট পাৰ্টি এটা ঠিক কৰিম৷ পাব্লিচিটিত বিশ লাখমান যাব, বাকী ধৰক আৰু দহ বাৰ লাখ খৰচ হ’ব, ইটো সিটোত৷ বিজয়হঁতৰ নামত দহ বাৰহাজাৰমান খৰচ কৰিলে হ’ল৷ বচ, বাকী থকাখিনি আমাৰ দুটাৰ ফিফটি ফিফটি৷\n— কিন্তু ইমান টকা পাবা ক’ত? কোনে দিব? ক’ত পাতিবা? এনেকুৱা ডাঙৰ ফাংচন পাতিবলৈ কিবা ষ্টেডিয়াম বা ডাঙৰ খেল পথাৰ নালাগিব জানো?\n— আৰে দাদা, সব হৈ যাব খালি আপুনি ‘হা’ বুলি কওক!\n— বাৰু মই হা-না একো ভাবিবই পৰা নাই৷ আজি ৰাতিটো মোক ভাবিবলৈ দিয়া ৷\nফোনটো এৰি অলপ ভাবিবলৈ ধৰিলোঁ বিজিতৰ প্ৰপোজেলটো৷ মোক ইমান তেলমৰা ধৰণে জনালে কিয়! সি গোটেইখিনি কৰি মোক খবৰটো দিলেয়ো হ’লহেঁতেন! তথাপি এক অনুসন্ধিৎসু মন এটা লৈ বিজয়ক জনালো কথাটো৷ বিজয়ৰপৰা মূল কথাটো ওলাল৷ মোৰ গাঁৱৰ চন পৰি থকা মাটি আঠ বিঘাত সিহঁতে ছাকিৰাৰ ফাংচনৰ পেণ্ডেল বনোৱাৰ প্লেন ফাইনেল কৰিছে৷ ষ্টেডিয়াম বা ডাঙৰ চহৰত মাটি পোৱা টান৷ গাড়ী মটৰ পাৰ্কিঙৰ বাবেও বহুত ঠাই লাগে৷ খৰছ বচাবলৈ এই প্লেন৷ এনেই পৰি থকা মাটি যেতিয়া মোৰো আপত্তি কৰিবলগীয়া নাই৷ বাকী ফিফটি ফিফটি পাৰ্টনাৰশ্বিপ যেতিয়া মই বিশেষ কাম নকৰোৱেই৷ মাটিখিনিহে দিম৷ পিচে বিজিতৰ মোৰ চন পৰি থকা মাটিখিনিত চকু পৰাতহে অলপ চিন্তা হ’ল৷ বিজয়ৰ কথাত পূৰা আশ্বস্ত হ’ব নোৱাৰিলেও যিহওক, ‘ওকে’ কৰিম বুলি শেষত বিজিতক খবৰ দিলোঁ৷\nদুদিন পিচত ফটাঢোল এডমিন পেনেলৰ এখন জৰুৰী সভা আহ্বান কৰা হ’ল৷ কামটো যিহেতু যথেষ্ঠ ডাঙৰ, গতিকে এডমিন পেনেলত তিনিজন নতুন কামৰ মানুহ নিযুক্তি দিয়া হ’ল৷ অভিয়ে কাণত ফুচফুচাই ক’লে – দাদা, নতুন কেইজনক অলপ জেক মাৰি উঠাই থাকিব, সকলো কাম সিহঁতক দিয়েই কৰাম৷ বাকী ৰিতুপৰ্না, মান্তাহঁতকো পাব্লিচিটিত লগাই দিম৷ মই বোলো বেলেগ যি কৰা কৰিবা, কিন্তু মেইন কথা ‘ফিফটি ফিফটি’টো নাপাহৰিবা৷\n— আৰে দাদা, চিন্তাই নকৰিব ৷ সকলো হৈ যাব ৷ আপুনি ‘হা’ কৈছে যেতিয়া চিন্তা নাই ৷\nযথা সময়ত সকলো প্লেনিং হৈ গ’ল৷ মিটিংখন নামতহে হ’ল যদিও কোনেও মুখ মেলিবলৈ চান্সেই নাপালে৷ বিজিতৰ কথা শিলৰ ৰেখা৷ কোনেও ‘না’ কৰাৰ সাহসেই নাই৷ কামবোৰ ভাগ কৰি দিয়া হ’ল৷ বিজিতৰ দিহা মতে যাৱতীয় কামবোৰৰ বাবে গ্ৰুপ বনোৱা হ’ল৷ গ্ৰুপত এজনকৈ গ্ৰুপ লিডাৰ থাকিব আৰু লগত থাকিব দুজনকৈ সহায়কাৰী৷ কামবোৰ ভাগ কৰি দিয়া হ’ল৷ নামৰ তালিকাখন এনে ধৰণৰ৷\nইভেন্ট অৰ্গেনাইজাৰ – বিজিত আৰু মই\nধন ভঁড়ালী – বিজিত এণ্ড পল্লু\nপাব্লিচিটি – মিদুল (মেঘ, মান্তা)\nমিডিয়া মেনেজমেন্ট – বিপ্লৱ এণ্ড জে আৰ ডি\nলায়েচনিং উয়িথ এডমিনিস্ট্ৰেচন – ইৰানী এণ্ড অমিতাভ\nএফ এণ্ড বি মেনেজমেন্ট – ৰন্টু (জিউমনি, মৌচুমী)\nষ্টেজ – মন্ত বৰুৱা (কৌচিক, চুইটী)\nপোহৰ আৰু সাজসজ্জা – ভাস্কো (ডিম্পু, ৰিতুপৰ্না)\nশব্দ – চিখৰ এণ্ড কম্পেনী\nচিকিউৰিটি – হাজেলা মেধি এণ্ড কম্পেনী\nকনভেয়েন্স এণ্ড ট্ৰান্সপোৰ্ট – সঞ্জু বাবা এণ্ড কম্পেনী\nফাইনান্স – বিজই (ৰামানুজ, চুণ্টু, আদিত্য আৰু দহ, বাৰজন দাদা টাইপ ভাই লোগ)\nপাব্লিক এণ্ড অডিয়েন্স মেনেজমেন্ট – পলা, বন্দিতা এণ্ড কম্পেনী৷\nবাকীবোৰ যাৱতীয় কামো ভাগ-বতৰা কৰা হ’ল৷ গ্ৰুপত বহুত এক্টিভ সদস্যক, বিশেষকৈ মহিলাসকলক তালিকাত নেদেখি অলপ আচৰিত হ’লো৷ তাৰে ভিতৰত বালিকা আৰু মনিচাকো নেদেখিলো৷ বিশেষ একো নুসুধি মিটিং শেষ হোৱাৰ পিচত ৰাতি বিজিতক ফোন লগালোঁ –\n— কমিটিখন ঠিকেই আছে, পিচে বিজয়ক আমাৰ লগত নাৰাখিলা যে?\n— বিজয়ক লগত ৰাখিলে জেং হ’ব৷ পিচত মই মেনেজ কৰি লম৷ তাক ফাইনান্স মানে চান্দা কালেকচনৰ কামত দিছোঁ৷ বাকী গ্ৰুপটোতো দাদাকেইজনক মিলাই দিছোঁ, কাক কেতিয়া দম দি মাল উলিয়াব লাগিব ঠিক নাই৷ লগত ৰামানুজ গোঁসাইক দিছোঁ, ৰাজনীতি জনা মানুহ, গতিকে ছলে-বলে-কৌশলে মেনেজ কৰি ল’ব৷ সংগত মানুহবোৰ পচন্দৰ হ’লে জী জান দি কামত লাগিব৷ আউটপুট পাম৷ বাকী বালিকা আৰু মনিচাই আমাৰ মেইন কাম কৰিব লাগিব৷\n— মেইন কাম মানে?\n— আৰে দাদা, ভগবানৰ আশীৰ্বাদ হ’লে সেই দুজনেই আমাৰ চাকচেছৰ মুলমন্ত্ৰ হ’ব৷\n— মেইন কথাটোৱেই মই ভাবি উলিয়াব পৰা নাইহে৷ ইমান কোটি টকাৰ পৰিকল্পনা লৈছা, কিন্তু টকা পাবা ক’ত? তোমাৰ কনফিডেন্সটো বাৰু মই বুজিছোঁ৷ তথাপি অলপ হ’লেও আভাষ পালে ভাল আছিল৷ ইমান ডাঙৰ ইভেন্ট এটা অৰ্গেনাইজ কৰিব গৈ আছোঁ, মানুহে সুধিলে কি কম?\n— আৰে লেভেল দাদা লেভেল দিয়ক৷ ক’ব অমুক কম্পেনীয়ে স্পনচৰ কৰিব, অমুক মিনিষ্টাৰে ইমান লাখ দিলে, তমুক বিজনেছ হাউছে ইমান দিছে৷ সব মিছা মাতক৷ দেখিব টকাৰ সোত বব৷ তাতে আমাৰ ভাই লোগক এনেই ৰাখিম নেকি? দম দি চান্দা উলিয়াম৷ ফাঁচীবজাৰ, পাণবজাৰ, গনেশগুৰিৰপৰা নগাওঁ, যোৰহাট, তিনিচুকীয়ালৈ বেপাৰীমখাই নিদি পাৰিব নেকি৷ বিহুহে পাতিম৷ নিদিলে অসমত থকা সম্ভৱ হ’ব জানোঁ৷ জীনা হাৰাম কৰি দিম নহয়! কলা-সংস্কৃতি জীয়াই ৰখাৰ কাৰণে এইকণ কষ্ট স্বীকাৰ নকৰিলে সিহঁতক শান্তিত থাকিব দিম জানো? বাকী মোৰ অনুমান মতে বিশৰপৰা ত্ৰিশহাজাৰ অ’ডিয়েন্স হ’ব৷ ডেকা ল’ৰা-ছোৱালী হিলদ’ল ভাঙি আহিব৷ গড়ে একহাজাৰ টিকেটৰ দাম ৰাখিলে ৩০০০০ x ১০০০ কিমান হয়৷ তিনিকোটি৷ বাকী ডোনেচন আৰু স্পনচৰ লৈ ধৰক পাঁচকোটি৷ ভি আই পি টিকেট বেলেগ আছেই৷ খৰচ হ’ব এককোটি – এট দ্যা ম’ষ্ট ধৰক দুইকোটি৷ বাকী তিনিকোটিৰ ফিফটি ফিফটি, মানে ডেৰ আপোনাৰ আৰু ডেৰ মোৰ!\nডেৰকোটিৰ সপোনটো বেয়া নালাগিল৷ এক ডেৰমাহ অলপ ইফাল-সিফাল কৰি যদি এক ডেৰকোটি আহে কিনো বেয়া? চাৰা জিন্দেগী বেপাৰ কৰিও খাবলৈ নাটে, গতিকে পূৰা কামত লাগিম বুলি থিৰ কৰিলোঁ৷\n« কূটবুদ্ধি নহ’লে বিয়া নকৰাব – সৌৰভ শৰ্মা\nবজাৰ নুবুজা নখৰ গাঁথা – নৱজিৎ বৈশ্য »\nবাপৰে, এইগৰাকী চাকিৰাক চাবই লাগিব।আৰম্ভণি খণ্ড টো ভাল লাগিল ।\nসুন্দৰ, মোক ও ভৰাই লওঁক চোন, আপোনাৰ বডিগাদ লাগিব নহয়,ইমান টকা পালে শত্ৰু বাঢ়িব নহয়,আপোনাৰ বন্ধুৱে\nভাল লাগিল । ছাকিৰাক চাবলে বাট চালো ।\nএইটো খণ্ড পঢ়িলেই পৰৱৰ্তী খণ্ডলৈ আগ্ৰহেৰে অপেক্ষা কৰিব সকলোৱে। বঢ়িয়া লাগিছে।\nফটঢোলৰ অন্যতম সম্পদ এইখন\nফটাঢোলৰ এক অন্যতম জনপ্ৰিয় ছিৰিজ৷ পঢ়ি থাকিলে আমনি নালাগে৷ আকৌ পঢ়িলোঁ৷


Basudev Than History and Essay in Assamese | বাসুদেৱ থানৰ ইতিহাস - assamintro.com\nAssam Tourism / Historical Place\nBasudev Than History and Essay in Assamese | বাসুদেৱ থানৰ ইতিহাস\nবাসুদেৱ থানৰ ইতিহাস Essay on Basudev Than in Assamese\nইতিহাস আৰু প্ৰবাদ History of Basudev Than in Assamese\nবাসুদেৱ নামৰ অৰ্থ আৰু তাৎপৰ্য Significant of Basudev Than in Assamese\nনৰোৱা নামৰ তাৎপৰ্য\nবাসুদেৱ থানৰ মূৰ্ত্তি\nসত্ৰাধিকাৰ তথা ধৰ্মাচাৰ্যসকল\nবাসুদেৱ থান লখিমপুৰ জিলাৰ ঢকুৱাখনা ৰ পূৱ প্ৰান্তত অৱস্থিত এখন বুৰঞ্জী প্ৰসিদ্ধ থান। ঢকুৱাখনা চাৰিআলিৰ পৰা পশ্চিমমূৱাকৈ প্ৰায় ১০ কি:মি: গ’লে এই প্ৰসিদ্ধ থানখন পোৱা যায়॥ থানখনৰ লগতে বাসুদেৱৰ এখন নামঘৰ আছে। সত্ৰৰ মুঠ মাটিকালি প্ৰায় ২০০ বিঘা। বৰ্তমান এই তীৰ্থস্থানখন বলাহী চামপৰা আৰু সৌপাৰাৰ মাজৰ সোৱণশিৰি নামৰ ঠাইত অৱস্থিত।\nপূৰ্বতে সত্ৰৰ ভূমি (য’ত এইখন মূলতে অৱস্থিত আছিল) ১৩৯২ খ্ৰীষ্টাব্দত সদধাপুৰ/শদিয়া ৰাজ্যৰ চুতীয়া ৰজা সত্যনাৰায়ণে বিষ্ণু পূজা কৰিবলৈ নাৰায়ণ দিজিক দান কৰিছিল আৰু লগতে মন্দিৰ এটা নিৰ্মাণ কৰা হৈছিল। কিন্তু, বানপানীৰ কাৰণে মন্দিৰভাগৰ স্থান পৰিত্যক্ত হয় আৰু ১৪০১ খ্ৰীষ্টাব্দত ৰজা লক্ষ্মীনাৰায়ণে (সত্যনাৰায়ণৰ পুত্ৰ) এভাগ নতুন মন্দিৰৰ প্ৰতিষ্ঠিত কৰে। মন্দিৰভাগৰ ভূমি ৰবিদাস বনসপতি নামৰ এজন পুৰোহিতক দান কৰা হৈছিল। পাচৰ পৰ্য্যায়ত ৰবিদাসৰ বংশৰ বাহুদ নামৰ এজন ব্ৰাহ্মণে বৈষ্ণৱ সন্ত দামোদৰদেৱ আতাক সত্ৰ প্ৰতিষ্ঠাৰ বাবে মন্দিৰটো দি দিছিল।\nচৰিত পুথিৰ মতে, ঠাকুৰৰ আগমনৰ দিনা ৰাতি স্বৰ্গদেউ জয়ধ্বজ সিংহই ৰাতি সপোনত চতুৰ্ভূজৰূপী বিষ্ণুৰ অৱতাৰ দৰ্শন কৰি পাছদিনা ঠাকুৰৰ আগত ব্যক্ত কৰে আৰু নিজ ৰাজ্যত সত্ৰাদি পাতিবলৈ কুণ্ডিলৰ(শদিয়া) পৰা বাসুদেৱ মূৰ্ত্তি আনিবলৈ ৰাজবিষয়া প্ৰেৰণ কৰে। মূৰ্ত্তি অনাৰ পাছত সোৱণশিৰি নদীৰ কাষৰ চাৰিভাগী নামৰ ঠাইৰ বাসুদেৱ মন্দিৰৰ ভূমিত সত্ৰ স্থাপন কৰে। এই চাৰিভাগী আৰু লাউমুৰী নামে ঠাইত এই দুখন সত্ৰ দামোদৰ ঠাকুৰে প্ৰতিষ্ঠা কৰাৰ বাবে নৰোৱাসত্ৰ নামেৰে প্ৰসিদ্ধ হ’ল। ১৮৫৮ চনত দামোদৰ ঠাকুৰৰ মৃত্যুৰ পাচত তেওঁৰ পুত্ৰ ৰমাকান্তৰ দিনত বাসুদেৱ থান নৰোৱা সত্ৰ নামেৰে জনাজাত হয়। ১৬৮৩ চনত ৰমাকান্ত আতাৰ মৃত্যুৰ পিছত তেওঁৰ পুত্ৰ ৰামদেৱ আতাই দায়িত্বভাৰ গ্ৰহণ কৰে। কিন্তু সোৱণশিৰিয়ে খহাই নিয়াত থানখন তাৰ পৰা তুলি আনি চামপৰা আৰু কঢ়ানৈৰ মাজত ৰমাকান্ত আতাৰ পুত্ৰ ৰামচৰণ আতাৰ দিনত স্বৰ্গদেউ শিৱসিংহৰ ৰাজসাহায্যত প্ৰতিষ্ঠা কৰা হয় আৰু বাসুদেৱ থান নামেৰে প্ৰসিদ্ধি লাভ কৰে। সাতসৰী অসম বুৰঞ্জীত উল্লেখ থকা মতে, মানৰ আক্ৰমণত সত্ৰ উজাৰ হোৱাৰ পাছত নৰোৱাৰে অচ্যুত আতাই পুনৰ সংস্কাৰ কৰি থানখন পাতে। অচ্যুত আতাৰ বিয়োগৰ পাছত তেওঁৰ চাৰিজন পুত্ৰৰ বৰপুত্ৰ মুক্তিনাথদেৱ সত্ৰৰ সত্ৰাধিকাৰ হোৱাৰ লগতে থানৰ আভ্যন্তৰিণ বিষয়ত পুত্ৰ কুশচন্দ্ৰদেৱ আৰু মহেশচন্দ্ৰদেৱ আৰু বহিৰ্বিষয়ৰ চোৱা চিতা কৰিছিল শিৱচন্দ্ৰদেৱে। এওঁলোকৰ দিনতে ১৯৩৫ খ্ৰীষ্টাব্দত বৰ্তমান বাংলাদেশৰ আৰু তেতিয়াৰ পূৰ্ববংগৰ পৰা ৰাজমিস্ত্ৰী আনি চাৰিকোণীয়া বিশিষ্ট পকী মন্দিৰ নিৰ্মাণ কৰা হয়\nপ্ৰথম অৱস্থাত এই সত্ৰখনৰ নাম “নৰোৱা সত্ৰ। ” এতিয়াৰ সত্ৰখনৰ নামকৰণক লৈ বহুতৰে মতবিৰোধ হোৱা দেখা যায়। বহুতেই কয় যে, দামোদৰ আতা উজনিৰ পৰা আহিছিল আৰু তেখেতেই এই লাউমূৰি সত্ৰ স্থাপন কৰিছিল। বাহুদে নামৰ এজন ব্ৰাহ্মণে দামোদৰ আতাক সত্ৰখনৰ মাটিটুকুৰা উপহাৰ হিচাবে দিছিল। ১৭০৭ চনত আহোম স্বৰ্গদেউ গৌৰীনাথ সিংহই ইয়ালৈ আহিছিল, কিন্তু অগত্যা কাৰণত তেওঁ পুনৰ উভতি গুছি গৈছিল। যিখন নদীয়েদি তেওঁ নাওবাই আহিছিল হেই নদীখন চামপৰা বুলি জনা যায়। ১৭ শতিকাৰ আৰম্ভননিতে ৰামাকান্ত আতাই আচম্বিতে নামনিৰ বৰপেটালৈ গৈ তাতে থাকিবলৈ লয়। পিছলৈ সেই সত্ৰখনৰ লগতে এটা প্ৰকাণ্ড নামঘৰ সজোৱা হয়। মাঘী পূৰ্ণিমাৰ নিশা তাতে “পাল নাম”ৰ আয়োজন কৰা হয় যিটো পৰম্পৰা অজিও চলি আছে। প্ৰবাদ আছে যে ইয়াত যি প্ৰাৰ্থনা কৰে তেওঁৰ মনোকামনা পূৰ্ণ হয়। অসমৰ দূৰ-দূৰণিৰ ভক্ত ৰ লগতে নেপাল ৰ অসংখ্য ভক্তই আহি ইয়াত প্ৰাৰ্থনা কৰা দেখা যায়। থানখনৰ কথা নেপালত কেনেকৈ ইমান প্ৰসিদ্ধ হ’ল ইয়াৰ বিৱৰণ ক’তো পোৱা নাযায়।\nএই থানৰ মাতি প্ৰায় ২০০ বিধা আৱৰা। প্ৰায়ভাগেই গছ-গছনিৰৰে ভৰা। এই থানৰ ওচৰৰ অনেক গ্ৰামতো বিভিন্ন মূৰ্তি উদ্ধাৰ হৈছে, যি মূৰ্তি লোকে এই থানত অৰ্পণ কৰিছে।\nলোকবিশ্বসানুসৰি ৰুক্মিণীয়ে বাসুদেৱ থানৰ মূৰ্তি নিৰ্মাণ কৰিছিল, বাসুদেৱক নিজৰ পতি হিচাপে পাবলৈ। সেয়ে এই থানত ইচ্ছা পূৰ্ণ কৰাৰ শক্ৰি আছে বুলি বিশ্বাস কৰা হয়।\nলখিমপুৰ জিলাৰ নকাড়ী আৰু ধেমাজি জিলাৰ গোগামুখ সমীপতম্ ৰেলৱে ষ্টেচন আৰু লখিমপুৰৰ লীলাবাৰী বিমানবন্দৰ হৈছে সমীপতম্ বিমান বন্দৰ।\nসত্ৰাধিকাৰ মুক্তিনাথদেৱ গোস্বামীৰ দিনত লখিমপুৰৰ বিহপুৰীয়া আৰু পথালি পাহাৰত দুখন শাখা থান প্ৰতিষ্ঠা কৰা হয়। এই দুখন ক্ৰমে-\nকাচি কটা বাসুদেৱ থান\nতৰাজুলি বাসুদেৱ থান\n“কৃষ্ণ বাসুদেৱ” নামৰ আভিধানিক ব্যুৎপত্তি আৰু অৰ্থ হৈছে-\nৱসুদেৱ+ষ্ণ (অপত্যাৰ্থে) = বাসুদেৱ;\nঅৰ্থঃ বসুদেৱৰ পুত্ৰ পূৰ্ণব্ৰহ্ম দৈৱকীনন্দন কৃষ্ণ, অৰ্থাৎ বসুদেৱ আৰু তৎপত্নী দৈৱকীৰ পুত্ৰৰূপে অৱতাৰ হোৱা পৰমব্ৰহ্ম কৃষ্ণই হৈছে “বসুদেৱ”\nমহাপুৰুষ মাধৱদেৱৰ ঘোষাৰ নামান্বয় অংশৰ ভাঙনি কৰিলেও পোৱা যায় যে, পৰমব্ৰহ্মৰ ‘কৃষ্ণ’ আৰু ‘বাসুদেৱ’ এই দুয়োটি নামেৰে ব্যহ্মাৰ একৰূপতাকেই প্ৰকাশ কৰি এটি টীকাৰ দুটি পিঠিৰূপে জগতত বিৰাজ কৰিছে। কৃষ্ণৰূপে সমস্ত পৃথিৱীকে আনন্দ সাগৰত দ্ৰৱিত কৰি, বাসুদেৱৰূপে সমস্ত জগততে বাস কৰিছে আৰু সমস্ত জগতো তেওঁতে নিবাস কৰিছে। সেই নিমিত্তে পণ্ডিতসকলে পৰম ব্ৰহ্ম কৃষ্ণক বাসুদেৱ বুলি কৈছে।\nৱেড চাহাবৰ “অসমৰ বিৱৰণ” পুথিৰ মতে, ছাঁপৰা নৈৰ পাৰত নৰোৱা নামৰ ঠাইত এখন থান আছে বুলি উল্লেখ আছে আৰু তালৈ বছৰি সহস্ৰাধিক দৰ্শনাৰ্থী আহি বাসুদেৱ মূৰ্ত্তি দৰ্শন কৰেহি।\n“NAROA is much smaller district, which does not exceed eight miles in length and six in breadth. It is chiefly noted foratemple or Takoorbari. The waters of Sowpurra (Champora) river contribute to enrich the estate of the NAROA GOSAIN or GOSWAMI. — P. Wedd”\nদামোদৰ ঠাকুৰে আই কনকলতাৰ সৈতে আহি বৰদোৱা থান পুনৰুদ্ধাৰ কৰি নতুনকৈ এখনি সত্ৰ প্ৰতিষ্ঠা কৰে আৰু নতুনকৈ প্ৰতিষ্ঠা কৰাৰ নিমিত্তে সত্ৰখনিক নৰোৱা সত্ৰ বোলা হ’ল। আনহাতে বাসুদেৱৰ মূৰ্ত্তি বিৰাজ কৰা থানখনত নৰোৱা বংশৰ গোঁসাই থকাৰ কাৰণে ইয়াক নৰোৱা সত্ৰও বুলি জনা যায়\nবাসুদেব থানৰ মূৰ্ত্তিসমূহ ভালেমান কালৰ পুৰণি। পুৰণি বাসুদেৱ থানৰ মূৰ্তিভাগ চুতীয়া ৰজা সত্যনাৰায়ন দ্বাৰা প্ৰতিষ্ঠা কৰা হৈছিল। বৰ্তমান থানৰ(সত্ৰৰ) বৃহৎ শিলৰ মূৰ্ত্তিখন কুণ্ডিলৰ চুতীয়া ৰজাৰ হাতত আছিল আৰু পৰ‌বৰ্তি কালত দামোদৰ দেৱৰ দিনত নৰোৱা সত্ৰলৈ স্থানান্তৰ কৰা হৈছিল। এনেদৰে বাসুদেৱ থান আৰু নৰোৱা সত্ৰৰ সংযোগ ঘটে। ‘ঠাকুৰ চৰিত্ৰ’ নামৰ সাঁচিপতীয়া পুথি এখনৰ পৰা জয়ধ্বজ সিংহৰ দিনত বাসুদেৱ-মূৰ্ত্তি শদিয়াৰ পৰা আনি নৰোৱা থানত স্থাপন কৰা হৈছিল বুলি জনা যায়। কলীয়া শিলত খোদিত এই মূৰ্ত্তিটোৰ শিল্পকাৰ্য যথেষ্ট লেখতলগীয়া। চতুৰ্ভুজবিশিষ্ট এই মূৰ্ত্তিৰ উচ্চতা ৪ ফুট অৰ্থাৎ ১২২ চেঃমিঃ। মন্দিৰত থকা অন্যান্য মূৰ্তি আৰু কলাৰ্কীতিসমূহে ১৪ তম খ্ৰীষ্টাব্দত চুতীয়া ৰজাৰ দিনৰ বুলি ধৰিব পৰা যায়।\nপ্ৰতিষ্ঠাতা শ্ৰী শ্ৰী দামোদৰ ঠাকুৰ\nশ্ৰী শ্ৰী ৰূপেন্দ্ৰ দেৱ\nশ্ৰী শ্ৰী ভূপেন্দ্ৰ দেৱ গোস্বামী\nবাসুদেৱত এটা অতি সুন্দৰ অতিথিশালা আছে। দূৰণিৰ ভক্তসকলৰ বাবে ইয়াত থকা আৰু খোৱাৰ সু-ব্যৱস্থা আছে।\nবাসুদেৱলৈ আহিবলৈ দুটা ৰাস্তা আছে। এটা ঘিলামৰাৰ বৰদৈবামৰ পৰা আৰু আনটো ঢকুৱাখনা পৰা।\nEssay on Taj Mahal in Assamese


Imran Khan Romance With Bollywood Actresses: পাকিস্তানৰ প্ৰাক্তন প্ৰধানমন্ত্ৰী ইমৰান খান ভাৰতৰ কোন কোন অভিনেত্ৰীৰ প্ৰেমত পৰিছিল ?– News18 assam\nHome » photogallery » lifestyle »Imran Khan: পাকিস্তানৰ প্ৰাক্তন প্ৰধানমন্ত্ৰী ইমৰান খান ভাৰতৰ কোন কোন অভিনেত্ৰীৰ প্ৰেমত পৰিছিল ?\nImran Khan: পাকিস্তানৰ প্ৰাক্তন প্ৰধানমন্ত্ৰী ইমৰান খান ভাৰতৰ কোন কোন অভিনেত্ৰীৰ প্ৰেমত পৰিছিল ?\nImran Khan and Moon Moon Sen: এসময়ত, ইমৰান খানৰ সৈতে মুন মুন সেনৰ সম্পৰ্কক লৈ বেছ গুঞ্জন আছিল।\n| April 12, 2022, 19:18 IST\nইমৰান খানে শেহতীয়াকৈ পাকিস্তানৰ প্ৰধানমন্ত্ৰীৰ পদৰ পৰা পদত্যাগ কৰিছে। ক্ৰিকেটাৰৰ পৰা ৰাজনীতিবিদ হোৱা ইমৰানৰ ব্যক্তিগত জীৱনো সমানে ৰঙীন। এই পাক ক্ৰিকেট অধিনায়কজনৰ প্ৰেম জীৱন অতীতত বহুবাৰ বিভিন্ন খবৰ ওলাইছিল। শুনা গৈছে যে বলীউডৰ সুন্দৰীসকলৰ সৈতে ইমৰানৰ সম্পৰ্ক মিঠা আছিল। এসময়ত, ৰেখাৰ সৈতে প্ৰেমৰ সম্পৰ্ক প্ৰায় বিয়ালৈকে চলিছিল!!\nইমৰানৰ ইনচুইং য়ৰ্কাৰক কেৱল ক্ৰিকেটাৰেই নহয় আউট হৈছে বলীউডৰ অভিনেত্ৰীও। তেওঁলোকৰ বহুতৰ সৈতে তেওঁৰ সম্পৰ্ক বহুবাৰ শিৰোনাম দখল কৰিছে।\nএসময়ত, ইমৰান খানৰ সৈতে মুন মুন সেনৰ সম্পৰ্কক লৈ বেছ গুঞ্জন নাছিল। অৱশ্যে, দুয়োজনে কেতিয়াও এই বিষয়ে ৰাজহুৱাভাৱে একো কোৱা নাই।\nইমৰানৰ শ্বাবানা আজমীৰ সৈতে ঘনিষ্ঠতাৰ বিষয়েও উৰাবাতৰি আছিল। সত্যটো কি সেই বিষয়ে শ্বাবানাই কোনো মন্তব্য কৰা নাছিল। ইমৰানে একো কোৱা নাছিল।\nপাকিস্তান ক্ৰিকেট দলে ১৯৭৯ চনৰ নৱেম্বৰত ভাৰত ভ্ৰমণ কৰিছিল। বহুতে দাবী কৰে যে ইমৰান একে বছৰতে জিনত আমানৰ সৈতে সম্পৰ্কত আছিল।\nবলীউডৰ কিংবদন্তী ৰেখাৰ নামো ইমৰান খানৰ সৈতে জড়িত আছিল। বিভিন্ন বাতৰি কাকতৰ বাতৰি অনুসৰি, ইমৰানে ১৯৮৫ চনৰ প্ৰায় গোটেই এপ্ৰিল মুম্বাইত অতিবাহিত কৰিছিল। সংগী আছিল ৰেখা। ইমৰানক ৰেখাৰ সৈতে বিভিন্ন ঠাই যেনে সাগৰ, ব্যক্তিগত পাৰ্টি বা নাইট ক্লাবত দেখা গৈছিল।


সৌৰ বিদ্যুৎ, ব্যৱহাৰিক দিশ আৰু আমি (বিৰিঞ্চি বৰা) - সাহিত্য ডট অৰ্গ\nসৌৰ বিদ্যুৎ, ব্যৱহাৰিক দিশ আৰু আমি (বিৰিঞ্চি বৰা)\nমানৱ জগত আৰু শক্তিৰ এৰাব নোৱাৰা ওতঃপ্ৰোত সম্পর্ক। কিন্তু সাধাৰণতে ব্যৱহৃত পৰপম্পৰাগত শক্তিৰ উৎসৰ পৰা নির্গতিত কার্বন ডাই অক্সাইদ, কার্বন মন’ অক্সাইদ আদি গেছৰ পৰা সৃস্টি হব পৰা পৰিণতি আৰু উৎসৰ সীমাবদ্ধতা মানৱ জাতিৰ বাবে অভিশাপ হব পাৰে। অ-পাৰম্পৰিক শক্তি ব্যৱহাৰ কৰি এই অসুবিধা সমুহ আতৰাব চেষ্টা কৰি থকা হৈছে। বিভিন্ন অ-পাৰম্পৰিক শক্তিৰ উৎসৰ ভিতৰত সৌৰ শক্তি, জলবিদ্যুৎ, বায়ু শক্তি, জৈবিক শক্তিৰ উৎস অন্যতম। এইবোৰৰ ভিতৰত সৌৰ শক্তি অন্যতম, কিয়নো প্ৰতি ছেকেন্ডত সূর্য্যৰ পৰা পৃথিৱীলৈ অহা মুঠ শক্তি ১.৮ × ১০ ১১মেগা ৱাট। এই শক্তিৰ পৰিমান এতিয়ালৈকে যিমান বিলাক শক্তিৰ উৎস ব্যৱহৃত হৈ আছে তাতকৈ হাজাৰ গুণ বেছি।\nসৌৰ শক্তিৰ ব্যৱহাৰ দুই ধৰণৰে কৰা হয়: সৌৰ বিদ্যুৎ প্ৰযুক্তি আৰু সৌৰ তাপীয় প্ৰযুক্তি । সৌৰ বিদ্যুৎ প্ৰযুক্তিত পোহৰৰ শক্তি আৰু সৌৰ তাপীয় প্ৰযুক্তিত সূর্য্যৰ তাপ ব্যৱহাৰ কৰা হয়। ইয়াত আমি সৌৰ বিদ্যুৎ প্ৰযুক্তিৰ বিষয়েহে আলোচনা কৰিম। ভাৰতে জৱাহৰলাল নেহৰু নেশ্যনেল চ’লাৰ মিচন (২০০৯) ৰ অধীনত ২০২০ চনৰ ভিতৰত ২০,০০০ মেগা ৱাট শক্তি সৌৰ শক্তিৰ পৰা আহৰণ কৰাৰ লক্ষ্য বান্ধি লৈছে। তাৰ অধীনত ভাৰতে ২০১২ চনৰ মার্চ মাহলৈকে ২০০ মেগা ৱাট বিদ্যুৎ আহৰণ কৰিব পৰাকৈ সৌৰ বিদ্যুৎ পেনেল স্হাপিত কৰিছে। কিন্তু ইয়াৰ বিপৰীতে গুজৰাট ৰাজ্যই অকলেই ৬০৪ মেগা ৱাট সৌৰ বিদ্যুৎ পেনেল স্হাপিত কৰিছে।\nসৌৰ বিদ্যুৎ প্ৰযুক্তিৰ ব্যৱহাৰ তিনি ধৰণে কৰা হয়: অকলশৰীয়া চিষ্টেম (Standalone system), গ্ৰীড সংযোগী চিষ্টেম(Grid connected system) আৰু হাইব্ৰিড চিষ্টেম(Hybrid system)। অকলশৰীয়া চিষ্টেম সেইবোৰ যিবোৰ গ্ৰীড সংযোগী নহয় আৰু যদিহে চিষ্টেমটো গ্ৰীড সংযোগী আৰু অকলশৰীয়া দুয়োটা হয় তেন্তে ইয়াক হাইব্ৰিড চিষ্টেম বোলা হয়। সাধাৰণতে ঘৰুৱা ভাবে যদি সৌৰ বিদ্যুৎ ব্যৱহাৰ কৰিবলৈ অকলশৰীয়া চিষ্টেমহে ব্যৱহাৰ কৰা হয়। অকলশৰীয়া চিষ্টেম আৰু হাইব্ৰিড চিষ্টেম বিলাকত বেটাৰী ব্যৱহাৰ কৰা হয়, কিন্তু গ্ৰীড সংযোগী চিষ্টেম বিলাকত সাধাৰণতে বেটাৰী ব্যৱহাৰ কৰা নহয়।\nসাম্প্ৰতিকভাৱে ব্যৱহাৰ হোৱা সৌৰ পেনেলৰ কার্য্যদক্ষতা প্ৰযুক্তি পেনেলৰ কার্য্যদক্ষতা মন্তব্য:\nSingle crystal silicon ১৩-১৫% কার্য্যদক্ষতা বেছি কিন্তু দাম বেছি।\nPoly crystalline silicon ১২-১৪% কার্য্যদক্ষতা অলপ কম কিন্তু দাম কম।\nAmorphous silicon ৬-৭% কার্য্যদক্ষতা কম কিন্তু দাম কম।\nThin films ৮-১১% কার্য্যদক্ষতা কম কিন্তু দাম কম, সম্প্ৰতি বজাৰত সুলভ নহয়।\nওপৰৰ টেবুলৰ পৰা এটা কথা ঠিক কৰিব পাৰি যে বর্তমান সময়ত Poly crystalline silicon পেনেল ব্যৱহাৰ কৰাই উপযুক্ত, দাম আৰু কাম দুয়োটা চাই। বর্তমান বজাৰ দৰৰ হিচাপত ১০০ ৱাট চিষ্টেম বেটাৰীৰ সৈতে লগাবলৈ ৮,০০০ -১০,০০০ টকাৰ প্ৰয়োজন। যদিহে এখন ঘৰৰ সকলোবোৰ বৈদ্যুতিক সামগ্ৰী সৌৰ বিদ্যুত ব্যৱহাৰ কৰি চলাব বিছাৰে, তেন্তে ১.০ কিলো ৱাট চিষ্টেম লগাব পাৰে। আৰু তাৰ বাবে খৰছ হব আনুমানিক ১.৫ লাখ। আপুনি যদি ঘৰত সৌৰ বিদ্যুৎ প্ৰযুক্তিৰ ব্যৱহাৰ কৰিব বিছাৰে তেন্তে সৌৰ পেনেল কিনাৰ আগতে কিছুমান প্ৰযুক্তিগত কথা মন দিয়াটো খুবেই প্ৰয়োজন।\nপ্ৰযুক্তিগত বিৱৰণে কি বুজাই, কি হ’লে ভাল:\nঅপেন চার্কিট বিভৱ ভেদ (Open circuit voltage), আটাইতকৈ বেছি সাম্ভাৱ্য বিভৱ ভেদ, যিমানে বেছি সিমানে ভাল।\nপেনেলৰ ক্ষমতা(Maximum power @ standard test condition), সৌৰ পেনেল খনৰ ক্ষমতা কিমান ৱাট শক্তি উৎপন্ন কৰিব পাৰিব, যিমানে বেছি সিমানে ভাল।\nঅপাৰেটিং বিভৱ ভেদ(Optimum operating voltage ), প্ৰকৃততে কিমান বিভৱ ভেদত কাম কৰে, যিমানে বেছি সিমানে ভাল।\nচর্ট চার্কিট কাৰেন্ট(Short circuit current), আটাইতকৈ বেছি সাম্ভাৱ্য কাৰেন্ট, যিমানে বেছি সিমানে ভাল।\nসৌৰ কোষৰ কার্যদক্ষতা(Solar cell efficiency), সৌৰ কোষবোৰে কিমান পৰিমাণৰ বিদ্যুৎ উৎপন্ন কৰিব পাৰিব, যিমানে বেছি সিমানে ভাল।\nসৌৰ পেনেলৰ কার্যদক্ষতা(Module efficiency), সৌৰ পেনেল খনে কিমান পৰিমাণৰ বিদ্যুৎ উৎপন্ন কৰিব পাৰিব, সৌৰ কোষৰ কার্যদক্ষতাৰ ওচৰা ওচৰি হ’লে ভাল।\nসৌৰ শক্তিৰ ব্যৱহাৰৰ দ্বাৰা অকল প্ৰকৃতি সংৰক্ষণত সহায় আগবঢ়োৱাই নহয়, ই এটা লাভজনক ব্যৱসায়ো। তদুপৰি ঘৰুৱা ভাবে লগালে যিমান খৰছ হয় তাৰ দাম দুই তিনি বছৰৰ ভিতৰত ঘূৰাই পোৱা যাব। কিয়নো মাহেকীয়া কাৰেন্টৰ বিলৰ পৰিমাণ বহুত কম হৈ যাব। ইয়াৰোপৰি মাহেকীয়া কাৰেন্টৰ বিলৰ পৰিমাণ কম কৰিবলৈ টাংষ্টেন বাল্ব(Tungsten bulb)ৰ ঠাইত কম ৱাটৰ CFL বাল্ব নতুবা LED বাল্ব লগাব পাৰে।\n← এমুঠি চুটি কবিতা\nতৰুণ গগৈ ডাঙৰীয়া, আপোনাক চেল্যুট! (মেৰিলিন দত্ত) →\nপ্ৰবন্ধ আৰু সমীক্ষা লেখন-ড° মৃণাল জ্যোতি গোস্বামী,ড° জোনমণি গগৈ,ড° মিলন নেওগ\nঅসমৰ ক্ষেত্ৰত বিজেপি চৰকাৰৰ স্থিতি (দ্বিজেন্দ্ৰ নাথ শৰ্মা)\nশালি ধানৰ সোণোৱালী পৰম্পৰা -(দীপুল হালৈ)\nRespected Birinchi Bora, This isafine article. I want to publish this article inamonthly megazine. Can I do it? You may call me in this number 8876069220. Regards_ B. Bezbaruah, Ajir Dainik Batori, A D Tower, Lalmati, Ghy-29, Assam (email: [email protected])


একেদিনাই ২০০০ টকা পৰ্যন্ত সস্তা হ’ল সোণ, ৰূপৰ দামত হ্ৰাস পালে ৬০০০ টকা পৰ্যন্ত!– News18 Assam\nএকেদিনাই ২০০০ টকা পৰ্যন্ত সস্তা হ’ল সোণ, ৰূপৰ দামত হ্ৰাস পালে ৬০০০ টকা!\nআন্তর্জাতিক বাজারে শুক্রবার সোনার দাম কমে ১৮৪৯.০১ ডলার প্রতি আউন্স হয়ে গিয়েছিল ৷\nNews18 Assam | News18 Assam | January 11, 2021, 1:44 PM IST\nভাৰতীয় বজাৰত একেদিনাই সোণ আৰু ৰূপৰ দাম ব্যাপক ভাবে হ্ৰাস পোৱা দেখিবলৈ পোৱা গৈছে। এম চি এক্সে শুকুৰবাৰে অৰ্থাত্ ৮ জানুৱাৰীত গোল্ড ফিউচাৰ প্ৰতি ১০ গ্ৰামত ২০৬৮ টকা হ্ৰাস পাই ৪৮,৮১৮ টকা হৈছেগৈ। আনহাতে চিলভাৰ ফিউচাৰ ৮.৮ শতাংশ অৰ্থাত্ ৬,১০০ টকা প্ৰতি কিলোগ্ৰামত হ্ৰাস পাই ৬৩,৮৫০ টকা হৈছেগৈ। কিন্তু শুকুৰবাৰে সোণ আৰু ৰূপৰ দাম হঠাত্ কিয় হ্ৰাস পালে?\nআন্তৰ্জাতিক বজাৰত সোণ আৰু ৰূপৰ দাম হ্ৰাস পোৱাৰ পিছত ভাৰতৰ বজাৰতো ইয়াৰ প্ৰভাৱ পৰিছে। বিশেষজ্ঞৰ মতে, আমেৰিকাৰ নতুন চৰকাৰ গঠন হোৱাৰ লগতে ৰিলিফ পেকেজ ঘোষণাৰ সম্ভাৱনা থকাৰ বাবে ইউ এচ ট্ৰেজাৰী ইল্ড উৰ্ধ্বমুখী হৈছে। জনাইছে যে, যে, প্ৰতি ১০ গ্ৰাম সোণৰ দাম ৫২,০০০ ৰ পৰা ৪৮,৫০০ টকাৰ মাজত থকাৰ সম্ভাৱনা বেছি।\nআন্তৰ্জাতিক বজাৰত শুকুৰবাৰে সোণৰ দাম হ্ৰাস পাই ১৮৪৯.০১ ডলাৰ প্ৰতি আউন্স হৈছিল। ৰূপৰ দাম ৬.৫ শতাংশ হ্ৰাস পাই ২৫.৪২ ডলাৰ প্ৰতি আউন্স হৈছিল। ৭ আগষ্ট ২০২০ত সোণৰ দাম প্ৰতি ১০ গ্ৰামত ৫৬,২০০ টকা পৰ্যন্ত বৃদ্ধি হৈছিল। সেইদৰে ৰূপৰ দাম হৈছিল গৈ প্ৰতি কিলোত ৭৭ হাজাৰ টকা পৰ্যন্ত। তেতিয়াৰ পৰা এতিয়ালৈকে সোণৰ দাম হ্ৰাস পাইছে ৭৪০০ টকা আৰু ৰূপৰ দাম হ্ৰাস পাইছে ১৩,০০০ টকা।\n২০২১ চনত সোণৰ দাম ব্যাপক ভাবে বৃদ্ধি পাব পাৰে বুলি অনুমান কৰিছে বিশেষজ্ঞই। জনাইছে যে, সোণৰ দাম প্ৰতি ১০ গ্ৰামত ৬৫ হাজাৰ পৰ্যন্ত বাঢ়িব পাৰে।


The CrossCurrent - The Cross Current - Page 2\nচেন্নাইত শেষ নিশ্বাস ত্যাগ অভিনেতা কিশোৰ দাসৰ\nThe CrossCurrent\t Jul 2, 2022\nঅভিনেতা কিশোৰ দাসে শনিবাৰে চেন্নাইত শেষ নিশ্বাস ত্যাগ কৰিলে। দীৰ্ঘদিন ধৰি কৰ্কট ৰোগত আক্ৰান্ত হৈ আছিল কিশোৰ৷এমাহ দিন ধৰি আছিল গুৱাহাটীৰ এখন ব্যক্তিগত হাস্পতালত চিকিৎসাধীন হৈ থকা কিশোৰ দাস শেহতীয়াকৈ উন্নত চিকিৎসাৰ বাবে গৈছিল…\nশাৰদ পাৱাৰলৈ কিয় আহিল আয়কৰ বিভাগৰ জাননী?\nমহাৰাষ্ট্ৰৰ উদ্ধৱ থাকৰে চৰকাৰৰ পতনৰ পিছতেই শাৰদ পাৱাৰলৈ কিয় আহিল আয়কৰ বিভাগৰ জাননী? https://youtu.be/mgBlZH1MO7c\nদিল্লীৰ উপমুখ্যমন্ত্ৰীৰ বিৰুদ্ধে অসমৰ মুখ্যমন্ত্ৰীৰ মানহানি গোচৰ\nদিল্লীৰ উপমুখ্যমন্ত্ৰীৰ বিৰুদ্ধে অসমৰ মুখ্যমন্ত্ৰীৰ মানহানি গোচৰ৷ কিন্তু হিমন্ত বিশ্ব শর্মা সন্দর্ভত কি কি অভিযোগ উত্থাপন কৰিছিল মনিষ চিচোডিয়াই? মনিষ চিচোডিয়াৰ বিৰুদ্ধে কি কি অভিযোগ আনিছে হিমন্ত বিশ্ব শর্মাই? কি হ’ব আদালতত? …\nকেৱল ৰোগীৰ শৰীৰেই নহয়, মন জয় কৰিব পৰা এজন চিকিৎসক৷ তেখেত কোন আছিল?\nকেৱল ৰোগীৰ শৰীৰেই নহয়,মন জয় কৰিব পৰা এজন চিকিৎসক৷ গান্ধীৰ পৰা নেহৰুলৈ,ৰজাৰ পৰা দৰিদ্ৰলৈ সকলোৱে ভালপোৱা এজন চিকিৎসক৷ একালত অটো চলোৱা চিকিৎসকজন এদিন মুখ্যমন্ত্ৰীও হৈছিল৷ আজিৰ দিনটোতেই জন্ম হোৱা চিকিৎসকজনৰ মৃত্যুও হৈছিল আজিৰ দিনটোতেই৷ তেখেতক…\nনূপুৰ শৰ্মাক ১০ টা ভৰ্ৎসনা উচ্চতম ন্যায়ালয়ৰ।\nনূপুৰ শৰ্মাই দেশবাসীৰ ওচৰত ক্ষমা খুজিব? বিতৰ্কিত নেত্ৰী নূপুৰ শৰ্মাক ১০ টা ধমক উচ্চতম ন্যায়ালয়ৰ। একেসময়তে দিল্লী আৰক্ষীকো ভৰ্ৎসনা ন্যায়ালয়ৰ। ন্যায়ালয়ৰ প্ৰশ্ন ইমান দিনে কি কৰি আছিল দিল্লী আৰক্ষীয়ে? https://youtu.be/HAWFRusR708\nপ্ৰকৃতিৰ ওপৰত প্ৰভুত্ব দেখুওৱাৰ ফল ভুগিছে নেকি মানুহে?\nমণিপুৰৰ ভূমিস্খলনত সন্ধানহীন অসমৰ ১৭ শ্ৰমিক। ৭ জোৱান সহ নিহত ১৩। কেনেকৈ সংঘটিত হ'ল এই ভয়ংকৰ ভূমিস্খলন? https://youtu.be/gc8HP6hTRJI\n‘দেশবাসীৰ ওচৰত ক্ষমা খোজা উচিত নুপূৰ শৰ্মাই’ উচ্চতম ন্যায়ালয়\nদেশৰ বিভিন্ন প্ৰান্তত নূপুৰ শৰ্মাৰ বিৰুদ্ধে ৰুজু হোৱা গোচৰসমূহ দিল্লীলৈ স্থানান্তৰিত কৰাৰ আৱেদন খাৰিজ কৰি উচ্চতম ন্যায়ালয়ৰ তীব্ৰ তিৰস্কাৰ বিজেপিৰ নিলম্বিত নেত্ৰী নূপুৰ শৰ্মাক। https://youtu.be/XDL5y4m2GBY\nThe CrossCurrent\t Jul 1, 2022\nমহাৰাষ্ট্ৰৰ পৰৱৰ্তী মুখ্যমন্ত্ৰী কোন এই একনাথ সিন্দে? https://youtu.be/35N7Xha148E\nইউক্ৰেইনৰ এটা শ্বপিং মলত ৰাছিয়াৰ মিছাইল আক্ৰমণ। সোমবাৰে হোৱা এই আক্ৰমণৰ ভিডিঅ' শেহতীয়াকৈ পোহৰলৈ আহিছে। য'ত ১৮ জনকৈ লোকৰ মৃত্যু হোৱাৰ খবৰ পোৱা গৈছে। https://youtu.be/xfOD9R7FRgY\nকিমান টকাৰ কৰ দিব লাগিব আপুনি চিৰা,মুড়ি আৰু পিঠাগুড়িত? চাইকেলৰ পাম্প, চামোচ, ব্লেড আৰু পেঞ্চিলত কিমান টকাৰ কৰ বৃদ্ধি হ’ল? কৰ সন্ত্ৰাসত ব্ৰিটিছকো চেৰ পেলাইছে নেকি মোদী চৰকাৰে? https://youtu.be/-JsMeL3ZsIA


এগৰাকী মাতৃৰ কথাৰে (প্ৰতিম প্ৰতাপ বৰুৱা) - সাহিত্য ডট অৰ্গ\nএগৰাকী মাতৃৰ কথাৰে\nকোঠাটোৰ দুৱাৰখন অলপকৈ মেলি লৰাজনে সোমাই আহিবলৈ অনুমতি বিচাৰিছিল। অনুমতি লৈ লৰাজন চুচুক-চামাককৈ সোমাই আহি টেবুলখনৰ ওচৰত থিয় হৈ ৰৈছিল। প্ৰশ্নবোধক চাৱনিৰে তালৈ চাওঁতে লৰাজনে নাৰ্ভাচ হৈ কৈছিল – “মোক ইয়াত পোষ্টিং কৰা হৈছে ছাৰ। চাকৰিত জইন কৰিবলৈ আহিছোঁ। ইঞ্জিনিয়াৰ অফিচাৰ।“\n“জইনিং লেটাৰখন লিখি দিয়া।“\nমূৰটো সামান্য দোঁৱাই লৰাজন ওলাই গৈছিল। ডিপাৰ্টমেন্টৰে কোনোবা এজনক সুধি জইনিং লেটাৰখন টাইপ কৰি আনিছিল। ২৩-২৪ বছৰীয়া, সুঠাম স্বাস্থ্যৰ লৰাজন।\nদিন যোৱাৰ লগে লগে লাহে লাহে সংকোচ ভাবটো আঁতৰি গৈছিল তাৰ। নিজৰ দক্ষতাৰে সি এদিন মোৰ বিশেষ টীমটোৰ সদস্য হৈ পৰিছিল। সমস্যাটো যিমানে কঠিন হয় সিমানে তাক সমাধান কৰিবলৈ ভাল পোৱা, দায়িত্ব এটা দি নিজে নিশ্চিন্ত হৈ যাব পৰা বিধৰ লৰা সি। এদিন হঠাৎ মোক তাৰ টেবুলৰ ওচৰত দেখি সি এখন কাগজ খৰধৰকৈ লুকুৱাব ধৰিছিল। থাপ মাৰি কাগজখন কাঢ়ি আনি দেখিছিলোঁ তাত হিন্দীত লিখা এটা অসম্পূৰ্ণ কবিতা আছিল। জীৱনৰ জয়গান গোৱা এটা নিটোল কবিতা আছিল সেইটো। পিছত কবিতাটো আমাৰ বিভাগৰ বছৰেকীয়া জাৰ্ণেলখনত প্ৰকাশ পাইছিল। ব্যক্তিগত ভাবেও সি মোৰ ওচৰ চাপি আহিছিল। হাৰিয়ানাৰ কোনোবা ভিতৰুৱা গাঁৱত তাৰ ঘৰ। ৰাতিপুৱা ৭ বজাত ঘৰৰ পৰা ওলায়, এছোৱা বাট মটৰ চাইকেলত, এছোৱা লোকেল ট্ৰেইনত, এছোৱা খোজ কাঢ়ি, এনেকৈ আহি সি চাৰে ন’ বজাত অফিচ পায়হি। এনেকৈয়ে উভতি গৈ ৰাতি ৯ মান বজাত ঘৰ পায়গৈ। এদিন সুধিছিলোঁ – “সদায় সদায় ইমান কষ্ট কৰি অহা-যোৱা কৰাতকৈ চৰকাৰী ঘৰ এটা লৈ ইয়াতে দিল্লীত থাকিবলৈ নলৱ কিয়?” উত্তৰ দিলে – “ঘৰত মা অকলে থাকে। মায়ে গাঁৱৰ ঘৰটো এৰিবলৈ মন নকৰে।“\n– তোৰ দেউতা?\n– দেউতা নাই। মই ইঞ্জিনিয়াৰিং পঢ়ি থাকোতেই ঢুকাইছিল।\n– দেউতাৰাই ক’ত চাকৰি কৰিছিল ?\n– দিল্লী ট্ৰেন্সপৰ্ট কৰ্প’ৰেচনত বাছৰ কণ্ডাক্টৰ আছিল।\nআৰু একো সোধা নাছিলোঁ।\nএদিন লাজ লাজকৈ আহি সি মোক নিজৰ বিয়াৰ নিমন্ত্ৰণী পত্ৰখন দিলেহি। লগতে দহাই দহাই মাতিলে। যোৱা নহ’ল। অভিমানত তাৰ মুখখন ফুলি থাকিল দুদিনমান। এদিন তাৰ গাত ঢকা এটা মাৰি ক’লোঁ – “কাইলৈ তহঁতৰ ঘৰলৈ যাম। কি কি খুৱাবি? আৰু বাৰীৰ পৰা কুঁহিয়াৰ কেইডালমান আনি থবি।“\nগাঁৱৰ মাজতে ঘৰটো। চৰাঘৰত বহি পিতলৰ মস্ত গিলাচত একো গিলাচ সৰহকৈ গুৰ মিহলোৱা সৰভৰ্ত্তি কুহুমীয়া গাখীৰ আৰু ঘৰতে তৈয়াৰ কৰা মত্থি খাই খাই আমি কথা আৰম্ভ কৰিছিলোঁ। লৰাটোৰ মাতৃ সন্মুখত বহি আছিল। সি আমাক আগতেই কৈ থৈছিল – “মোৰ মাতৃ নিৰক্ষৰ।“\nমই অসমৰ বুলি জানি মাতৃগৰাকীয়ে মোক কামাখ্যাৰ কথা সুধিছিল। মই তেওঁক কৈছিলোঁ – “আপোনাৰ লৰাটো কামত বৰ ভাল।“ লাহে লাহে মাতৃগৰাকীয়ে আমাৰ লগত কথা পতা আৰম্ভ কৰিছিল। আমি শুনি গৈছিলোঁ এই তথাকথিত নিৰক্ষৰ মানুহগৰাকীৰ কথা –\n“কোনো কাৰণ নোহোৱাকৈ ইয়াৰ দেউতাক ভগৱানৰ ওচৰলৈ গুচি গৈছিল। ই তেতিয়া পঢ়ি আছিল। সকাম হৈ যোৱাৰ পিছতেই তাক মই আকৌ পঢ়িবলৈ হোষ্টেললৈ পঠিয়াই দিছিলোঁ। আমাৰতো সা-সম্পত্তি নাই। লৰাটোৰ শিক্ষাখিনিয়েই আমাৰ সম্পত্তি। শেষৰ ফালে তাক পঢ়োৱাবলৈ মোৰ বহুত কষ্ট হৈছিল। কিন্তু মই জানিছিলোঁ লৰাটোৰ শিক্ষাই তাৰ আচল সম্পদ হ’ব। তাক মই মাত্ৰ কৈছিলোঁ যে পৃথিৱীখনৰ মুখামুখি হ’বলৈ ভয় নকৰিবি। আজি সি চৰকাৰী বিষয়া হ’ল। এইযে আজি তোমালোক আমাৰ ঘৰলৈ আহিছা, তাৰ শিক্ষাৰ কাৰণেই আহিছা। এয়াই আমাৰ আচল সম্পত্তি। যৌতুকত এটকাও নোলোৱাকৈ লৰাটোৰ বিয়াখন পাতিলোঁ। লৰা চৰকাৰী বিষয়া হৈও যৌতুক নোলোৱা দেখি আমাক মানুহে হাঁহিছিল। কিন্তু বোৱাৰীজনীৰ শিক্ষাখিনিতকৈ ভাল যৌতুক আৰু কিবা আছে জানো? এতিয়া বোৱাৰীজনী ঘৰলৈ অহাৰ পিছত লৰাটোক মই তাইৰ হাতত গটাই দিছোঁ। দুয়োকে কৈছোঁ মই এতিয়া জিৰাম, তহঁত আগবাঢ়ি যা, মই চাই থাকিম।“\nমাতৃগৰাকীৰ কথাখিনি মনত ৰৈ গৈছিল।\n← বিভৎস শিহৰণ (মেৰিলিন দত্ত)


‘স্বাভাৱিক মৃত্যু নহয়, ডিয়েগ’ মাৰাডোনাই কৰিছিল আত্মহ্ত্যা’!; কোনে কৰিলে এই দাবী?\n‘স্বাভাৱিক মৃত্যু নহয়, ডিয়েগ’ মাৰাডোনাই কৰিছিল আত্মহ্ত্যা’!; কোনে কৰিলে এই বিস্ফোৰক দাবী?\nগুৱাহাটী , December 22, 2020 4:09 pm\nবিশ্ব ফুটবল ইতিহাসৰ জীৱন্ত কিংবদন্তি ডিয়েগ’ মাৰাডোনা খেলুৱৈ জীৱনৰ পৰা আৰম্ভ কৰি ব্যক্তিগত জীৱনলৈকে আছিল বিতৰ্কৰ কেন্দ্ৰবিন্দু। এই কিংবদন্তি ফুটবলাৰগৰাকীক মৃত্যু পিছতো পিছ এৰা নাই বিতৰ্কই।\nমাৰাডোনাৰ মৃত্যুত সমগ্ৰ বিশ্বই শোকত ম্ৰিয়মাণ হৈ থাকোতেই তেওঁৰ মৃত্যুক কেন্দ্ৰ কৰি বিতৰ্কৰ অৱতাৰণা হৈছিল।\nহৃদযন্ত্ৰৰ ক্ৰিয়া হঠাতে স্তব্ধ হৈ মাৰাডোনাৰ মৃত্যু হোৱা বুলি কোৱা হৈছিল যদিও তেওঁৰ চিকিৎসকৰ ভূমিকাক কেন্দ্ৰি কৰি বিতৰ্কৰ সূত্ৰপাত হৈছিল।\nসেই বিতৰ্কৰ ঢৌ সম্পূৰ্ণৰূপে মাৰ নৌযাওতেই এইবাৰ মাৰাডোনাৰ প্ৰাক্তন ব্যক্তিগত চিকিৎসক আলফ্ৰেডো কাহে দাবী কৰিছে যে হৃদৰোগত আক্ৰান্ত হ’লেও মাৰাডোনাই আত্মহত্যাহে কৰিছে।\nচিকিৎসক আলফ্ৰাডোৰ এই দাবীৰ পিছতে সমগ্ৰ বিশ্বতে মাৰাডোনাৰ মৃত্যুক কেন্দ্ৰ কৰি আৰম্ভ হৈছে অন্য এক বিতৰ্কৰ।\nউল্লেখ্য যে, ১৯৭৭ চনৰ পৰা ২০০৭ চন পৰ্যন্ত দীৰ্ঘ সময় ধৰি মাৰাডোনাৰ ব্যক্তিগত চিকিৎসক আছিল আলফ্ৰাডো।\nবিশ্বৰ এক আগশাৰী সংবাদ মাধ্যমত আলফ্ৰাডোৱে কয়, “ডিয়েগ’ হৃদৰোগত আক্ৰান্ত হৈ মৃত্যু হোৱাটো এক ধৰণৰ আত্মহত্যাহে আছিল। মস্তিষ্কৰ অস্ত্ৰোপচাৰৰ পিছৰে পৰা ডিয়েগ’ মানসিক অৱসাদত ভুগিছিল। তেওঁ ঠিক মতে খোৱা-বোৱা কৰিব পৰা নাছিল। ঔষধ খাবলৈ বিচৰা নাছিল। গৃহবন্দী হৈ আছিল। কাকো সাক্ষাৎ কৰা নাছিল। ডিয়েগ’ৱে মৃত্যুৰ কিছুদিন পূৰ্বে প্ৰাক্তন বান্ধৱী ভেৰোনিকাৰ সৈতে কথা পাতিছিল। শুনিছো, ডিয়েগ’ বাৰে বাৰে ভেৰোনিকাক কৈছিল, তেওঁ জীয়াই থাকিব নোখোজে। আমাৰ মতে ডিয়েগ’ মৃত্যু হৈছে এক আত্মহত্যা।”\n২০০৭ চনতো মাৰাডোনাই আত্মহত্যা কৰাৰ চেষ্টা কৰিছিল বুলি বিস্ফোৰক দাবী কৰিছে চিকিৎসক আলফ্ৰাডোৱে।\n“২০০৭ চনত ডিয়েগ’ৱে কিউবাৰ ৰাজপথত ইচ্ছা কৰিয়ে চলন্ত বাছত খুন্দা মাৰিছিল। কিন্তু তেওঁ সেইবাৰলৈ ৰক্ষা পৰিছিল। মই তেওঁ সুধিছিলো, তুমি কি আত্মহ্যতা কৰিব খুজিছিলা? ডিয়েগ’ৱে কৈছিল, হয়। আজি নোৱাৰিলো, কিন্তু ভৱিষ্যতে আকৌ এবাৰ কৰাৰ চেষ্টা কৰিম।” আলফ্ৰেডোৱে সাক্ষাৎকাৰটোত কয়।


প্ৰকৃতি পাঠ সহজ, মনোগ্ৰাহী আৰু ফলপ্ৰসু বিষয় — Vikaspedia\nপ্ৰতি পল, প্ৰতি মুহূৰ্ত মোৰ নিজৰ লগতে চৌপাশে সম্পাদিত অগণন কৰ্মৰাজিয়ে মোক প্ৰায়ে ভবাই তোলে৷ কেতিয়াবা হেতা-ওপৰাকৈ, কেতিয়াবা নিৰৱচ্ছিন্নভাৱে অথবা কেতিয়াবা অতি শৃংখলিতভাৱে চিন্তাৰ খোৰাক যোগায়৷ পৃথিৱীত অহৰহ সংঘটিত হৈ থকা বহু কৰ্ম-অপকৰ্মৰ সদুত্তৰ বিচাৰি ফুৰোঁতে চিন্তাৰ গতি প্ৰায়েই প্ৰকৃতিৰ অক্ষয় ভাণ্ডাৰত স্তব্ধ হৈ ৰয় আৰু মই বিচাৰি পাওঁ মোৰ প্ৰশ্নৰ এক সঠিক উত্তৰ৷ উপলব্ধি কৰোঁ এক অনাবিল শান্তি৷ এনে উপলব্ধিৰ গইনা লৈয়ে প্ৰকৃতি পাঠ সম্পৰ্কত মনৰ কিছু ভাব প্ৰকাশ কৰি মানৱ সমাজলৈ কিঞ্চিত সেৱা আগ বঢ়োৱাৰ এয়া এক বিনম্ৰ প্ৰয়াস মাত্ৰ৷\nপ্ৰকৃতি মূলতঃ শক্তি, জৈৱিক আৰু অজৈৱিক উপাদানৰ সুসমন্বয়ত গঢ়ি উঠা পৃথিৱীৰ এক অৱস্থা৷ আনহাতে প্ৰকৃতি পাঠ অৰ্থাৎ প্ৰকৃতি সম্পৰ্কীয় জ্ঞান আহৰণ কৰাটো মানৱ জাতিৰ প্ৰতিজন ব্যক্তিৰ বাবেই নিতান্ত প্ৰয়োজনীয় এক বিষয়৷ পৃথিৱীত মানৱ জাতি যিহেতু তুলনামূলকভাৱে প্ৰকৃতিৰ শেহতীয়া সংযোজন, সেয়ে মানুহ জাতিয়ে হয়তো প্ৰকৃতিক সঠিকভাৱে বুজি পাবলৈ আৰু বহু সময়ৰ প্ৰয়োজন হ’ব৷ সেই সময়ো এদিন নিশ্চয় আহিব৷ কিন্তু এক নিৰ্দিষ্ট সময় সীমাৰ পৰিধিৰ ভিতৰত বসবাস কৰা মানৱ জাতিৰ অস্তিত্বৰ কথা যদি বিবেচনা কৰা হয়, তেন্তে এই কথা অনুধাৱন কৰিবলৈ অকণো কষ্ট নহয় যে প্ৰকৃতি পাঠৰ সঠিক অধ্যয়ন আৰু প্ৰয়োগ অবিহনে মানৱ জাতিৰ ভৱিষ্যৎ অতিশয় বিপদাপন্ন৷ বহুতৰে মনত হয়তো প্ৰশ্নৰ উদ্ৰেক হ’ব পাৰে যে প্ৰকৃতি পাঠতনো কি এনে যাদুকৰী শক্তি আছে যে মানৱ জাতিক বিপদৰ পৰা ৰক্ষা কৰিব পাৰে? সঁচা কথা, প্ৰকৃতি পাঠত আছে এনে এক অফুৰন্ত শক্তি, যি শক্তিৰ দ্বাৰা আমি এখন প্ৰাচুৰ্যশালী পৃথিৱীৰ লগতে এখন সুস্থ-সবল, শান্তি সমৃদ্ধিৰ মানৱ সমাজ গঢ়ি তুলিব পাৰোঁ৷\nপৃথিৱীৰ প্ৰতিজন ব্যক্তিয়ে নিজস্ব বৈশিষ্ট্যৰে জন্ম গ্ৰহণ কৰিলেও মানৱ শৰীৰৰ মূল উপাদানসমূহৰ বিশেষ ভিন্নতা নাই৷ তথাপিও মানুহে ব্যক্তি, গোট, দল, দেশ, ৰাজ্য, অঞ্চল, ভাষা, ধৰ্ম, লিংগ, বৰ্ণ, উচ্চ, নীচ, ধনী, দুখীয়া, শিক্ষিত, অশিক্ষিত, বলী, দুৰ্বলী আদি অসংখ্য ভিন্নতাৰে নিজকে পৃথক কৰাৰ এক নিৰন্তৰ প্ৰক্ৰিয়া যুগ যুগ ধৰি কৰি আহিছে৷ যাৰ ফলশ্ৰুতিত জীৱশ্ৰেষ্ঠ বুলি কৈও মানৱ জাতিয়ে অহৰহ হিংসা, হত্যা, লুণ্ঠন, অবিশ্বাস, নিষ্ঠুৰতা, অহংকাৰ, নিৰ্লজ্জতাৰে পৃথিৱীক ভাৰাক্ৰান্ত কৰি তুলিছে৷ মানৱ সমাজযে ইয়াৰ বাবে বাৰুকৈয়ে জুৰুলা হৈছে সেয়া নিশ্চিত৷ ৰাজনীতি, সমাজনীতি, অৰ্থনীতি, ৰাষ্ট্ৰনীতি, ধৰ্মনীতি, দলীয় নীতিৰ শুদ্ধ আৰু সময়োপযোগী বিশ্লেষণ নকৰি অযুক্তিকৰ আৰু অপৈণত এনে অসংখ্য নীতিৰ চক্ৰবেহুত সোমাই মানৱ জাতিয়ে বহু সময়ত পাহৰি গৈছে নিজৰ জন্ম ৰহস্য৷ বহু গুণী-জ্ঞানী, চিন্তাশীল ব্যক্তিৰ দ্বাৰা পৃথিৱীত মানুহৰ সৃষ্টিৰ সম্পৰ্কত অনেক মতবাদ, ধাৰণা যুক্তি সহকাৰে আগ বঢ়োৱা হৈ আহিছে৷ বিজ্ঞানৰ প্ৰগতিয়ে এনে বহু তথ্য প্ৰতিষ্ঠা কৰাত সফলো হৈছে৷ কিন্তু আমি স্পষ্টভাৱে দেখি থকা তথা উপলব্ধি কৰা চৰম সত্যটো হৈছে জন্ম আৰু মৃত্যুৰ এক প্ৰক্ৰিয়াৰ মাজেৰে মানৱ জাতিৰ অবিৰত যাত্ৰা৷ মহাসাগৰৰ ঢৌৰ দৰে সৃষ্টি আৰু ধ্বংসৰ বিৰামহীন প্ৰক্ৰিয়াৰ মাজেৰে আহি আহি মানৱ জাতিয়ে আজিৰ পৰ্যায় পাইছেহি৷ তদুপৰি পৃথিৱীৰ অন্যান্য জীৱকুলতকৈ তুলনামূলকভাৱে প্ৰকৃতি মাতৃয়ে মানুহক কিছুমা বস্তু বেছিকৈ দিলে৷ লোভ-মোহ, মৰম-দয়া, হিংসা-দ্বেষ, গৌৰৱ-অহংকাৰ আদি আৱেগ-অনুভূতিৰ লগতে মানুহ বিবেকৰ অধিকাৰী৷ তাতোকৈ অধিক, মানুহে বিবেকক প্ৰয়োগ কৰাৰ শক্তি লাভ কৰিছে৷ বাৰে বাৰে মানুহ জীৱশ্ৰেষ্ঠ বুলি অভিহিত হৈছে৷ তেনেহ্’লে বিবেকৰ প্ৰয়োগৰ ওপৰতে ন্যস্ত হৈ আছে নেকি মানৱ জাতিৰ ভৱিষ্যৎ? যদি সেয়ে হয়, বিবেকৰ সঠিক প্ৰয়োগ কেনেদৰে সম্ভৱ হ’ব পাৰে? এনে বহু প্ৰশ্নৰ উত্তৰ তথা সমাধানৰ উপায় মানৱ জাতিয়ে লাভ কৰিব পাৰে প্ৰকৃতি পাঠৰ জৰিয়তে৷\nবিশ্ব-প্ৰকৃতি হ’ল এখন মেলা কিতাপৰ দৰে৷ ইয়াৰ প্ৰতিটো পৃষ্ঠা, প্ৰতিটো শাৰী, প্ৰতিটো শব্দ মানুহে নিজৰ ইচ্ছানুসৰি যিকোনো সময়তে অধ্যয়ন কৰিব পাৰে আৰু লাভ কৰিব পাৰে অফুৰন্ত জ্ঞানৰ ভাণ্ডাৰ য’ত অন্তৰ্নিহিত হৈ আছে মানৱ জাতিৰ সুখ, সমৃদ্ধি, শান্তি তথা অস্তিত্বৰ প্ৰশ্নটো৷\nপ্ৰকৃতি পাঠ অধ্যয়নৰ বাবে কোনো পুথিগত বা আক্ষৰিক জ্ঞান জৰুৰী নহয়৷ পৃথিৱীৰ প্ৰায় প্ৰত্যেকজন ব্যক্তিৰে প্ৰকৃতিৰ প্ৰতি এক আকৰ্ষণ থাকে৷ কোনো কোনোৰ ক্ষেত্ৰত এই আকৰ্ষণ অতি দুৰ্বাৰ হৈ উঠে৷ কিন্তু সামাজিক পৰিৱেশ, জীৱন ধাৰণৰ ধামখুমীয়া আৰু সৰ্বোপৰি দেশৰ শিক্ষা ব্যৱস্থা তথা জীৱন-জীৱিকাৰ ৰাষ্ট্ৰনীতিৰ পাকচক্ৰত মানুহৰ প্ৰকৃতৰ প্ৰেম সুপ্ত অথবা লুপ্তপ্ৰায় অৱস্থা পাইছেগৈ৷ পৃথিৱীৰ বায়ু, পানী, মাটিকে আদি কৰি অজৈৱিক উপাদানসমূহৰ উপৰি সকলো প্ৰকাৰৰ জৈৱিক উপাদানেই মানুহৰ জীৱন ধাৰণ তথা অস্তিত্বৰ বাবে নিতান্ত প্ৰয়োজনীয়৷ সেয়েহে প্ৰকৃতিক মাতৃতুল্য জ্ঞান কৰা হয়৷ এনে ক্ষেত্ৰত প্ৰকৃতি মাতৃৰ প্ৰতি থকা দায়িত্ব, কৰ্তব্য আৰু মমত্বৰ কথা পাহৰি যোৱাতকৈ মানৱ জাতিৰ বাবে অধিক বিড়ম্বনাৰ বিষয় কি থাকিব পাৰে? বিজ্ঞানৰ নিত্যনতুন আৱিষ্কাৰে উন্নতি আৰু প্ৰগতিৰ পৃথিৱীত মানৱ জাতিক অভাৱনীয় সাফল্য দিছে৷ জাতি, দেশ, ৰাজ্য বা অঞ্চলভেদে সমৃদ্ধিৰ শিখৰত আৰোহণ কৰা বুলি দাবী কৰিব পৰা হৈছে৷ কিন্তু বেছি দূৰলৈ নাচালেও এই এটা শতিকাৰ পৃথিৱীৰ গতি-প্ৰকৃতি, কার্যকাৰণসমূহ বিশ্লেষণ কৰিলে এই কথা স্পষ্টকৈ বুজা যায় যে মানৱ জাতি প্ৰকৃতিৰ ঊৰ্ধত হ’ব নোৱাৰে৷ পৃথিৱীত মানুহৰ দ্বাৰা সম্পাদিত বহু সমাজ-সজ্জা, অপৰূপ কাৰুকাৰ্য মুহূৰ্তৰ ভিতৰতে তচ্‌নচ্ কৰি দি প্ৰকৃতিয়ে হয়তো এই কথাকেই বাৰে বাৰে প্ৰমাণিত কৰি আহিছে৷\nএই বিনন্দীয়া জীৱমণ্ডলত মানুহ জাতিয়েই অন্য সকলো জীৱৰ ওপৰত আধিপত্য বিস্তাৰ কৰি আহিছে৷ মানুহৰ জনসংখ্যা বৃদ্ধি, উদ্যোগীকৰণ, নগৰ-মহানগৰৰ সৃষ্টি, অপৰিকল্পিত যান্ত্ৰিক উন্নতিয়ে প্ৰকৃতি, পৰিৱেশৰ ওপৰত অত্যধিক হেঁচা প্ৰয়োগ কৰিছে৷ মানুহে নিজৰ বুদ্ধি আৰু জ্ঞানৰ প্ৰয়োগেৰে সুখ-সুবিধা ভোগৰ বাবে প্ৰকৃতিৰ সম্পদসমূহ সহজ অথবা জটিল প্ৰক্ৰিয়াৰে ৰূপান্তৰ ঘটাই নিজৰ খেয়াল-খুচিমতে প্ৰয়োগ কৰিছে৷ এনে কৰিবলৈ যাওঁতে আমাৰ ঘৰ, নগৰ, বা মহানগৰবোৰ এৰি প্ৰকৃতিৰ সান্নিধ্য লাভৰ বাবে মানুহে আন ঠাইলৈ ঢাপলি মেলিবলগীয়া পৰিস্থিতিৰ উদ্ভৱ হৈছে৷ এনে পৰিস্থিতিৰ পৰিপ্ৰেক্ষিতত পৃথিৱীত দিনক দিনে অৰণ্য, মহাৰণ্য, নদ-নদী, পৰ্বত-পাহাৰ, সমতল, জলাহভূমি আদিৰ গুৰুত্ব বাঢ়ি আহিছে৷ আনহাতে আপেক্ষিকভাৱে কম উন্নয়নশীল অঞ্চলসমূহলৈ পৃথিৱীৰ সচেতন প্ৰকৃতিপ্ৰেমী তথা প্ৰকৃতিবিদসকলৰ দৃষ্টি আকৰ্ষিত হৈছে৷ পৃথিৱীৰ বহু দেশে এনে কথাৰ গুৰুত্ব উপলব্ধি কৰি তথা জনসংখ্যা বৰ্ধনৰ প্ৰতি গুৰুত্ব ৰাখি নিজৰ নিজৰ দেশত বা অঞ্চলত সংৰক্ষিত বনাঞ্চল, অভয়াৰণ্য, ৰাষ্ট্ৰীয় উদ্যান অথবা জৈৱ-বৈচিত্ৰ্য ক্ষেত্ৰ আদিৰে বিভিন্ন ৰূপত প্ৰকৃতি-পৰিৱেশ সংৰক্ষণ কৰাৰ প্ৰতি গুৰুত্ব দি আহিছে৷ বহু ৰাজ্য, বহু ৰাষ্ট্ৰই আকৌ প্ৰাকৃতিক সম্পদ তথা সৌন্দৰ্যৰে পৰিপূৰ্ণ তেওঁলোকৰ অঞ্চলসমূহ মানুহৰ বসতি সত্ত্বেও যথাসম্ভৱ প্ৰাকৃতিক পৰিৱেশ অটুট ৰাখি গঢ়ি তুলিবলৈ বদ্ধপৰিকৰ হৈ আগ বাঢ়িছে৷ এনে বহু অঞ্চল বা ঠাই পৃথিৱীৰ ভিতৰতে সুন্দৰ পৰ্যটনথলীলৈ পৰ্যবসিত হৈছে৷ প্ৰকৃতি প্ৰচুৰ সম্পদৰ ভাণ্ডাৰ হ’লেও বৰ্তমানৰ পৰিপ্ৰেক্ষিতত সেই সম্পদসমূহ মানৱ জাতিয়ে মিতব্যয়িতাৰে ব্যৱহাৰ কৰাৰ ওপৰত অধিক গুৰুত্ব দিব লাগিব৷ এই পৃথিৱী কেৱল কোনো এটা নিৰ্দিষ্ট সময়সীমাৰ এচাম মাত্ৰ মানুহৰ ভোগৰ থলী বুলি ভবা উচিত নহয়৷ মানৱ জাতিৰ অস্তিত্বৰ খাতিৰতে মানুহে প্ৰকৃতিৰ সম্পদসমূহৰ সঠিক ব্যৱহাৰ শিকিব লাগিব৷ সহনশীলা প্ৰকৃতিক অত্যধিক অত্যাচাৰ নকৰি প্ৰকৃতিৰ সৈতে সহাৱস্থান কৰি আগ বাঢ়ি যোৱাই মানৱ জাতিৰ বাবে হয়তো অধিক বুদ্ধিমানৰ কাম হ’ব৷\nপ্ৰকৃতি পাঠ অতি সহজ, মনোগ্ৰাহী, ৰোমাঞ্চকৰ আৰু ফলপ্ৰসু বিষয়৷ গভীৰভাৱে প্ৰকৃতিক উপলব্ধি কৰিব পাৰিলে ক্ৰমান্বয়ে মানুহে প্ৰকৃতিৰ প্ৰতি অধিক আকৰ্ষণ অনুভৱ কৰিব আৰু ইয়াৰ মাজত উপলব্ধ হ’ব পৃথিৱীৰ মানৱ জাতিয়ে শান্তি, সম্প্ৰীতি, বুজাবুজি আৰু বিশ্বাসেৰে আগুৱাই যোৱাৰ মহামন্ত্ৰ৷\nশ্ৰীমতী হেমাঞ্জলি সন্দিকৈ


Eritel Am in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Eritel Am ar byavahar, ppali, parshwakriya, upkaar, kriya-pratikriya aaru satarkatabani\nEritel Am के प्रकार चुनें\nEritel 40 Am Tablet Eritel 80 Am Tablet\nसदस्य इस दवा को ₹152.09 में ख़रीदे।\nEritel Am ৰ মূল্য আৰু পেকৰ চাইজ - Eritel Am Price and Pack Size in Assamese - Eritel Am ar mulya aaru pakor size\nEritel 40 AM Tablet ₹160.1 खरीदें\nEritel 80 AM Tablet ₹248.2 खरीदें\nEritel Am की जानकारी\nEritel Am ৰ লাভ আৰু ব্যৱহাৰসমূহ- Eritel Am Benefits & Uses in Assamese- Eritel Am ar laabh aaru byavaharsamuh\nEritel Am ৰ পালি আৰু সেয়া কেনেদৰে ল'ব- Eritel Am Dosage & How to Take in Assamese - Eritel Am ar paali aaru xeya kenedore lobo\nEritel Am ৰ পাৰ্শ্চক্ৰিয়াসমূহ- Eritel Am Side Effects in Assamese- Eritel Am ar parshwakriyasamuh\nEritel Am সংক্ৰান্ত সতৰ্কতাবাণীসমূহ- Eritel Am Related Warnings in Assamese- Eritel Am xonkranta xatarkatabanisamuh\nঅইন দৰৱৰ সৈতে Eritel Amৰ গুৰুতৰ ক্ৰিয়া-প্ৰতিক্ৰিয়া- Severe Interaction of Eritel Am with Other Drugs in Assamese- Oinor xoite Eritel Am ar gurutor kriya-pratikriya\nEritel Am মতভেদসমূহ- Eritel Am Contraindications in Assamese- Eritel Am nishedhsamuh\nEritel Am ৰ বিষয়ে সততে সোধা প্ৰশ্নসমূহ- Frequently asked Questions about Eritel Am in Assamese- Eritel Am ar bikhoye satate xodha prashnasamuh\nখাদ্য আৰু মদৰ সৈতে Eritel Am ক্ৰিয়া-প্ৰতিক্ৰিয়া- Eritel Am Interactions with Food and Alcohol in Assamese- khadya aaru modor xoite Eritel Am kriya-pratikriya\nEritel Am ৰ লাভ আৰু ব্যৱহাৰসমূহ - Eritel Am Benefits & Uses in Assamese - Eritel Am ar laabh aaru byavaharsamuh\nEritel Am তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEritel Am ৰ পালি আৰু সেয়া কেনেদৰে ল'ব - Eritel Am Dosage & How to Take in Assamese - Eritel Am ar paali aaru xeya kenedore lobo\nEritel Am-ৰ উপাদানসমূহ - Eritel Am Active Ingredients in Assamese - Eritel Am-ar upadaansamuh\nEritel Am ৰ পাৰ্শ্চক্ৰিয়াসমূহ - Eritel Am Side Effects in Assamese - Eritel Am ar parshwakriyasamuh\nগৱেষণাৰ ভিত্তিত, Eritel Am ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEritel Am সংক্ৰান্ত সতৰ্কতাবাণীসমূহ - Eritel Am Related Warnings in Assamese - Eritel Am xonkranta xatarkatabanisamuh\nEritel Am-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEritel Am গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nEritel Am-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEritel Amএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Eritel Am গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Eritel Am কি প্ৰভাৱ দেখা গৈছে?\nEritel Am গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Eritel Am কি প্ৰভাৱ দেখা গৈছে?\nEritel Amএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Eritel Am ৰ কি প্ৰভাৱ দেখা গৈছে?\nহৃদয় ৰ বাবে Eritel Am ক্ষতিকাৰক নহয়।\nঅইন দৰৱৰ সৈতে Eritel Amৰ গুৰুতৰ ক্ৰিয়া-প্ৰতিক্ৰিয়া - Severe Interaction of Eritel Am with Other Drugs in Assamese - Oinor xoite Eritel Am ar gurutor kriya-pratikriya\nEritel Am তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nInsulin Aspart + Insulin Degludec\nEritel Am মতভেদসমূহ - Eritel Am Contraindications in Assamese - Eritel Am nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Eritel Am লোৱা অনুচিত যাতে -\nEritel Am ৰ বিষয়ে সততে সোধা প্ৰশ্নসমূহ - Frequently asked Questions about Eritel Am in Assamese - Eritel Am ar bikhoye satate xodha prashnasamuh\nএই Eritel Am-এ অভ্য়াস বা নিচাৰ সৃষ্টি কৰে নেকি?\nনহয়, Eritel Am লোৱাটোৱে কোনো আসক্তিৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Eritel Am লোৱাৰ পিছত ই আপোনাৰ টোপনি ভাৱ নানে।\nহয়, আপুনি ডাক্তৰৰ পৰামৰ্শৰ পিছতহ Eritel Am লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Eritel Am ব্যৱহৃত নহয়।\nখাদ্য আৰু মদৰ সৈতে Eritel Am ক্ৰিয়া-প্ৰতিক্ৰিয়া - Eritel Am Interactions with Food and Alcohol in Assamese - khadya aaru modor xoite Eritel Am kriya-pratikriya\nখাদ্য আৰু Eritel Amৰ ক্ৰিয়া-প্ৰতিক্ৰিয়া\nখাদ্যৰ সৈতে Eritel Amৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Eritel Amৰ মাজৰ প্ৰতিক্ৰিয়া\nএকে সময়তে Eritel Am আৰু মদ্যাপন কৰাটো সামান্য পাৰ্শ্চক্ৰিয়া ঘটাব পাৰে। আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nEritel Am ৰ অনুকল্প - Substitutes for Eritel Am in Assamese\nEritel Am के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Eritel Am লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Eritel Am ব্যৱহাৰ কৰিছিল নেকি?\nআপুনি কিমান পৰিমাণে Eritel Am সেৱন কৰিছিল?\nআপুনি Eritel Am ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Eritel Am সেৱন কৰে?\nUS Food and Drug Administration (FDA) [Internet]. Maryland. USA; Package leaflet information for the user; Micardis® (telmisartan)\nUS Food and Drug Administration (FDA) [Internet]. Maryland. USA; Package leaflet information for the user; Twynsta® (telmisartan/amlodipine)


ঋতুস্ৰাৱ স্বাস্থ্য দিৱস - অসমীয়া ৱিকিপিডিয়া\nঋতুচক্ৰ স্বচ্ছতা দিৱস\nঋতুচক্ৰৰ সময়ত লবলগীয়া সাৱধানতা আৰু স্বাস্থ্যজনিত বিধান সমূহ মানি চলাৰ লগতে মাহেকীয়াৰ সময়ত স্বচ্ছতাৰ গুৰুত্বৰ বিষয়ে সজাগতা সৃষ্টি কৰা ইয়াৰ লগত সম্পৰ্কিত অজাচাৰ সমূহ দূৰ কৰা\nমূৰে মূৰে হয়\nঋতুস্ৰাৱ স্বাস্থ্য দিৱস বা ঋতুচক্ৰ স্বচ্ছতা দিৱস বিশ্বত ঋতুচক্ৰৰ সময়ত লবলগীয়া সাৱধানতা আৰু স্বাস্থ্যজনিত বিধান সমূহ মানি চলাৰ লগতে মাহেকীয়াৰ সময়ত স্বচ্ছতাৰ গুৰুত্বৰ বিষয়ে সজাগতা সৃষ্টি কৰিবলৈ পালন কৰা দিৱস। প্ৰতি বছৰে ২৮ মে' তাৰিখে এই দিৱস পালন কৰা হয়। ২০১৪ চনত জাৰ্মানীৰ এক বেচৰকাৰী সংস্থা ৱাশ্ব ইউনাইটেডে পোন প্ৰথমে বিশ্বৰ মহিলা সকলৰ হিতৰ বাবে এই দিৱসৰ পাতনি মেলিছিল। ঋতুচক্ৰৰ গড় হিচাপত ২৮ দিনৰ হোৱাৰ বাবে মে' মাহৰ ২৮ তাৰিখ বাছনি কৰা হৈছিল।\nনিম্নআয় আৰু উন্নয়নশীল দেশ সমূহত মহিলা সকলৰ ঋতুস্ৰাৱৰ সময়ত প্ৰয়োজনীয় স্বচ্ছতা আহিলা সমূহৰ চয়ন মূল্য, উপলব্ধতা আৰু সামাজিক আচৰণৰ ওপৰত নিৰ্ভৰশীল। ঋতুচক্ৰৰ সময়ত মহিলাৰ স্বচ্ছতাজনিত উৎপাদন সমূহৰ উপলব্ধতা ইয়াৰ সমাধান। ছোৱালী সমূহক ঋতুস্ৰাৱৰ সময়ত লবলগীয়া সাৱধানতা সমূহৰ বিষয়ে মুকলিকৈ আলোচনা কৰিব পৰা এক সংস্কাৰ অনা আৰু এইবিষয়ে শিক্ষা দিয়া অতি গুৰুত্বপূৰ্ণ। গৱেষণাৰ পৰা পোৱা গৈছে যে বিশ্বৰ বহুতো দেশত ছোৱালীৰ ঋতুস্ৰাৱৰ সময়ত উপযুক্ত স্বচ্ছতা ব্যৱস্থাপনা উৎপাদন নথকাৰ বাবে তেওঁলোকক ঘৰৰ ভিতৰতে থাকিবলৈ দিয়া হয়। বহুক্ষেত্ৰত তেওঁলোকৰ শিক্ষা গ্ৰহণ সীমানতে অন্ত পৰে।\nঋতুস্ৰাৱ স্বাস্থ্য দিৱসৰ দিনা ঋতুচক্ৰৰ বিষয়ে সজাগতা সৃষ্টি কৰা হয়। এই দিনা মাহেকীয়া আৰু ইয়াৰ আনুষংগিক বিষয় সমূহৰ বিষয়ে মুকলিকৈ আলোচনা কৰা হয়। বিভিন্ন মাধ্যমৰ লগতে ছোচিয়েল মিডিয়াটো এই বিষয়ে সজাগতা সৃষ্টি কৰা হয়। ইয়াৰ লগতে বিভিন্ন সংগঠনে গোলকীয়, ৰাষ্ট্ৰীয় তথা স্থানীয় প্ৰেক্ষাপটত ঋতুস্ৰাৱৰ সময়ৰ স্বচ্ছতা ব্যৱস্থাপনাৰ বিষয়ে বিভিন্ন নীতি আৰু প্ৰকল্প সমূহ গ্ৰহণ কৰে।\n2 দিনৰ চয়ন\n২০১২ চনত কেইবাটাও জনস্বাস্থ্যৰ লগত জড়িত গুৰুত্বপূৰ্ণ গোটে ঋতুস্ৰাৱৰ সময়ত লবলগীয়া সাৱধানতাৰ প্ৰতি সজাগতা সৃষ্টি কৰিবলৈ বিশ্বৰ বিভিন্ন প্ৰান্তৰ মানুহৰ ধ্যান আকৰ্ষণ কৰিবলৈ চেষ্টা চলাইছিল। ইয়াৰ লগত তৃণমূল পৰ্যায়ৰ সন্থাৰ লগতে সামাজিক উদ্যমী আৰু ৰাষ্ট্ৰসংঘৰ সহযোগী সংগঠন সমূহ অন্যতম। ২০১৩ চনৰ মে'মাহত ৱাছ ইউনাইটেড নামৰ সংগঠনে ছোচিয়েল মিডিয়াত এক মাহজোৰা অভিযান আৰম্ভ কৰে। তেওঁলোকে ঋতুচক্ৰৰ বিষয়ে সজাগতাৰ সৃষ্টিৰ উদেশ্য আগত ৰাখি এই অভিযান আৰম্ভ কৰিছিল। সেইসময়তে তেওঁলোকে ঋতুস্ৰাৱ স্বাস্থ্যৰ ওপৰত গোলকীয় সজাগতাৰ বাবে দিৱস উদযাপন কৰিবলৈ মনস্থ কৰে।\n২০১৪ চনৰ ২৮ মে' তাৰিখে গোটেই বিশ্বতে পোনপ্ৰথমবাৰৰ বাবে ঋতুস্ৰাৱ স্বাস্থ্য দিৱস উদযাপন কৰা হয়। এইদিনা পৃথিৱীৰ বিভিন্ন ঠাইত শোভাযাত্ৰা, প্ৰদৰ্শনী, চলচ্চিত্ৰ প্ৰদৰ্শন, কৰ্মশালা আৰু বক্তৃতা অনুষ্ঠান অনুষ্ঠিত কৰা হৈছিল। ১৪৫টা সহযোগী সংস্থায়ে প্ৰথম ঋতুস্ৰাৱ স্বাস্থ্য দিৱসৰ জড়িত হৈ আছিল।\nদিনৰ চয়ন[সম্পাদনা কৰক]\n২৮ মে' দিনটোৰ এক সাংকেতিক অৰ্থ আছে। মে' মাহ ইংৰাজী কেলেণ্ডাৰৰ পঞ্চম মাহ আৰু ঋতুচক্ৰৰ সময়ত মহিলায়ে গড় হিচাপত পাঁচদিন ঋতুস্ৰাৱ হয়। সেইদৰে মহিলাৰ ঋতুচক্ৰ গড় হিচাপত ২৮ দিনৰ। সেয়ে মে' মাহৰ ২৮ তাৰিখে এই দিৱস পালন কৰা হয়।\n↑ "FAQ". Archived from the original on3July 2015. https://web.archive.org/web/20150703082806/http://menstrualhygieneday.org/faq-4/। আহৰণ কৰা হৈছে: 29 June 2015.\n↑ Keiser, Danielle (27 May 2014). "Menstrual Hygiene Day: A Milestone for Women and Girls Worldwide". Bill & Melinda Gates Foundation. http://www.impatientoptimists.org/Posts/2014/05/Menstrual-Hygiene-Day-A-Milestone-for-Women-and-Girls-Worldwide#.VZHNVEZKYsI। আহৰণ কৰা হৈছে: 29 June 2015.\n↑ "‘Menstrual Hygiene Day 2015 Observed in Kohima". Nagaland Post. 31 May 2015. http://www.nagalandpost.com/ChannelNews/State/StateNews.aspx?news=TkVXUzEwMDA4MDg4OA%3D%3D.\n↑ Gyesi, Zadok Kwame (2 June 2015). "'Do Away With Taboos Surrounding Menstruation'". Graphic. http://graphic.com.gh/news/general-news/44052-do-away-with-taboos-surrounding-menstruation.html.\n↑ Kentish, Francesca (27 May 2015). "Is #IfMenHadPeriods the Best Campaign Ever?". Metro.co.uk. http://metro.co.uk/2015/05/27/is-ifmenhadperiods-the-best-campaign-ever-5217830/.\n↑ Masculino, Maria Leonila (31 May 2015). "New Spoof Ad Shows Men Having Menstrual Periods". Food World News. http://www.foodworldnews.com/articles/19744/20150531/new-spoof-ad-shows-men-having-menstrual-periods.htm.\nঋতুস্ৰাৱ স্বাস্থ্য দিৱসৰ ৱেবচাইট\nঋতুচক্ৰ স্বচ্ছতা ব্যৱস্থাপনাৰ তথ্য\n"https://as.wikipedia.org/w/index.php?title=ঋতুস্ৰাৱ_স্বাস্থ্য_দিৱস&oldid=234321"ৰ পৰা অনা হৈছে


ক্ষীৰধৰ বৰুৱা - অসমীয়া ৱিকিপিডিয়া\n১ চেপ্তেম্বৰ,১৯৪৭ চন\nগুৱাহাটী বিশ্ববিদ্যালয়ৰ পৰা স্নাতকোত্তৰ(১৯৭০) আৰু ১৯৮৮ চনত পৰিবেশ বিজ্ঞানৰ বিষয়ত এম.ফিল ডিগ্ৰী।\nক্ষীৰধৰ বৰুৱা অসমৰ এগৰাকী শিক্ষাবিদ, গৱেষক আৰু জনপ্ৰিয় বিজ্ঞানৰ লেখক। তেখেতে বিশ্বনাথ মহাবিদ্যালয়ৰ ৰসায়ন বিজ্ঞান বিভাগত অধ্যাপনা কৰিছিল। বিজ্ঞান জনপ্ৰিয়কৰণৰ বাবে তেখেতে অসমৰ বিভিন্ন বাতৰি কাকত-আলোচনীত নিয়মীয়া প্ৰবন্ধ লিখাৰ উপৰি বিজ্ঞান জেউতি, ৰসায়ন শিক্ষা আদি আলোচনীৰ সম্পাদক হিছাপে কাৰ্যনিৰ্বাহ কৰিছিল। তেখেতে আকাশী যানৰ কথা, অসমীয়া বিজ্ঞানী, বিজ্ঞানৰ ৰেঙণি আদি গ্ৰন্থও লিখি উলিয়াইছে।\nক্ষীৰধৰ বৰুৱাই ১৯৪৭ চনৰ ১ চেপ্তেম্বৰ তাৰিখে শোণিতপুৰ জিলাৰ জামুগুৰিহাটত জন্মগ্ৰহণ কৰে।\nতেখেতে ১৯৬৩ চনত জামুগুৰি হাইস্কুলৰ পৰা মেট্ৰিক পৰীক্ষাত ঊত্তীৰ্ণ হয়। গুৱাহাটীৰ কটন মহাবিদ্যালয়ৰ পৰা ১৯৬৭ চনত ৰসায়ন বিজ্ঞান বিষয়ত সন্মানসহ বি.এছ.চি পৰীক্ষাত ঊত্তীৰ্ণ হয়। ১৯৭০ চনত তেখেতে গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। গুৱাহাটী বিশ্ববিদ্যালয়ৰ পৰা ১৯৮৮ চনত তেখেতে এম.ফিল ডিগ্ৰী লাভ কৰে।\nক্ষীৰধৰ বৰুৱাই ১৯৭০ চনৰ পৰা ২০০৬ চনৰ ৩১ আগষ্টলৈকে বিশ্বনাথ মহাবিদ্যালয়ত অধ্যাপনা কৰিছিল। ৩১ আগষ্ট ২০০৬ চনত তেখেতে অৱসৰ গ্ৰহণ কৰে। ১৯৮৭-৮৮ চনত বোকাজান চিমেণ্ট কাৰখানাত 'Environmental Impact Analysis and Assessment of Bokajan Cement Factory' বিষয়ত গৱেষণা কৰে।\nবিজ্ঞান জনপ্ৰিয়কৰণৰ বাবে তেখেতে বহুতো পুথি লিখিছে। উচ্চতৰ মাধ্যমিক আৰু মহাবিদ্যালয় পৰ্যায়ৰ বাবে কেইবাখনো পাঠ্যপুথি ৰচনা কৰিছে। ১৯৬০ চনৰ পৰাই তেখেতে অসমৰ বিভিন্ন বাতৰি কাকত, আলোচনীত ১০০০ৰো অধিক প্ৰবন্ধ প্ৰকাশ কৰি বিজ্ঞানক জনপ্ৰিয়কৰণত অৰিহণা যোগাই আহিছে। ইয়াৰ ভিতৰত অসমবাণী, সাদিন, আমাৰ অসম, দৈনিক অসম, প্ৰান্তিক, বিজ্ঞান জেউতি আদিয়েই প্ৰধান। অসম বিজ্ঞান সমিতিৰ দ্বাৰা প্ৰকাশিত "বিজ্ঞান জেউতি" নামৰ দুমহীয়া আলোচনীখনৰ ১৯৯৯ চনৰ পৰা ২০০১ চনলৈকে সম্পাদক হিচাবে দায়িত্ব পালন কৰিছিল। তেখেত ২০০২ চনত অসম সাহিত্য সভাই প্ৰকাশ কৰা 'অসমীয়া বিশ্বকোষ"ৰ বিজ্ঞান বিভাগৰ(Vol.I,II & III)ৰ সহযোগী সম্পাদক আছিল। গুৱাহাটী বিশ্ববিদ্যালয়ে প্ৰকাশ কৰা 'ৰসায়ন শিক্ষা' নামৰ জনপ্ৰিয় আলোচনীৰ তেখেত আছিল সহযোগী সম্পাদক। ইয়াৰ উপৰি 'অসম বিজ্ঞান লিখক সমাজ'এ প্ৰকাশ কৰা ১০খন গ্ৰন্থৰ সহযোগী সম্পাদক আছিল। বিজ্ঞানক জনপ্ৰিয় কৰাৰ বাবে তেখেতে অসমৰ বিভিন্ন স্থানত অনুষ্ঠিত আলোচনা চক্ৰ আদিত প্ৰায়ে অংশগ্ৰহণ কৰে। বিজ্ঞান জনপ্ৰিয় কৰাৰ বাবে তেখেতক 'Scientoons' (Science cartoons) ব্যৱহাৰৰ ক্ষেত্ৰত অসমৰ বাটকটীয়া বুলিব পাৰি। (ভিডিঅ’ সংলগ্ন)\nতেখেতে অসমীয়া সাহিত্যলৈ যথেষ্ট অৱদান আগবঢ়াইছে। বিজ্ঞান জনপ্ৰিয়কৰণৰ বাবে তেখেতে লিখা কিতাপসমূহ হ'ল:\nআকাশী যানৰ কথা (অসম বিজ্ঞান সমিতি, ১৯৭২ চন)\nসাগৰৰ কথা (১৯৭৫ চন; অসম চৰকাৰৰ বিত্তীয় অনুদান প্ৰাপ্ত)\nবিশ্ববিখ্যাত মহিলা বিজ্ঞানী (১৯৮৩ চন)\nবিজ্ঞানৰ ৰেঙণি (চন্দ্ৰ প্ৰকাশ, ১৯৯০ চন)\nবিজ্ঞানৰ নতুন দিগন্ত (অসম প্ৰকাশন পৰিষদ)\nবিজ্ঞানৰ সৰু-বৰ কথা (লয়াৰ্ছ বুক ষ্টল, ১৯৯৭ চন)\nৰসায়নৰ পঞ্চৰত্ন (ৰসায়ন শিক্ষা সমাজ, ১৯৯৮ চন)\nঅসমীয়া বিজ্ঞানী (বুক হাইভ্, ১৯৯৯ চন)\nসভাপতি: অসম বিজ্ঞান লিখক সমিতি(২০০২-২০০৪)\nপ্ৰতিষ্ঠাপক সভাপতি: আকাশ, শিশু বিজ্ঞান সংগঠন।\nভাৰতীয় বিজ্ঞান লিখক সন্থা, নতুন দিল্লী।\nঅসম বিজ্ঞান সমিতি, গুৱাহাটী।\nনেচনেল চেণ্টাৰ ফৰ চায়েঞ্চ কমিনিউকেচন,মুম্বাই।\nবিজ্ঞান জনপ্ৰিয়কৰণৰ ৰাজ্যিক বটা:২০০১ চনৰ ঘনশ্যাম গোস্বামী সোৱঁৰণী সন্থা (গুৱাহাটী)এ আগবঢ়োৱা।\nNational Award for Best Science and Technology Coverage in the Mass Media 2004 awarded by NCSTC,Dept of Science & Technology,Govt. of India, New Delhi.\n↑ http://www.biswanathcollege.org/departments/chemistry.html; আহৰণ ১৪ ফেব্ৰুৱাৰী ২০১২\n↑ Workshop on low-cost science kit for teachers; The Assam Tribune; 29 July,2008; আহৰণ ১৪ ফেব্ৰুৱাৰী ২০১২\n↑ Celebration in Dibrugarh, Chemistry 2011; 17 March 2011; আহৰণ ১৪ ফেব্ৰুৱাৰী ২০১২\n↑ The National Centre for Children's Literatureawing of National Book Trust, India, আহৰণ ১৪ ফেব্ৰুৱাৰী ২০১২\n"https://as.wikipedia.org/w/index.php?title=ক্ষীৰধৰ_বৰুৱা&oldid=237620"ৰ পৰা অনা হৈছে


bride-runs-life-during-wedding-phtoshoot-beirut-blast– News18 Assam\nভয়ংকৰ বিস্ফোৰণ! বিয়াৰ ফটোশ্বুট চলি থকাৰ মাজতে প্ৰাণৰ মমতাত পলাল বেইৰুটৰ নৱ দম্পতি! চাওক ভিডিঅ’\nUpdated:August 5, 2020, 7:52 PM IST\nযিসময়ত ঘৰত তেওঁলোকৰ বিবাহ অনুষ্ঠান চলি আছিল, তেতিয়াই হঠাত্ প্ৰচণ্ড শব্দ কৰে আৰু চৌদিশে হুৱা-দুৱা লাগে।\nLast Updated: August 5, 2020, 7:52 PM IST\nলেবাননৰ ৰাজধানী বেইৰুটত মঙলবাৰে যি বিস্ফোৰণ সংঘটিত হ’ল, সেয়া এক কথাত ভয়ংকৰ। বিস্ফোৰণৰ ভিডিঅ’ ছচিয়েল মিডিয়াত ভাইৰেল হোৱাৰ পিছৰ পৰাই, ভিডিঅ’ দেখি হতবাক হৈ পৰিছে বিশ্ববাসী। ভিডিঅ’টোত স্পষ্ট কৈ দেখা যায় যে, এটা নহয়, একেলগে দুটা বিস্ফোৰণে জোঁকাৰি যায় বেইৰুট। কিন্তু বিস্ফোৰণৰ কাৰণ এতিয়ালৈকেও জনা হোৱা নাই।\nবিস্ফোৰণত কঁপি উঠিল সমগ্ৰ চহৰখন। এতিয়াও উদ্ধাৰ হৈ আছে মৃতদেহ। আহত হৈছে হাজাৰ হাজাৰ লোক। ভাঙিছে বহু ঘৰ দুৱাৰ, নষ্ট হৈছে লক্ষ্যাধিক টকাৰ সা-সম্পত্তি। বিস্ফোৰণৰ সময়ত প্ৰায় ৫০ মাইল দুৰত্ব লৈকে কঁপি উঠিছিল।\nযেতিয়া বিস্ফোৰণ সংঘটিত হৈছিল, সেই সময়ত নিজৰ নিজৰ কামত ব্যস্ত আছিল বহুলোক। নিজৰ বিবাহৰ পূৰ্বে এহাল নতুন দম্পতি ব্যস্ত আছিল ফটোশ্বুট কৰাত । আৰু সেইসময়তে হঠাত্ সংঘটিত হয় বিস্ফোৰণটো। লগে লগে চৌদিশে লাগে হুৱা-দুৱা। কোনো মতে, প্ৰাণ ৰক্ষা কৰি সেই ঠাইৰ পৰা দৌৰি দৌৰি আঁতৰি যায় দম্পতিটো।\nFirst published: August 5, 2020, 7:52 PM IST